**ՁԵՌՆԱՐԿՈՒԹՅԱՆ ՏՆՏԵՍԱԳԻՏՈՒԹՅՈՒՆ**

**Ներածություն**

1. «ԷԿՈՆՈՄԻԿԱ» ՀԱՍԿԱՑՈՒԹՅՈՒՆԸ և ՆՐԱ ԴՐՍևՈՐՄԱՆ ՁևԵՐԸ:

Էկոնոմիկան գիտություն է այն մասին, թե հասարակությունն ինչպես է օգտագործում իր տնօրինության տակ առկա որոշակի սահմանափակ ռեսուրսները, արտադրում օգտակար բարիքներ և դրանք բաշխում հասարակության տարբեր խմբերի միջև: Էկոնոմիկա (հունարեն` oikonomike) նշանակում է տնային տնտեսությունը կառավարելու արվեստ, տնտեսություն վարելու եղանակ:

Էկոնոմիկան լայն իմաստով, ընդգրկում է մարդկանց հարաբերություններն արտադրության, բաշխման, փոխանակման և սպառման պրոցեսներում: Իսկ նեղ իմաստով, այն ընդգրկում է երկրի ժողովրդական տնտեսությունը. Նրա առանձին ճյուղերի և ձեռնարկությունների էկոնոմիկան:

 «Էկոնոմիկա» հասկացությունը ունի եռակի նշանակություն:

1. ***Էկոնոմիկան***՝ դա պայմանականորեն որոշակի հասարակարգի արտադրական-տնտեսական հարաբերությունների համակցություն է, նրա **տնտեսական բազիսը**: Էկոնոմիկան կամ տնտեսական բազիսը կազմում է մյուս բոլոր արտադրահարաբերությունների հիմքը և վճռական դեր է խաղում արտադրության զարգացման գործում: Էկոնոմիկան անմիջականորեն կապված է պետության տնտեսական քաղաքականության հետ, որը նրա խտացված արտահայտությունն է:
2. Էկոնոմիկան՝ դա **երկրի ժողովրդական տնտեսությունն** է, նրա ճյուղերի և արտադրությունների ամբողջությունը: ժողովրդական տնտեսությունը որոշակի տերիտորիայի սահմաններում կազմավորված հասարակական համակարգ է: ժողովրդական տնտեսությունը ընդգրկում է հասարակական աշխատանքի բոլոր ձևերը, արտադրության ճյուղերն ու ոլորտները: Ժողովրդական տնտեսության ճյուղեր են՝ արդյունաբերությունը, գյուղատնտեսությունը, շինարարությունը, տրանսպորտը, կապը և այլն: Ժողովրդական տնտեսության սկզբնական բջիջը համարվում է ձեռնարկությունը, կազմակերպությունը, որոնք թողարկում են արտադրանք, կատարում են ծառայություններ կամ հասարակական աշխատանքի այլ ֆունկցիաներ: Էկոնոմիկան՝ ժողովրդա-տնտեսական միասնական կոմպլեքս է, որն ընդգրկում է երկրի տերիտորիայում գործող հասարակական արտադրության, բաշխման, փոխանակման և սպառման բոլոր օղակները: Այն հոնվում է խոշոր մեքենայական արտադրության բազայի վրա, անընդհատ զարգանում ու կատարելագործվում է՝ հասարակության աճող պահանջմունքները բավարարելու համար:

Աշխատանքի միջազգային բաժանման խորացման հետևանքով ձևավորվում է **համաշխարհային Էկոնոմիկան**՝ առանձին երկրների ժողովրդական տնտեսությունների համակցությունը, նրանց միջազգային ինտեգրացումն ու մասնագիտացումը:

1. **Էկոնոմիկան** գիտության ճյուղ է, որն ուսումնասիրում է տնտեսական հարաբերությունների ֆունկցիոնալ կամ ճյուղային ասպեկտները: Էկոնոմիկան, որպես գիտություն, ուսումնասիրում է հասարակության տնտեսական սուբյեկտների և շուկայական կառուցվածքների փոխգործողության մեխանիզմի հիմունքները և գործելու պրակտիկ ձևերը:
	1. Ֆունկցիոնալ գիտությունները՝ ֆինանսներ և վարկ, գնագոյացում, աշխատանքի էկոնոմիկա, շուկայագիտություն, պլանավորում, կառավարում, վիճակագրություն և այլն:
	2. Ճյուղային գիտությունները՝ արդյունաբերության Էկոնոմիկա, տրանսպորտի Էկոնոմիկա, բուհերի Էկոնոմիկա և այլն:

Տնտեսագիտական գիտությունների ուսումնասիրման առարկան համարվում է ամբողջ ժողովրդական տնտեսության և նրա առանձին ճյուղերի Էկոնոմիկան:

Այսպիսով, Էկոնոմիկան որպես գիտություն ուսումնասիրում է ժողովրդական տնտեսության կառուցվածքը, նրա ճյուղերի, ձեռնարկությունների տնտեսական գործունեության բնորոշ գծերը, շուկայական կառուցվածքների գործունեության տեսական հիմքերը և պրակտիկ ձևերը, ինչպես նաև հասարակության տնտեսական սուբյեկտների փոխգործողության մեխանիզմը:

Էկոնոմիկայի բաժիններ են համարվում **մակրեէկոնոմիկան և միկրոէկոնոմիկան**:

**Մակրեէկոնոմիկան**  երկրի Էկոնոմիկան ուսումնասիրում է որպես մեկ ամբողջություն և հետազոտում է համակցված պահանջարկի ու առաջարկի, ազգային եկամտի և հասարակական ամբողջական արդյունքի (ՀԱԱ) ձևավորման գործընթացներ: Մակրոտնտեսական հետազոտությունները իրենց մեջ են ներառում երկրի մասշտաբով արտադրված արտադրանքի ընդհանուր ծավալը, զբաղվածության մակարդակը, եկամուտների ու ծախսերի մեծությունը, կառուցվածքն ու հարաբերակցությունը, գների տեսակները, ձևավորումը, դրանց աճի, իջեցման միտումներն ու պատճառները, սղաճի դրսևորումները և այլն:

**Միկրոէկոնոմիկան** հետազոտում է արտադրության ճյուղերի ու ձեռնարկությունների Էկոնոմիկան, ապրանքային և ֆինանսական շուկաների, բանկերի, առանձին ֆիրմաների, ձեռնարկությունների տնտեսական գործունեությունը, տնային տնտեսությունների՝ որպես սպառողների վարքագծի դրսևորումները շուկայական էկոնոմիկայի պայմաններում:

1. ***Ձեռնարկատիրական գործունեության էությունը և բովանդակությունը***

Ձեռնարկատիրական գործունեությունը տնտեսվարող սուբյեկտների (ձեռներեցների) կողմից իրականացվող, օրենսդրությամբ չարգելված տնտեսական ցանկացած գործունեությունն է: Ձեռնարկատիրական գործունեություն կարող են իրականացնել տվյալ երկրի և այլ պետությունների քաղաքացիները, քաղաքացիություն չունեցող անձինք և իրավաբանական անձինք և իրավաբանական անձի կարգավիճակ չունեցող տնտեսվարող սուբյեկտները (կազմակերպությունները): Տնտեսվարման պրակտիկայում «ձեռնարկություն» հասկացությունն ընդունվում է որպես առևտրային կազմակերպություն, որի գործունեության վերջնական հիմնական նպատակն է ներդրած աշխատանքից ու կապիտալից շահույթ ստանալ: Արտադրական ձեռնարկությունը պրոֆեսիոնալ ձևով կազմակերպված աշխատանքային կոլեկտիվի հիման վրա առանձնացված մասնագիտական կազմակերպություն է, որն իր տրամադրության տակ գտնվող արտադրության միջոցների օգնությամբ արտադրում է սպառողների պահանջներին համապատասխան արտադրանք: Արտադրական ձեռնարկություններ են հանդիսանում գործարանները, ֆաբրիկաները, կոմբինատները, հանքահորերը, շինարարական կազմակերպությունները և արտադրական նշանակություն ունեցող այլ կառույցներ:

Ձեռնարկությունը հանդիսանում է էկոնոմիկայի հիմնական օղակը: Այն ժողովրդական տնտեսության սկզբնական արտադրական բջիջն է: Օգտագործելով իր տնօրինության տակ գտնվող նյութական և աշխատանքային ռեսուրսները, ձեռնարկությունն իրականացնում է արտադրական-տնտեսական գործունեություն՝ նյութական բարիքներ ստեղծելու համար:

Ձեռնարկատիրական գործունեության էության վերաբերյալ որոշակի հետաքրքրություն են ներկայացնում ռուս տնտեսագետ գիտնականների տեսակետները, մասնավորապես հետաքրքրական է Ա.Բուսիգինի տեսակետը, ըստ որի` ձեռնարկատիրական գործունեությունը դիտվում է որպես տնտեսական ակտիվության հատուկ տեսակ, շահույթ ստանալու նպատակուղղված գործունեություն և որը հիմնված է ինքնուրույն նախաձեռնության, պատասխաանտվության ու նորարարական ձեռնարկատիրական գաղափարի վրա: Մեկ այլ մեկնաբանությունում ձեռնարկատիրական գործունեությունը սահմանվում է որպես ռեսուրսների ռացիոնալացման և շահավետ ներդրման նոր ոլորտների որոնում, արտադրության մեջ նոր համադրումների իրականացում, շարժ դեպի նոր շուկաներ, նոր ապրանքների ստեղծում: Ձեռնարկատիրական գործունեության էությանն են անդրադարձել նաև մի շարք հայրենական տնտեսագետներ: Այսպես` Մ.Մելքումյանը սահմանում է ձեռնարկատիրական գործունեությունը որպես համալիր կատեգորիա, որտեղ միկրո և մակրո մակարդակներում կենտրոնացված են պետության և հասարակության սեփականտիրական, սոցիալական և այլ շահերը, որոնք իրագործվում են ձեռնարկատիրոջ կողմից ռեսուրսների այնպիսի համադրմամբ, որի դեպքում ապահովվում է ձեռնարկատիրական շահույթ: Իր հերթին պրոֆեսոր Հ.Ղուշչյանը նշում է, որ ապրանքի արտադրությունը կամ ծառայությունների մատուցումը պահանջում է բնական, գիտատեխնիկական, աշխատանքային և ինտելեկտուալ ռեսուրսների միավորում, սակայն միայն դրանց նոր համադրումների իրականացումը կարող է ձեռնարկատիրական գործունեություն համարվել: Մեկ այլ սահմանման մեջ ձեռնարկատիրական գործունեությունը դիտարկվում է որպես շուկայական տնտեսության տնտեսական մեխանիզմների իրականացման ձևերից մեկը, որտեղ տնտեսավարող սուբյեկտները արտադրությունը իրականացնում են շուկայական մրցակցության պայմաններում` գործելով ինքնուրույն, շահույթ ստանալու նպատակով դիմելով տնտեսական ռիսկի: Ձեռնարկատիրական գործունեությունը կարելի է սահմանել որպես տարբեր բնագավառներում իրականացվող գործունեություն (բացի օրենսդրությամբ արգելվածից), ազատ տնտեսավարում, որն իրականացվում է շուկայական հարաբերությունների սուբյեկտների կողմից կոնկրետ սպառողների և հասարակության պահանջարկը բավարարելու նպատակով: Այն անհրաժեշտ է սեփական գործի ինքնազարգացման և այլ տնտեսավարող սուբյեկտների հանդեպ պարտականությունների ապահովման համար: ՀՀ-ում ձեռնարկատիրական գործունեության զարգացման համար էական նշանակություն ունի այն բանի գիտակցումը, որ ամեն մի նոր գործ ձեռնարկատիրական գործունեություն չէ. ձեռնարկատիրական գործունեությունը նախ և առաջ բնորոշվում է արտադրության բոլոր գործոնների արդյունավետ օգտագործմամբ` տնտեսական զարգացման և առանձին քաղաքացիների և ընդհանուր հասարակության պահանջարկը բավարարելու նպատակով:

1. ***Ձեռնարկության ստեղծման նպատակը***

Ձեռնարկությունը՝ դա ձեռնարկատիրոջ կամ ձեռնարկատերերի միության կողմից ստեղծված ինքնուրույն տնտեսական սուբյեկտ է, որը թողարկում է արտադրանք, կատարում է ծառայություններ՝ հասարակության պահանջմունքները բավարարելու և շահույթ ստանալու նպատակով: Օգտագործելով իր տնօրինության տակ գտնվող նյութական և աշխատանքային ռեսուրսները, ձեռնարկությունն իրականացնում է արտադրական-տնտեսական գործունեություն՝ նյութական բարիքներ ստեղծելու համար:

Առանց մոտակա և հեռավոր նպատակների առաջադրմամբ ոչինչ չի կարելի ձեռնարկել: Անհնարին է զբաղվել ձեռնարկատիրությամբ, չիմանալով այն ռեալ նպատակը, որը պետք է հասկանալի լինի և´ ձեռնարկության կոլեկտիվին, և´ սպառողներին: Նպատակը ձևակերպելիս, անհրաժեշտ է հաշվի առնել նաև հայրենական արտադրության աշխատանքային ավանդույթներն ու արտասահմանյան առաջավոր փորձը:

Ձեռնարկություն ստեղծելու նպատակը պետք է լինի պարզ, հստակ և քանաքական ու որակական ցուցանիշներով հիմնավորված, որը մոբիլիզացնի կոլեկտիվին՝ այն կատարելու համար: Ձեռնարկատիրության լոկոմոտիվն իր ինքնազարգացման ճանապարհին չի սիրում երկարատև և չհիմնավորված կանգառներ: Ֆիրմայի նպատակը պետք է կենտրոնացված լինի ամենակարևոր խնդրի վրա՝ ապրանքները, ծառայությունները պետք է համապատասխանեն սպառողների պահանջներին: Հավասարակշռված շուկայում այդ նպատակը՝ ամենագլխավորն է, ամենակարևորը: Դա նշանակում է. բավարարել չբավարարված պահանջները, պարզել շուկայի պահանջարկը և բավարարել սպառողների սպասելիքներն ու ցանկությունները:

Նպատակները պետք է չափակցել ձեռնարկության հնարավորությունների հետ, նրա տեխնիկական, մտավոր, կադրային, ֆինանսական և հումքային հնարավորությունների մակարդակով: Նպատակը համակենտրոնացվում է այն միջոցառումների մեջ, որտեղ ուսումնասիրվում են շուկայի պահանջները և դրանց բավարարման ուղիները: Ուստի սեփական գործը սկսելուց առաջ հարկավոր է պարզել. Ինչ են ուզում մարդիկ և հնարավորություն ստեղծել՝ սպառողին տալ այն, ինչ նրանք ուզում են: Եթե ձեռնարկատերը պարզորոշ գիտի, թե ինչ է հարկավոր մարդկանց, ապա նա մեծ հավանականություն և հնարավորություններ ունի սեփական տնտեսություն կազմակերպելու և զարգացնելու համար:

1. ***Ձեռնարկատիրական գործունեության տեսակները:***

Ձեռնարկատիրական գործունեությունը տարբերակվում է որոշակի էական հատկանիշներով և քանակական ու որակական բնութագրումներով:

Շուկայական էկոնոմիկայում ձեռնարկատիրությունը զարգանում է մասնավոր և պետական սեփականության ուղղություններով: **Մասնավոր** սեփականությունը դրսևորվում է միանձնյա կամ անհատական-ընտանեկան և կոլեկտիվ ձևերով: **Պետական**  սեփականությունը հանդես է գալիս պետական, մարզային կամ տեղական սուբյեկտների կարգավիճակով, ինչպես նաև խառը՝ և´ տեղական, և´ արտասահմանյան ներդրողների համատեղ սեփականության ձևերով:

**Ըստ անձնակազմի թվաքանակի**, լինում են փոքր, միջին և խոշոր ձեռնարկություններ:

**Ըստ գործունեության բնույթի**՝ լինում են արտադրական և ոչ արտադրական ձեռնարկություններ: Առաջինին են վերաբերում արտադրությունը, առևտուրը, բանկային գործը, ծառայությունների ոլորտը և այլն, որոնք աշխատում են հանուն շահույթի: Իսկ ոչ արտադրական բնույթի կազմակերպություններն են կուլտուր-լուսավորչական հիմնարկները, ոչ արտադրական ծառայությունները և իրավաբանական և բարեգործական կարգի հիմնարկները, որոնք շահույթ չեն հետապնդում:

**Ըստ գործունեության ոլորտի**՝ լինում են արդյունաբերական, գյուղատնտեսական, տրանսպորտային, շինարարական, բանկային, առևտրային-միջնորդական, հեռուստակապի, գովազդային և այլ բնույթի ձեռնարկություններ:

**Ըստ զարգացման տեմպերի, շահութաբերության և եկամտաբերության մակարդակի** ձեռնարկատիրական կազմակերպությունները բաժանվում են. արագ աճող, զարգացման դանդաղ տեմպեր ունեցող կամպանիաների, բարձր շահութաբեր և ցածր եկամտաբեր ձևերի, որոնք իրականացնում են բիզնեսի ցածր ռիսկային և մեծ ռիսկային գործունեություն:

**Ըստ նորամուծությունների, նոր տեխնոլոգիաների, նոր արտադրատեսակների** լինում են ստեղծագործական-որոնողական, էկոնոմիկան հեղափոխականացնող, արգասավոր ձեռնարկություններ և աշխատանքի կազմակերպման հայտնի մեթոդներով ու հին տեխնոլոգիաներով աշխատող կազմակերպություններ:

**Ըստ արտադրության առաջատար գործոնի** կամ գերակշռող ռեսուրսների՝ լինում են աշխատատար, նյութատար, կապիտալատար, գիտատար ձեռնարկություններ:

**Ըստ թողարկվող արտադրանքի ասորտիմենտի՝** լինում են սահմանափակ տեսակի արտադրանք թողարկող մասնագիտացված ֆիրմաներ և բազմաթիվ արտադրատեսակներ թողարկող ձեռնարկություններ:

**Ըստ շուկայում ունեցած իշխանության՝** լինում են մրցակցային, օլիգոպոլիական, մոնոպոլիստական կարգի ֆիրմաներ:

 **Ըստ գործունեության մակարդակի՝** լինում են տեղական, ռեգիոնալ, ազգային, միջազգային և համաշխարհային տիպի ձեռնարկություններ:

**Ըստ ձեռնարկատիրության կազմակերպական-իրավական ձևի՝** լինում են ընկերություններ, կոոպերատիվներ, կոնցերներ, ասոցիացիաներ, սինդիկատներ, կարտելներ, հոլդինգներ և այլն:

Ամբողջությամբ վերցրած, ըստ ձեռնարկատիրական գործունեության նշանակության, կապիտալի ներդրման օբյեկտի և կոնկրետ արդյունքի ստացման առանձնացվում են ձեռնարկատիրության 4 ՝ արտադրական, առևտրական, ֆինանսական և կոնսուլտացիոն տիպեր, որոնք կարող են գործել և´առանձին, և´ համատեղ: Այն պարզ երևում է սխեմայում:

Ընդհանուր կառավարում

Վարչական մեթոդներ

Ֆինանսական կառավարում

Կադրերի կառավարում

Մարքեթինգ

Ինֆորմացիոն տեխնոլոգիաներ

Բանկային

Ապահովագրական

Աուդիտային

Լիզինգային

Ֆոնդային բորսաներ

Կոմերցիոն

Ֆինանսական

Կոնսուլտացիոն

**Ձեռնարկատիրության տեսակները**

Արտադրական

Առևտրական

Գնման-վաճառման

Առևտրական-միջնորդական

Ապրանքային բորսաներ

Կոմերցիոն

Ֆինանսական

Կոնսուլտացիոն

**Ձեռնարկատիրության տեսակները**

Արտադրական

Արտադրական

**Ձեռնարկատիրության տեսակները**

**Ձեռնարկատիրության տեսակները**

Արտադրական

Կոնսուլտացիոն

Ֆինանսական

Արտադրական

Նորամուծություններ

Ծառայություններ

Ապրանքների արտադրություն

Գիտա-տեխնիկական գործ

Ապրանքների արտադրական սպառում

Ինֆորմացիոն

Առևտրական

Գիտա-տեխնիկական գործ

 Սխեմա 1. **Ձեռնարկատիրական գործունեության ուղղությունները:**

1. ***Ձեռնարկության, ֆիրմայի զարգացման օրինաչափությունը***

Ռուսաստանում ձեռնարկատիրությունը ծագել է դեռևս Կիևյան Ռուսիայում:Առաջին ձեռնարկատերեր են համարվել մանր առևտրականներն ու վաճառականները: Ձեռնարկատիրական գործունեությունը լայն զարգացում ստացավ հատկապես Պետրոս 1-ին-ի կառավարման տարիներին: Ռուսական կայսրությունում և Անդրկովկասում ստեղծվում էին մանուֆակտուրաներ, ձևավորվում էին արդյունաբերական-արտադրական առանձին ճյուղեր. Թեթև, սննդի արդյունաբերություն, լեռնահանքային արդյունաբերություն, զինեգործություն և այլն:

Ձեռնարկատիրության զարգացումը մասսայական բնույթ կրեց հիմնականում ճորտատիրական իրավունքի վերացումից (1861) հետո: Կառուցվում էին երկաթուղիներ, վերակազմավորվում էր ծանր արդյունաբերությունը, ձևավորվում էր ակցիոներական գործունեությունը, ստեղծվում էին ռուսական և արտասահմանյան համատեղ գործող ձեռնարկություններ: Հոկտեմբերյան հեղափոխությունից հետո վերացվեցին շուկայական տնտեսական կապերը, ազգայնացվեցին խոշոր ձեռնարկությունները, բռնագրավվեց բոլոր մասնավոր ձեռնարկությունների ունեցվածքը և արտադրական միջոցները: 1921-1926թթ. ձեռնարկատիրական գործունեության մեջ որոշ աշխուժացում մտցվեց, սակայն 1930-ական թթ. մասնավոր ձեռնարկատիրությունը նորից սահմանափակվեց և 1990-ական թթ. միայն վերածնվեց և լայն զարգացում ստացավ հատկապես ԱՊՀ երկրներում: 1990-1992թթ.օրենքներ ընդունվեցին «Սեփականության մասին», «Ձեռնարկատիրական գործունեության և ձեռնարկությունների մասին», «Մասնավոր բիզնեսի կազմավորման մասին»: Վերականգնվեց մասնավոր սեփականության իրավունքը, ստեղծվեցին ձեռնարկատիրական գործունեության իրականացման իրավական հիմքերը: Դա հնարավորություն տվեց զարգացնել ձեռնարկատիրության մասնավոր և կոլեկտիվ ձևերը:

Վերջին տարիների ընթացքում աշխարհի բազմաթիվ երկրներում ձեռնարկատիրական գործունեության զարգացման հիմնախնդիրների լուծումը զգալիորեն կապում են կառավարման խնդիրների հետ: Տնտեսական գործընթացների բազմակի բարդացման հետևանքով կառավարչական աշխատանքի առաջատար մեթոդների կիրառումը վերածվել է ինքնուրույն ճյուղի` հանգեցնելով խորհրդատվական ծառայությունների ազգային և միջազգային շուկաների ձևավորմանը: Զարգացած երկրներում ձեռնարկությունների կառավարման ոլորտի խորհրդատվական ծառայությունների շուկայի սուբյեկտները առանցքային դեր են խաղում տնտեսության զարգացման գործընթացում: Տվյալ ոլորտի դերը առավել կարևորվում է ՀՀ տնտեսության անցումային վիճակում: Չնայած նրան, որ վերջին տարիներին անց են կացվել մի շարք միջոցառումներ ՀՀ գործարար դաշտը բարելավելու ուղղությամբ (ինչպես օրենսդրական, այնպես էլ տեխնիկական աջակցման և ֆինանսավորման (վարկավորման) ոլորտներում), այնուամենայնիվ դեռևս առկա են մի շարք խնդիրներ, որոնց լուծումը կխթանի ձեռնարկատիրական գործունեության զարգացումը ՀՀ-ում:

Ձեռնարկատիրական գործունեության էությունը. զարգացման էվոլյուցիան ՀՀ գործարար դաշտում ժամանակակից ձեռնարկատիրական գործունեության ձևավորումը կարևորագույն ռազմավարական գործոն է, որն ապահովում է կայուն տնտեսական զարգացում և ՀՀ բնակչության կենսագործունեության ընդունելի մակարդակի ձևավորում: Որպեսզի ձեռնակատիրական գործունեությունը վերածվի իրական ռազմավարական գործոնի, որը թույլ կտա ՀՀ-ին դառնալ համաշխարհային շուկայական հարաբերությունների հավասարազոր սուբյեկտ, նախ և առաջ պետք է ճիշտ հասկանալ ձեռնարկատիրական գործունեության էությունը և բովանդակությունը:

Փոքր և միջին ձեռնարկությունների (ՓՄՁ) զարգացումը բարենպաստ պայմաններ է ստեղծում էկոնոմիկայի առողջացման համար, քանի որ ձևավորվում է մրցակցային միջավայր, ստեղծվում են լրացուցիչ աշխատատեղեր, ընդլայնվում է սպառողական սեկտորը: Բացի դա, փոքր բիզնեսի զարգացումը ապրանքներով ու ծառայություններով հագեցնում է շուկան, բարձրանում է արտահանման պոտենցիալը, ռացիոնալ կերպով են օգտագործվում տեղական հումքային ռեսուրսներն ու աշխատանքային ռեզերվները:

1. **Ձեռնարկատիրության ներքին և արտաքին միջավայրը:**

Ցանկացած ձեռնարկություն աշխատում է որպես բաց համակարգ, որտեղ գործում են ձեռնարկատիրական գործունեության բազմաթիվ գործոններ, որոնք ընդգծում են ֆիրմայի ներքին ու արտաքին միջավայրի առանձնահատկությունները:

Ձեռնարկության ***ներքին միջավայրը***՝ դա աշխատողներն են, արտադրության միջոցները, ինֆորմացիոն և դրամական ռեսուրսները: Ներքին միջավայրի տարրերի փոխգործողության հետևանքը հանդիսանում է պատրաստի արտադրանքը (աշխատանքը, ծառայությունը):

Ձեռնարկության հիմքը կազմում են մարդիկ՝ **անձնակազմը**, որը բնութագրվում է որոշակի պրոֆեսիոնալ կազմով, որակավորմամբ և կոլեկտիվ շահերով: Դրանք ղեկավարներն են, մասնագետները, հիմնական և օժանդակ բանվորները: Նրանց ջանքերից ու կարողություններից է կախված ձեռնարկության աշխատանքի արդյունքը:

**Արտադրության հիմնական միջոցների** օգնությամբ արտադրվում է արտադրանք և շրջանառու միջոցներ, որոնցից ստեղծվում է այդ արտադրանքը:

Անհրաժեշտ նյութաեր, սարքավորում, էներգառեսուրսներ ձեռք բերելու, աշխատողներին վարձատրելու և այլ վճարումներ կատարելու համար ֆիրմաներին հարկավոր են նաև **դրամական ռեսուրսներ:**

Արտադրանք, ապրանք

Անձնակազմ

Արտադրության միջոցներ

Արտադրական ձեռնարկություն

ֆինանսներ

Սղաճ

ֆինանսներ

Սղաճ

**Սխեմա 2.** Արտադրական ձեռնարկության ներքին միջավայրը

Ձեռնարկության արտադրանքի համար կարևոր նշանակություն ունի և **ինֆորմացիան**՝ առևտրական, տեխնիկական և օպերատիվ տեղեկատվությունը: Առևտրական ինֆորմացիան պատասխանում է հետևյալ հարցերին. ինչպիսի՞ արտադրանք և ի՞նչ քանակությամբ պետք է արտադրել, ի՞նչ ձևով և որտե՞ղ իրացնել, ի՞նչ ծախսեր են պահանջվում այն արտադրելու համար: Տեխնիկական ինֆորմացիան տալիս է արտադրանքի սպառիչ բնութագիրը, նկարագրում է նրա պատրաստման տեխնոլոգիան, ընդգծում է պատրաստվող արտադրանքի համար ծախսվող հումքի, նյութերի ծավալը, նախատեսում է հիմնական մեքենաները, սարքավորումները, գործիքները, որոնց օգնությամբ պետք է արտադրել պահանջվող արտադրանքը: Օպերատիվ ինֆորմացիայի հիման վրա առաջադրանք է տրվում ձեռնարկության անձնակազմին, կատարվում է ըստ աշխատատեղերի ու մասնագիտության տեղաբաշխում և անհրաժեշտ վերահսկողություն է իրականացվում արտադրության ընթացքի նկատմամբԼ Ինֆորմացիայի օգնությամբ ձեռնարկության մեջ գործող բոլոր տարրերը միավորվում են միասնական արտադրական կոմպլեքսի մեջ, որտեղ և իրականացվում է ձեռնարկատիրական գործունեությունը:

Ձեռնարկության **արտաքին միջավայրի** բաղկացուցիչ տարրերն են հանդիսանում մատակարարները, արտադրանք սպառողները, մրցակիցները, բնակչությունը և այլն

Բնակչություն

Պ

Պետական և տեղական օրգաններ

Արտադրական ձեռնարկություն

մատակարարներ

սպառողներ

**Սխեմա 3.** Ձեռնարկության արտաքին միջավայրը

Արտաքին տնտեսական միջավայրը ներառում է երկրի տնտեսական զարգացման ընդհանուր մակարդակը, շուկայական հարաբերությունները, մրցակցությունը և այլն, այսինքն՝ այն ամենը, որը պայմաններ է ստեղծում ձեռնարկության գործունեության համար: Արտաքին տնտեսական բաղադրամասերի հիմնական չափանիշներն են համարվում մակրոտնտեսական բազմաթիվ ցուցանիշները – համախառն ներքին արդյունքը և նրա տատանումները, սղաճի չափերը, տոկոսադրույքը, վալյուտայի կուրսը, բյուջեն, աշխատանքի արտադրողականության մակարդակը, միջին աշխատավարձը, հարկադրույքները:

Բնակչությունը, որի շահերի և անմիջական մասնակցությամբ է կազմակերպվում ձեռնարկությունը՝ արտաքին միջավայրի գլխավոր գործոնն է: Բնակչությունը նաև համարվում է արտադրանքի գլխավոր սպառողը և աշխատուժ մատակարարողը: Մատակարարողներին են վերաբերում բանկերը, գիտական և նախագծային կազմակերպությունները, որոնք վարկավորում են ձեռնարկությունը, նրա համար պատրաստում են գիտա-արտադրական ինֆորմացիայի ու նախագծային փաստաթղթեր: Արտաքին միջավայրում ակտիվ են գործում նաև մրցակիցները:

Այսպիսով՝ ձեռնարկության **արտաքին միջավայրը՝ դա տնտեսական, քաղաքական, իրավական, գիտական ու տեխնիկական, կոմունիկացիոն, բնական-աշխարհագրական և այլ պայմանների ու գործոնների համակցությունն է, որն ուղղակի կամ անուղղակի կերպով ներգործում է ձեռնարկատիրականա գործունեության վրա:**

1. **Ձեռնարկության, ֆիրմայի հիմնական ֆոնդերը**

Հիմնական ֆոնդերն աշխատանքի այն միջոցներն են, որոնք արտադրական գործընթացին մասնակցում են երկար ժամանակ, այդ ընթացքում չեն փոխում բնաիրային ձևը և արժեքը փոխանցում են նոր ստեղծվող արդյունքին մաս-մաս՝ մաշվածքի չափով: Հիմնական ֆոնդերին են վերագրվում նաև բոլոր այն գործիքները, գույքը և տնտեսական պիտույքները, որոնք ունեն մեկ տարուց ավելի ծառայության ժամկետ: Արտադրական գործընթացում հիմնական ֆոնդերը կատարում են տարբեր գործառույթներ, ունեն տարբեր դեր և նշանակում: Դրանց մի մասը՝ մեքենաներ, սարքավորումներ, ավտոմատ կառավարման համակարգերը և այլն, անմիջականորեն է մասնակցում արտադրական կամ նոր արդյունքի ստեղծման գործընթացին: Մյուս մասը (արտադրական շենքեր, էլեկտրացանցեր, հիդրոտեխնիկական կառույցներ և այլն) ապահովում է այդ գործընթացների իրագործման համար անհրաժեշտ պայմանները: Երրորդ մասը (տրանսպորտային միջոցներ, պահեստներ) ծառայում է աշխատանքի առարկաների և արդյունքի պահպանման, փոխադրման նպատակներին: Աշխատանքի միջոցների թվարկված երեք խմբերը միասին կազմում են ձեռնարկության արտադրական հիմնական ֆոնդերը: Ձեռնարկությունն ունի նաև ոչ արտադրական հիմնական ֆոնդեր: Դրանք ձեռնարկության տնօրինության տակ գտնվող, տևական օգտագործման, ոչ արտադրական նշանակման օբյեկտներն են՝ բնակելի շենքերը, կրթական հաստատությունները, առողջարանները, մանկապարտեզները, բաղնիքները, լվացքատները և այլ կուլտուր-կենցաղային կազմակերպությունները: Հիմնական ֆոնդերի կազմում անընդհատ աճում էնոր, բարձր արտադրողականության մեքենաների և սարքավորումների բաժինը: Դրանց քանակական աճը և որակական կատարելագործումը ձեռնարկության աշխատողների համար բարեկեցիկ ու արժանապատիվ կյանք ստեղծելու անհրաժեշտ պայմաններն են:

1. **Հիմնական ֆոնդերի կազմը, կառուցվածքը և գնահատականը**

Հիմնական ֆոնդերը կազմված են մեծ քանակի աշխատանքի միջոցներից, որոնք, չնայած իրենց տեխնիկական միանմանությանը, տարբերվում են ըստ նպատակային նշանակության ու ծառայության ժամկետների:

Արտադրության պրոցեսում հիմնական դեր են խաղում մեքենաներն ու սարքավորումները, որոնց օգնությամբ տեղի է ունենում արտադրանքի անմիջական պատրաստումը:

Ըստ կազմի ու նշանակության հիմնական ֆոնդերը բաժանվում են հետևյալ խմբերի՝

|  |  |
| --- | --- |
| **ՀԻՄՆԱԿԱՆ ՖՈՆԴԵՐԻ ԽՄԲԵՐԸ** | **ԽՄԲԵՐԻ ՏԱՐՐԵՐԸ և ՆՇԱՆԱԿՈՒԹՅՈՒՆԸ** |
| Հողամասեր | Գործող օրենսդրությանը համապատասխան հանձնված են ձեռնարկություններին որպես սեփականություն: |
| Բնաօգտագործման օբյեկտներ | Անտառային և ջրային տարածքներ, օգտակար հանածոների հանքավայրեր, որոնք տրված են ձեռնարկություններին՝ ըստ գործող օրենսդրությանը՝ օգտագործելու համար: |
| Շենքեր | Արտադրական շենքեր, պահեստներ, ավտոտնակներ: |
| Կառուցումներ | Նավթի հանքահորեր, ամբարտակներ, կամուրջներ, ավտոճանապարհներ, էլեկտրահաղորդման գծեր, ջերմակենտրոններ, խողովակաշարեր, կապի գծեր, էստակադա: |
| Մեքենաներ և սարքավորումներ, ուժային, էլեկտրաէներգետիկ մեխանիզմներ | Էներգիան, նյութերը և ինֆորմացիան վերափոխող սարքեր, մեքենա-գեներատորներ, մեքենա-շարժիչներ, շոգեկաթսաներ, շարժիչներ, խողովակներ և այլն: |
| Աշխատող մեքենաներ ու հոսքային գծեր | Արտադրանք արտադրող տեխնոլոգիական-հոսքային գծեր: Գյուղատնտեսական, տրանսպորտային, շինարարական, առևտրական սարքավորումներ: |
| Տեղեկատվական սարքավորումներ | Կապի, հեռախոսային, հեռագրային և այլ սարքավորումներ, չափող սարքեր, կարգավորող, ազդանշանային հարմարանքներ, հաշվարկային տեխնիկայի միջոցներ, կազմտեխնիկա, համակարգիչներ: |
| Տրանսպորտային միջոցներ | Մարդատար և բեռնատար ավտոմեքենաներ, ավտոբուսներ և քարշակներ, տրանսպորտային նավեր, ինքնաթիռնոր, ուղղաթիռներ: |
| Արտադրական և տնտեսական գույք | Հեղուկ վառելիքի և այլ նյութերի տարաներ, աշխատանքային սեղաններ, ստելլաժներ և այլն: |
| Աշխատող և մթերատու անասուններ | Մթերատու անասուններ, աշխատող գոմեշներ, եզներ, եղջերուներ, ձիեր: |
| Բազմամյա տնկիներ | Կապիտալ ներդրումներ և բազմամյա տնկիներ |
| Հիմնական միջոցների այլ տեսակներ | Գրադարաններ, արխիվներ, թանգարաններ, կրկեսների կենդանիներ, գազանանոցներ: |

Հիմնական ֆոնդերի առանձին խմբերի հարաբերակցությունը նրա ընդհանուր ծավալի մեջ իրենից ներկայացնում է միջոցների տեսակային կառուցվածքը: Արտադրության պլանավորման պրակտիկայում և տեխնիկա-տնտեսական վերլուծության մեջ արտադրական միջոցները ստորաբաժանվում են ակտիվ և պասիվ մասերի:

**Ակտիվ** են համարվում այն մեքենաներն ու սարքավորումները, որոնք անմիջականորեն սպասարկում են արտադրական գործընթացները և բնութագրում են արտադրանքի թողարկման գծով ձեռնարկության արտադրական հնարավորությունները:

**Պասիվ** են համարվում շենքերը, կառույցները, հարմարանքները և այլ հիմնական միջոցներ որոնք ապահովում են ակտիվ մասի նորմալ գործունեությունը:

**Հիմնական ֆոնդերի ակտիվ և պասիվ** մասերի նման բաժանումը նշանակալի աստիճանով պայմանական է, քանի որ շատ արտադրություններում տեխնոլոգիական առանձնահատկություններ շնորհիվ հիմնական միջոցների ակտիվ մասին են վերաբերում նաև կառույցների առանձին տեսակներ, օրինակ, մետաղաձուլության մեջ դոմնային վառարանները:

**Հիմնական ֆոնդերի գնահատումը:** Հիմնական ֆոնդերը պլանավորվում և հաշվի են առնվում բնեղեն ցուցանիշներով և ըստ արժեքի: Բնեղեն ցուցանիշները կիրառվում են հիմնական միջոցները պլանավորելու և դրանց տեխնիկական վիճակը պարզելու, ձեռնարկությունների և ճյուղերի արտադրական հզորությունները հաշվելու, սարքավորումների գծով հաշվեկշիռներ կազմելու համար:

Հիմնական ֆոնդերի գնահատումը կատարվում է ըստ նախասկզբնական արժեքի, ըստ լրիվ վերականգնման արժեքի, ըստ նախասկզբնական կամ վերականգնման արժեքի՝ հանելով մաշվածքը և այլն:

**Սկզբնական արժեքը** իր մեջ ներառում է շենքերի ու կառույցների, շինարարության, սարքավորումների գնման, տեղափոխման և մոնտաժման վրա կատարված փաստացի ծախսերը: Այդ գնահատումը կիրառվում է հիմնական միջոցների կազմը լրացնելու, ամորտիզացիոն մասհանումները հաշվարկելու համար: Դա հիմնական ֆոնդերի այն գինն է, որն արտացոլվում է ձառնարկության հաշվեկշռում:

**Վերականգնման արժեքը**՝ դա հիմնական ֆոնդերի վերարտադրության արժեքն է՝ ըստ մեքենաների, սարքավորումների, նրանց դետալների գների ու տրանսպորտային տարիֆների: Վերականգնման արժեքը սահմանվում է հիմնական միջոցների վերագնահատման միջոցով, հաշվի առնելով դրանց ֆիզիկական ու բարոյական մաշումը:

**Մնացորդային արժեքը**՝ դա հաշվարկային մեծություն է, որը որոշվում է միջոցների սկզբնական արժեքի և մնաշվածքի գումարի տարբերությամբ:

**Խառը (հաշժվեկշռային) արժեքը**՝ կազմավորվում է հիմնական միջոցների վերականգնման արժեքից, որոնք գործարկվել են մինչև վերջին գնահատումը, և այն միջոցների սկզբնական արժեքից, որոնք տեղակայվել են հետագա տարիներին: ԱՅն հաշվապահական հաշվեկշռում կիրառվում է հիմնական միջոցների հաշվառման համար:

**Հիմնական միջոցների լուծարման արժեքը** այն գումարն է, որը կարելի է ստանալ ֆիզիկական կամ բարոյական մաշվածքի հետևանքով դուրս եկած միջոցների իրացումից հետո: Երբեմն դա մետաղական ջարդոնի արժեքն է՝ գինը:

Տնտեսական ցուցանիշների հաշվարկման համար որոշվում է հիմնական միջոցների միջին տարեկան արժեքը: Հաշվարկը տարվում է սկզբնական արժեքի հիման վրա՝ հաշվի առնելով հիմնական միջոցների շահագործումը և լուծարումն ըստ հետևյալ բանաձևի՝

$OC\_{c2 }= OC\_{H}+ \frac{ОC\_{В} ∙П\_{1}}{12}- \frac{ОC\_{Л} ∙П\_{2}}{12}$,

որտեղ OCC2 – հիմնական ֆոնդերի միջին տարեկան արժեքն է,

OCH – հիմնական ֆոնդերի արժեքն է տարվա սկզբին,

OCB – նոր շահագործման հանձնված միջոցների արժեքն է,

OCЛ – լուծարվող հիմնական ֆոնդերի արժեքն է,

П1 – նոր միջոցների՝ շահագործվող ամիսների թիվն է,

П2 – լուծարվող միջոցների ամիսների թիվը:

1. **Հիմնական ֆոնդերի վերարտադրությունը,**

**նրա ձևերը և մակարդակները:**

Հիմնական միջոցների վերարտադրումը – բարդ պրոցես է, ներառյալ հետևյալ փոխկապակցված փուլերը՝

* ստեղծում,
* սպառում,
* մաշվածություն,
* վերականգնում և վերափոխում

Հիմնական միջոցների վերարտադրումը կարող է լինել

* ընդլայնված;
* պարզ:

Հիմնական միջոցների **ընդլայնված** վերարտադրման ձևերը՝

1. **Նոր ձեռնարկությունների շինարարություն**: Այս ձևի առավելություններն այն են, որ ձեռնարկությունը համալրված է նոր սարքավորումներով, այն կարող է արտադրել նոր տեսակի արտադրանք, ստեղծվում են նոր աշխատատեղեր: Թերությունը կայանում է նրանում, որ պահանջվում են խոշոր ներդրումներ, նրանց վճարման ժամկետը երկար է, երկար է նաև արտադրության հնարավորություններին տիրապետելու ժամկետը:
2. **Արտադրության ընդլայնումը** – սա գործող ձեռնարկությունում արտադրանքի ծավալների ավելացումն է նոր արտադրամասերի, կորպուսների կառուցման և շահագործման հաշվին: Սրա առավելությունը կայանում է նրանում, որ մեկ միավոր արտադրանքի համար քիչ ներդրում է պահանջվում: Արագ յուրացվում են արտադրական հզորությունները: Թերությունը կայանում է նրանում, որ ներդրումների զգալի մասը բաժին է հասնում պասիվային ֆոնդերին:
3. **Ձեռնարկության վերակառուցումը** ներառում է ոչ միայն արտադրամասերի նախագծային փոփոխությունները և վերակառուցումը, այլև վերազինում է դրանք նոր սարքավորումներով: Առավելությունը կայանում է նրանում, որ ներդրումների մեծ մասը ուղղորդվում են դեպի ակտիվային ֆոնդեր, և քիչ ներդրում է պահանջվում արտադրանքի մեկ միավորի համար: Թերությունը այն է, որ վերակառուցման ժամանակահատվածում դադարեցվում է արտադրությունը:
4. **Տեխնիկական վերազինումը** - դա հիմնական միջոցների ակտիվների փոխարինումն է առանց պասիվների փոփոխության: Առավելությունն է՝ գործնականում բոլոր ներդրումները ուղղորդվում են դեպի ակտիվային ֆոնդեր: Թերությունն է՝ հնացած պասիվային ֆոնդերը:
5. **Տեխնիկայի արդիականացումը** – դա ունեցած տեխնիկային կատարելագործումն է՝ տեխնիկայի առանձին հնացած մասերը ավելի կատարելագործված սարքերով փոխարինելու հաշվին: Կամ տարբեր սարքերի տեղադրմամբ, որը հնարավորություն կստեղծի բարձրացնել աշխատանքի արտադրողականությունը, արտադրանքի որակը: Առավելությունն է՝ նվազագույն ներդրումները: Թերությունն է՝ հնացած տեխնիկան չի փոխվում:

Հիմնական միջոցների **պարզ** վերարտադրման ձևերը՝

1. Ֆիզիկապես մաշված սարքավորումների փոխարինում նույն կամ նմանատիպ նոր սարքավորումով:
2. Տեխնիկայի վերանորոգում.
* ընթացիկ, որն իրականացվում է առանց արտադրական պրոցեսի դադարեցման, առանց տեխնիկայի ապամոնտաժման (փոքրիկ խափանումների վերացում);
* միջին վերանորոգում - սարքավորումների մասնակի ապամոնտաժում, առանձին մաշված մասերի փոխարինում;
* հիմնական - սարքավորումների ամբողջական ապամոնտաժում, բոլոր մաշված մասերի փոխարինմամբ: Միաժամանակ կատարվում է հիմնական վերանորոգում, որպես կանոն, կատարվում է նոր, արդիական տեխնիկայով վերազինում և սարքավորումների մոդեռնացում:
1. **Հիմնական արտադրական ֆոնդերի օգտագործման ցուցանիշները:**

Հիմնական ֆոնդերի և նրանց ակտիվ մասերի օգտագործման մակարդակը գնահատելու համար կիրառվում են բազմազան ցուցանիշներ: Այդ ցուցանիշները կարելի է բաժանել երեք խմբի. **Էքստենսիվ, ինտենսիվ և ընդհանրացնող**:

Էքստենսիվ ցուցանիշները դազգահների, սարքավորումների, մեխանիզմների օգտագործումը բնութագրում են ըստ կազմի, քանակի և ժամանակի: Ըստ կազմի բոլոր սարքավորումները բաժանվում են առկա, տեղակայված, ըստ պլանի և փաստացի աշխատող տեսակների: Այստեղ օգտագործում են այնպիսի ցուցանիշներ, ինչպիսիք են **սարքավորումների պարկի փաստացի օգտագործման գործակիցը**, **տեղադրված սարքավորումների օգտագործման գործակիցը**:

Սարքավորումների օգտագործումն ըստ ժամանակի վերլուծելու համար կիրառվում են օրացուցային, ռեժիմային և իրական (աշխատանքային) աշխատաժամանակի ֆոնդի ցուցանիշներ. սարքավորումների օգտագործման էքստենսիվ գործակից, հերթափոխության գործակից և այլն:

**Ժամանակի օրացուցային ֆոնդը** որոշվում է արտադրության ռեժիմի օգնությամբ՝ պլանային ժամանակաշրջանի օրերի և հերթափոխի ժամերի արտադրյալով:

**Իրական աշխատանքային ֆոնդը** հավասար է ռեժիմային ժամանակին հանած պլանային-նախազգուշական վերանորոգման ժամանակը:

**Սարքավորումների էքստենսիվ** **օգտագործման գործակիցը** (KЭ) որոշվում է մեքենաների խմբերի կամ առանձին սարքավորման փաստացի և պլանային աշխատաժամանակի հարաբերությամբ՝ ըստ հետևյալ բանաձևի.

$K\_{э }$= $\frac{T\_{C}}{T\_{H}}$,

որտեղ TC-ը սարքավորումների փաստացի աշխատած ժամանակն է, ժամ:

 TH-ը սարքավորումների աշխատանքի օրացուցային, ռեժիմային կամ պլանային ժամանակն է, ժամ:

**Ինտենսիվ ցուցանիշներ:** Այս ցուցանիշները բնութագրում են սարքավորումների՝ ըստ հզորության օգտագործումը: Սարքավորումների ինտենսիվությունը չափվում է միավոր ժամանակում դրանց կողմից թողարկվող արտադրանքի քանակով: Ինտենսիվ օգտագործման հիմնական ցուցանիշը (KH) հաշվարկվում է որոշակի ժամանակում փոստացի արտադրված արտադրանքի ծավալի և նույն ժամանակահատվածում դրա առավել հնարավոր քանակի հարաբերությամբ՝

$$K\_{И }= \frac{V\_{Ф}}{V\_{M}}$$

որտեղ VФ –արտադրանքի փոստացի ծավալն է,

VМ–արտադրանքի առավել հնարավոր ծավալը:

Սարքավորումների էքստենսիվ և ինտենսիվ օգտագործման ցուցանիշները միմյանց հետ անմիջականորեն կապված չեն: Մի մասը ցույց է տալիս աշխատանքի ժամանակը, մյուս մասը պատկերացում է տալիս սարքավորումների աշխատանքի ինտենսիվության մասին: Անհրաժեշտ է այնպիսի ցուցանիշ, որը միավորի սարքավորումների օգտագործման էքստենսիվ և ինտենսիվ ռեզերվները: Այդպիսի ընդհանրացնող ցուցանիշ է համարվում սարքավորումների օգտագործման ինտեգրալ գործակիցը (KИ), որը որոշվում է էքստենսիվ և ինտենսիվ գործակիցների արտադրյալով (KИH = KЭ . KИ) և բնութագրում է սարքավորումների օգտագործումն՝ ինչպես ըստ ժամանակի, այնպես էլ ըստ հզորության: Ձեռնարկության հիմնական միջոցների ամբողջ համակցության օգտագործման ընդհանրացնող ցուցանիշ է ծառայում **ֆոնդատվությունը**:

Մյուս ընդհանրական ցուցանիշը՝ արտադրանքի **ֆոնդատարությունն է**՝ ֆոնդատվության հակառակ մեծությունը: Ֆոնդատարությունը (ФЕ) ցույց է տալիս թողարկվող արտադրանքի մեկ դրամին ընկնող հիմնական միջոցների արժեքի բաժինը.

$ФЕ=\frac{1}{ФО}= \frac{ОС\_{с2}}{ВП (ТП)}$:

Եթե ֆոնդատվությունը աճի տենդենց ունի, ապա ֆոնդատարությունը իջեցման է ձգտում: Ֆիրմայի համար կարևոր նշանակություն ունի նաև աշխատանքի ֆոնդազինվածության ցուցանիշը: Աշխատանքի ֆոնդազինվածությունը պետք է անընդհատ ավելանա, քանի որ դրանից է կախված աշխատանքի տեխնիկական զինվածությունը, որն աշխատանքի արտադրողականության բարձրացման կարևոր պայմանն է:

1. **Հիմնական արտադրական ֆոնդերի նշանակությունը և օգտագործման բարելավման ճանապարհը:**

Հիմնական ֆոնդերի և նրանց ակտիվ մասերի օգտագործման մակարդակը գնահատելու համար կիրառվում են բազմազան ցուցանիշներ: Այդ ցուցանիշները կարելի է բաժանել երեք խմբի. **Էքստենսիվ, ինտենսիվ և ընդհանրացնող**:

Էքստենսիվ ցուցանիշները դազգահների, սարքավորումների, մեխանիզմների օգտագործումը բնութագրում են ըստ կազմի, քանակի և ժամանակի: Ըստ կազմի բոլոր սարքավորումները բաժանվում են առկա, տեղակայված, ըստ պլանի և փաստացի աշխատող տեսակների: Այստեղ օգտագործում են այնպիսի ցուցանիշներ, ինչպիսիք են **սարքավորումների պարկի փաստացի օգտագործման գործակիցը**, **տեղադրված սարքավորումների օգտագործման գործակիցը**:

**Օրինակ:** 3960 սարքավորումներից տեղադրված են 3600 միավոր, որից՝ ըստ պլանի պետք է աշխատեն 3550-ը, իսկ փաստորեն աշխատել են 3500-ը: Այս դեպքում տեղադրված սարքավորումների գործակիցը կկազմի $0,91\left(K=\frac{3600}{3960}\right)$, իսկ սարքավորումների պարկի փաստացի օգտագործման գործակիցը՝ $0,88\left(K=\frac{3500}{3960}\right)$:

Սարքավորումների օգտագործումն ըստ ժամանակի վերլուծելու համար կիրառվում են օրացուցային, ռեժիմային և իրական (աշխատանքային) աշխատաժամանակի ֆոնդի ցուցանիշներ. սարքավորումների օգտագործման էքստենսիվ գործակից, հերթափոխության գործակից և այլն:

**Ժամանակի օրացուցային ֆոնդը** որոշվում է արտադրության ռեժիմի օգնությամբ՝ պլանային ժամանակաշրջանի օրերի և հերթափոխի ժամերի արտադրյալով:

**Իրական աշխատանքային ֆոնդը** հավասար է ռեժիմային ժամանակին հանած պլանային-նախազգուշական վերանորոգման ժամանակը:

**Սարքավորումների էքստենսիվ** **օգտագործման գործակիցը** (KЭ) որոշվում է մեքենաների խմբերի կամ առանձին սարքավորման փաստացի և պլանային աշխատաժամանակի հարաբերությամբ՝ ըստ հետևյալ բանաձևի.

$K\_{э }$= $\frac{T\_{C}}{T\_{H}}$,

որտեղ TC-ը սարքավորումների փաստացի աշխատած ժամանակն է, ժամ:

 TH-ը սարքավորումների աշխատանքի օրացուցային, ռեժիմային կամ պլանային ժամանակն է, ժամ:

Էքստենսիվ ցուցանիշների մեջ կարևոր նշանակություն ունի հատկապես սարքավորումների հերթափոխային աշխատաժամանակի գործակիցը: Այն բնութագրվում է տեղադրված բազմահերթափոխային ռեժիմով աշխատող սարքավորումների նպատակային օգտագործումն ըստ մեքենաների առանձին խմբերի, ստորաբաժանումների և ըստ ամբողջ ձեռնարկության: Այն ցույց է տալիս, թե օրվա ընթացքում միջին հաշվով քանի հերթ է աշխատել սարքավորումը: Հերթափոխության գործակիցը (KCM) որոշվում է օրվա ընթացքում մեքենահերթափոխների գումարի և մեքենաների ընդհանուր թվի հարաբերությամբ՝ ըստ հետևյալ բանաձևի.

$K\_{CM }$= $\frac{T\_{1 +}T\_{2+}T\_{3}}{T\_{H}}$,

որտեղ T1,T2,T3 - օրվա ընթացքում մեքենաների փաստացի աշխատած հերթափոխների գումարն է, մեքենա – ժամ, TH – տեղադրված սարքավորումների ընդհանուր քանակն է, մեքենա-ժամ:

 Սարքավորումների հերթափոխային աշխատաժամանակի լրիվ օգտագործման շնորհիվ ավելանում է թողարկվող արտադրանքի ծավալը և իջնում՝ միավոր արտադրանքի հաշվով կատարված ծախսերը: Սարքավորումների աշխատանքի հերթափոխային գործակիցը կարելի է մեծացնել.

- աշխատատեղերի մասնագիտացման մակարդակի բարձրացման միջոցով,

- ձեռնարկության աշխատանքի ռիթմիկության ապահովման հաշվին,

- բոլոր կարգի պարապուրդների կրճատման հաշվին,

- սարքավորումների որակյալ վերանորոգումների միջոցով և այլն:

**Ինտենսիվ ցուցանիշներ:** Այս ցուցանիշները բնութագրում են սարքավորումների՝ ըստ հզորության օգտագործումը: Սարքավորումների ինտենսիվությունը չափվում է միավոր ժամանակում դրանց կողմից թողարկվող արտադրանքի քանակով: Ինտենսիվ օգտագործման հիմնական ցուցանիշը (KH) հաշվարկվում է որոշակի ժամանակում փոստացի արտադրված արտադրանքի ծավալի և նույն ժամանակահատվածում դրա առավել հնարավոր քանակի հարաբերությամբ՝

$$K\_{И }= \frac{V\_{Ф}}{V\_{M}}$$

որտեղ VФ –արտադրանքի փոստացի ծավալն է,

VМ–արտադրանքի առավել հնարավոր ծավալը:

 Արտադրանքի առավել հնարավոր քանակությունը որոշվում է միավոր ժամանակում թողարկվող արտադրանքի նորմաների և սարքավորումների օրացուցային աշխատաժամանակի արտադրյալով:

Սարքավորումների էքստենսիվ և ինտենսիվ օգտագործման ցուցանիշները միմյանց հետ անմիջականորեն կապված չեն: Մի մասը ցույց է տալիս աշխատանքի ժամանակը, մյուս մասը պատկերացում է տալիս սարքավորումների աշխատանքի ինտենսիվության մասին: Անհրաժեշտ է այնպիսի ցուցանիշ, որը միավորի սարքավորումների օգտագործման էքստենսիվ և ինտենսիվ ռեզերվները: Այդպիսի ընդհանրացնող ցուցանիշ է համարվում սարքավորումների օգտագործման ինտեգրալ գործակիցը (KИ), որը որոշվում է էքստենսիվ և ինտենսիվ գործակիցների արտադրյալով (KИH = KЭ . KИ) և բնութագրում է սարքավորումների օգտագործումն՝ ինչպես ըստ ժամանակի, այնպես էլ ըստ հզորության: Ձեռնարկության հիմնական միջոցների ամբողջ համակցության օգտագործման ընդհանրացնող ցուցանիշ է ծառայում **ֆոնդատվությունը**:

Ֆոնդատվությունը ցույց է տալիս հիմնական արտադրական միջոցների արժեքի յուրաքանչյուր միավորից ստացված արտադրանքի քանակը: Այն որոշվում է տարեկան թողարկվող արտադրանքի (համախառն, ապրանքային) և հիմնական արտադրական միջոցների միջին տարեկան արժեքի հարաբերությամբ, դրամով արտահայտված.

$Ф\_{О }= \frac{ВП(ТП)}{ОС\_{С2}}$,

Որտեղ ФО – հիմնական միջոցների ֆոնդատվությունն է,

ВП (ТП) – համախառն կամ ապրանքային արտադրանքի տարեկան ծավալն է, դրամ,

$ОС\_{С2}$ - հիմնական միջոցների միջին տարեկան արժեքն է, դրամ:

Ֆոնդատվությունը հիմնական արտադրական միջոցների օգտագործման գնահատման գլխավոր ցուցանիշն է:

Մյուս ընդհանրական ցուցանիշը՝ արտադրանքի **ֆոնդատարությունն է**՝ ֆոնդատվության հակառակ մեծությունը: Ֆոնդատարությունը (ФЕ) ցույց է տալիս թողարկվող արտադրանքի մեկ դրամին ընկնող հիմնական միջոցների արժեքի բաժինը.

$ФЕ=\frac{1}{ФО}= \frac{ОС\_{с2}}{ВП (ТП)}$:

Եթե ֆոնդատվությունը աճի տենդենց ունի, ապա ֆոնդատարությունը իջեցման է ձգտում:

Ֆիրմայի համար կարևոր նշանակություն ունի նաև աշխատանքի ֆոնդազինվածության ցուցանիշը: Աշխատանքի ֆոնդազինվածությունը պետք է անընդհատ ավելանա, քանի որ դրանից է կախված աշխատանքի տեխնիկական զինվածությունը, որն աշխատանքի արտադրողականության բարձրացման կարևոր պայմանն է:

1. **Ձեռնարկատիրության շրջանառվող միջոցների և հիմնական ֆոնդերի կազմը, կառուցվածքը և էությունը:**

Շրջանառու միջոցներ են կոչվում այն ակտիվները, որոնք ունեն ծառայության մինչև մեկ տարվա ժամկետ: Ձեռնարկության արտադրական ռեսուրսների մի մասը հանդիսանում են շրջանառու միջոցները, որոնք իրենց մեջ ներառում են դրամական միջոցները, ավանսավորված շրջանառու արտադրական ֆոնդերը և շրջանառության ֆոնդերը:

Ձեռնարկության շրջանառու միջոցներն իրենց շրջապտույտի ընթացքում անցնում են երեք փուլ (2-ը շրջանառության մեջ, 1-ը արտադրության սֆերայում):

Շրջապտույտի **առաջին ստադիան**՝ դրամականն է. դա հումքի, նյութերի վառելիքի և ուրիշ միջոցների ձեռք բերման համար ավանսավորված դրամական գումարներն են: Այդ փուլում դրամական միջոցներն, արտադրական պաշարների ձև ընդունելով, շրջանառության սֆերայից անցնում են արտադրության ոլորտ:

Շրջապտույտի **երկրորդ ստադիան**՝ արտադրողականն է. դա արտադրության գործընթացն է, որտեղ ստեղծվում է նոր արտադրանք և ավանսավորված արժեքը արտադրության ձևից անցնում է ապրանքային ձևի:

Շրջապտույտի **երրորդ ստադիան**՝ ապրանքայինն է, արտադրանքի իրացումը և դրամական միջոցների ստացումը:

**Շրջանառու միջոցների կազմն** իրենից ներկայացնում է շրջանառու միջոցները կազմավորող տարրերի համակցություն, որոնք դասակարգվում են ըստ հետևյալ հատկանիշների.

**-** ըստ տնտեսական բովանդակության,

**-** ըստ պլանավորման, կառավարման և վերահսկողության,

**-** ըստ ֆինանսական աղբյուրների,

**-** ըստ ռիսկի աստիճանի՝ ներդրման մինիմում ռիսկով, ներդրման ցածր ռիսկով, ներդրման միջին ռիսկով և ներդրման բարձր ռիսկով շրջանառու միջոցներ:

**Շրջանառու ֆոնդերը** արտադրության պրոցեսի պարտադիր տարրերն են, արտադրանքի ինքնարժեքի հիմնական մասը: Որքան քիչ են միավոր արտադրանքի ծախսերը, այնքան էժան է արտադրված արդյունքը:

Տնտեսության տարբեր ճյուղերում շրջանառու ֆոնդերի կառուցվածքը տարբեր է: Գիտության և տեխնիկայի զարգացմանը զուգընթաց փոխվում է աշխատանքի առարկաների կազմը, ավելանում են բնական հումքի արհեստական փոխարինիչները, էներգիայի և վառելիքի էժան ու խնայողական տեսակները, որոնց օգտագործումը նպաստում է շրջանառու ֆոնդերի արդյունավետության աճին:

**Շրջանառու միջոցները** բաժանվում են 2 խմբի. Նորմավորվող և չնորմավորվող միջոցների: Շրջանառու ֆոնդերը և պատրաստի արտադրանքը նորմավորվում են, որոնք կազմում են ֆիրմայի բոլոր միջոցների մոտ 80%-ը: Իսկ շրջանառու միջոցների մյուս մասը՝ չի նորմավորվում: Նրա ձևավոևումը պայմանավորված է պլանավորվող միջոցների ճիշտ օգտագործման և ֆիրմայի ղեկավարոփւթյան արդյունավետ աշխատանքով:

Ըստ կազմավորման աղբյուրների և օգտագործման ռեժիմի շրջանառու միջոցները բաժանվում են սեփական և փոխառու մասերի: Սեփականը մշտապես գտնվում է ֆիրմայի տրամադրության տակ իսկ փոխառու միջոցները կազմավորվում են բանկային վարկի և այլ կազմակերպությունների ազատ դրամական միջոցների ներգրավման հաշվին, որոնք օգտագործվում են ֆիրմայի ժամանակավոր կարիքները հոգալու համար և ենթակա են վերադարձման:

Շրջանառու միջոցների առանձին տարրերի միջև հարաբերակցությունը, տոկոսներով արտահայտված, կոչվում է շրջանառու միջոցների կառուցվածք:

Անավարտ արտադրություն

Արտադրական պաշարներ

**Շրջանառու միջոցներ**

**Շրջանառու ֆոնդեր**

**Շրջանառության ֆոնդեր**

Ապագա ժամանակաշրջանի ծախսեր

Արտադրական գործունեությանը սպասարկող ֆոնդեր

Ֆինանսական գործունեությանը սպասարկող ֆոնդեր

* Հումք, նյութեր, գնովի կիսաֆաբրիկատներ, կոմպլեկտավորող իրեր
* օժանդակ նյութեր, վառելիք,
* Տարաներ,
* գործիքներ և փոքրարժեք ու արագ մաշվող առարկաներ
* Անավարտ արտադրանք
* սեփական արտադրության կիսաֆաբրիկատներ
* Ծախսեր նոր արտադրան-քի նախապատ-րաստման և յուրացման վրա
* պատրաստի արտադրանք պահեստ-ներում
* բեռնված, ուղարկված արտադրանք

պարտապաններ (դեբիտորներ)

(դեբիտորներ)

Փոխառություններ, արժեթղթեր, այլ ներդրումներ

Առկա դրամական միջոցներ դրամարկղում և բանկային հաշիվներում

Նորմավորված միջոցներ

Չնորմավորված միջոցներ

1. **Շրջանառվող ֆոնդերի ռացիոնալ օգտագործման տնտեսական նշանակությունը:**

Ֆիրմայի արդյունավետ աշխատանքը՝ դա մինիմում ծախքերով առավելագույն արդյունքի ապահովումն է: Իսկ, քանի որ ֆիրմայի արտադրական ծախքերի մոտավորապես 70-75%-ը կազմում են շրջանառու ֆոնդերը, ուստի դրանց խնայողաբար օգտագործումն ունի տնտեսական կարևոր նշանակություն: Այն թույլ է տալիս նույն քանակի ռեսուրսներից ստանալ լրացուցիչ արտադրանք, նպաստում է աշխատանքի արտադրողականության բարձրացմանը, արտադրանքի ինքնարժեքի իջեցմանն ու շահութաբերության աճին:

Շրջանառու ֆոնդերի ռացիոնալ օգտագործման տնտեսական նշանակությունը կայանում է հետևյալում.

- հումքի, նյութերի, վառելիքի և աշխատանքի առարկաների այլ տեսակների տեսակարար ծախսումների կրճատումը տնտեսական մեծ եկամուտ է ապահովում: Այն համարվում է արտադրական մասշտաբների ավելացման լուրջ նախադրյալներից մեկը,

- նյութական միջոցների խնայողաբար սպառումը նպաստում է արտադրական ռեսուրսների կազմի բարելավմանը և առարկայացած աշխատանքի տեսակարար ծախսումների կրճատմանը,

- նյութական ռեսուրսների խնայողությունը նպաստում է արտադրանքի ինքնարժեքի իջեցմանն ու համարվում է հասարակական ծախքերի խնայողության հիմնական ուղղությունը

- նյութական միջոցների խնայողաբար օգտագործման համար կարևոր նշանակություն են ստանում ռեսուրսախնայող և անթափոն տեխնիկայի ու տեխնոլոգիայի կիրառումը, հումքի, նյութերի կոմպլեքս օգտագործումը:

- նյութական ռեսուրսների խնայողությունը դրականորեն է ազդում ֆիրմայի ֆինանսական կայունության վրա և դրա հաշվին բարձրացնում է նրա եկամտաբերության մակարդակը:

1. **Նյութական ռեսուրսների աղբյուրները և նրանց տնտեսման ճանապարհները:**

Նյութական միջոցների խնայողության աղբյուրները ցույց են տալիս, թե ինչի՞ հաշվին կարելի է հումքը, նյութերը խնայել: Իսկ խնայողության ուղիները ցույց են տալիս, թե ի՞նչ ձևով, ինչպիսի՞ միջոցառումների օգնությամբ կարելի է նյութերի խնայողության հասնել:

Յուրաքանչյուր ձեռնարկություններում կան նյութական ռեսուրսների խնայողական որոշակի ռեզերվներ: Ռեզերվները դրանք նյութական ռեսուրսների օգտագործումը բարելավելու գծով ծագած կամ ծագող, սակայն դեռ չօգտագործվող հնարավորություններն են:

Ըստ նյութական ռեսուրսների խնայողական ռեզերվների ծագման և օգտագործման ոլորտի՝ դրանք կարող են ստորաբաժանվել երեք խմբի.

* ընդհանուր տնտեսական,
* միջճյուղային,
* ներարտադրական

**Ընդհանուր տնտեսականին** են վերաբերում խնայողության այն ռեզերվները, որոնք կարևոր նշանակություն ունեն ամբողջ էկոնոմիկայի համար:

**Միջճյուղային ռեզերվները**՝ դրանք խնայողության այնպիսի միջոցներ են, որոնք առաջանում են արդյունաբերության առաջատար ճյուղերի միջև արտադրական տնտեսական ձևավորման կապերի հիման վրա: Միջճյուղային ռեզերվներին են վերաբերում. հանքավայրերի օգտակար հանածոների՝ տեխնոլոգիական պրոգրեսիվ մեթոդներով մշակումը և արդյունահանումը, հանքային հումքի լրիվ և կոմպլեքսային վերամշակումը, ելքային հումքի և կոնստրուկտիվ նյութերի որակի բարձրացումը, հումքի, նյութերի ամենախնայողական տեսակների արտադրության արագ զարգացումը:

**Ներարտադրական ռեզերվներին են** վերաբերում նյութական ռեսուրսների օգտագործումը բարելավելու հնարավորությունը, որոնք կապված են ձեռնարկություններում տեխնիկայի կատարելագործման, արտադրական պրոցեսների գիտական կազմակերպման, նոր տեսակի ու մոդելի արտադրանքի թողարկման, դրանց որակի բարելավման հետ:

Նյութական ռեսուրսների տնտեսման գործում կարևոր դեր է խաղում հումքի, նյութերի տեղական ռեսուրսների օգտագործումը, հումքային, նյութական և վառելիքային երկրորդային տեսակների կիրառումը, ինչպես նաև հիմնական ու օժանդակ նյութերի օգտագործված տեսակների ու գործիքների վերականգնումը:

1. **Շրջանառվող միջոցների նորմավորումը, շրջանառման ցուցանիշները և արագացման ճանապարհները:**

 Ձեռնարկության շրջանառու միջոցները մշտապես գտնվում են շարժման մեջ. արտադրության ոլորտից անցնում են շրջանառության ոլորտ, նորից արտադրական ոլորտ և այդպես շարունակ: Ձեռնարկության համար անհրաժեշտ, տնտեսապես հիմնավորված շրջանառու միջոցների մշակման գործընթացը կոչվում է շրջանառու միջոցների նորմավորում:

 Սովորաբար ձեռնարկությունների համար սահմանվում են նյութերի, վառելիքի, էներգիայի ծախսման գիտականորեն հիմնավորված նորմաներ, շրջանառու միջոցների գծով արտադրական պաշարների, անավարտ արտադրության, ապագա ժամանակաշրջանի ծախսերի և պահեստում պատրաստի արտադրանքի նորմատիվներ:

Նյութերի ծախսման նորման (HP)` դա միավոր արտադրանքի արտադրության վրա նյութերի ծախսումն է, որը հաշվարկվում է հետևյալ ձևով.

HP=BЧН + OB + Пб

Որտեղ. BЧН – արտադրանքի միավորի վրա նյութի ծախսն է, զուտ կշիռը,

 OB – վերադարձվող թափոններն են,

 Пб – անվերադարձ կորուստները:

Շրջանառու միջոցների համար սահմանված նորմաների որակը կախված է դրանց մշակման մեթոդներից ու եղանակներից: Գոյություն ունի նորմաների սահմանման 3 մեթոդ.

* վիճակագրական, որի դեպքում նորման սահմանվում է նյութերի ծախսման գծով հաշվետվությունների տվյալների հիման վրա,
* փորձնական-լաբորատորային, որի դեպքում նորման սահմանվում է լաբորատորային պայմաններում կատարված փորձերի հիման վրա,
* անալիտիկ-հաշվարկային՝ գիտականորեն հիմնավորված մեթոդ, որի դեպքում նորման սահմանվում է մանրամասն կատարված հաշվարկների և արդյունքների վերլուծության հիման վրա:

Շրջանառու միջոցների նորմատիվն (HOb.C) իրենից ներկայացնում է հետևյալ նորմատիվների գումարը՝ HOб.C = НnР.3 + ННП + НГП + НР.б.n.,

Որտեղ. НnР.3 – արտադրական պաշարների նորմատիվն է,

 ННП – անավարտ արտադրության նորմատիվն է,

 НГП – պատրաստի արտադրանքի պաշարների նորմատիվն է,

 НР.б.n. – ապագա ժամանակաշրջանի ծախսերի նորմատիվը:

Այն ժամանակը, որի ընթացքում շրջանառու միջոցները կատարում են մեկ լրիվ շրջապտույտ. Այսինքն՝ անցնում են արտադրության փուլը և շրջանառության փուլը, կոչվում է **շրջանառու միջոցների պտույտի ժամանակաշրջան**:

**Շրջանառու միջոցների շրջանառելիության արագացման նշանակությունը և ցուցանիշները:** Հասարակական արտադրության մասշտաբներն անմիջապես կախված են.

1. արտադրության միջոցների ծավալից, որոնք կարող են ավանսավորված լինել շատ թե քիչ տևական ժամանակով՝ մինչև դրանց լրիվ փոխհատուցումը,
2. օգտագործվող աշխատանքային ռեսուրսներից:

 Շրջանառու միջոցների պտույտի արագացումը, կապված արտադրության ժամանակի կրճատման հետ, հանգեցնում է հասարակական արտադրության մասշտաբների ավելացմանը ոչ թե ի հաշիվ շրջանառու միջոցների լրացուցիչ ավանսավորման, այլ դրանց ավելի արագ փոխհատուցման և կրկնակի օգտագործման: Այլ կերպ, արտադրության նույն ծավալի դեպքում շրջանառու միջոցների մի մասն ազատվում է: Շրջանառու միջոցների արագ պտույտի հետևանքով ազատված գումարները կարող են օգտագործվել կապիտալ ներդրումների ձևով հիմնական արտադրական միջոցների ստեղծման և վերակառուցման կամ այլ նպատակների համար: Շրջանառու միջոցների պտույտի արագացումն անմիջապես ազդում է ձեռնարկության տնտեսական գործունեության վրա. Ժամանակին վճարվում է հումքի, նյութերի արժեքը, աշխատավարձը, վերադարձվում են վարկերը, կատարվում են բյուջեի նկատմամբ պարտավորությունները և այլն:

Շրջանառու միջոցների օգտագործման արդյունավետությունը բնութագրում են երեք ցուցանիշներ.

1. շրջանառելիության գործակից,
2. շրջանառելիության գործակիցը օրերով,
3. միջոցների ծանրաբեռնման գործակից:

***Շրջանառելիության գործակիցը*** հաշվարկվում է որպես իրացված արտադրանքի ծավալի և շրջանառու միջոցների միջին մնացորդի հարաբերություն.

$$K\_{об}= \frac{V\_{РП}}{ОС}$$

***Շրջանառելիության գործակիցը օրերով*** որոշվում է որպես համապատասխան ժամանակաշրջանի օրերի թվի և շրջանառելիության գործակցի հարաբերություն.

$К\_{t }= \frac{T}{K\_{ob}} =\frac{OC ×T}{V\_{pn}}$,

Որտեղ T-ն օրացուցային ժամանակաշրջանն է (տարի, եռամսյակ):

Շրջանառու միջոցների  ***ծանրաբեռնման գործակիցը*** որոշվում է շրջանառու միջոցների միջին տարեկան մնացորդի և իրացված արտադրանքի հարաբերությամբ.

$$K\_{3}= \frac{ОС}{V\_{pn}}$$

Շրջանառու միջոցների շրջանառելիության արագացման ուղիներն են.

1. **Արտադրական պաշարների ստադիայում**. Հումքի, նյութերի և այլ միջոցների պրոգրեսիվ նորմաների սահմանում, վառելիքային-էներգետիկ ռեսուրսների ճիշտ հաշվառում, թանկարժեք և հազվագյուտ ռեսուրսների փոխարինումն ավելի էժան տեսակներով, շրջանառու ֆոնդերի պահպանության նկատմամբ հսկողության սահմանում և այլն:
2. **Անավարտ արտադրության ստադիայում**. ԳՏԱ արագացում, ստանդարտացման, ունիֆիկացման ու տիպականացման հետագա զարգացում, հումքային ռեսուրսների տնտեսավար օգտագործման համակարգերի արմատավորում, արտադրանքի որակի բարձրացում և այլն:
3. **Բուն արտադրության ոլորտում**. Արտադրական ցիկլի տևողության կրճատում, ռիթմիկ աշխատանքի ապահովում, նյութական և էներգախնայողական տեխնոլոգիաների կիրառում, հումքային ռեսուրսների կոմպլեքս մշակում, խնայողություն ու տնտեսում աշխատանքի ու արտադրության գործընթացի բոլոր օղակներում, թափոնների օգտագործում և այլն:
4. **Շրջանառության ոլորտում**. Հումքի, նյութերի ռիթմիկ մատակարարում, մարքեթինգային ծառայությունների ապահովում, արտադրանքի ժամանակին իրացում, պայմանագրային պարտավորությունների կատարման վերահսկում. դեբիտորակա և կրեդիտորական պարտքերի կրճատում. արտադրանքի ու ծառայությունների մոտեցումը սպառողներին և այլն:
5. **Աշխատանքային ռեսուրսների բնութագիրը և նրանց օգտագործման էֆեկտիվությունը:**

 «Աշխատանքային ռեսուրսներ» հասկացությունը բնութագրում է ձեռնարկության պոտենցիալ աշխատուժը, որպես երկրի աշխատանքային ռեսուրսների մի մասի էությունը: Աշխատանքային ռեսուրսներին են վերաբերում բնակչության աշխատունակ մասը, այն քաղաքացիները, որոնք աշխատում են էկոնոմիկայի որոշակի ոլորտներում կամ չեն աշխատում:

Աշխատանքային ռեսուրսների կազմը՝

Աշխատանքային ռեսուրսներ

Տնտեսապես ակտիվ բնակչություն

Տնտեսապես ոչ ակտիվ բնակչություն

Չաշխատողներ (տնային տնտեսուհիներ, թոշակառուներ, հաշմանդամներ)

Զբաղվածներ

Գործազուրկներ

 Աշխատանքային ռեսուրսների կառուցվածքն իր մեջ ներառում է մարդկանց՝ աշխատանքային պոտենցիալի տարբեր տարրերն ու նրանց բնութագրումները. սեռը, հասակը, կրթությունը, մասնագիտությունը, ազգությունը, լեզուն, բնակության վայրը, հասարակական խումբը, ըստ ոլորտի զբաղվածությունը և այլն:

 «Աշխատանքային ռեսուրսներ» հասկացությունն օգտագործվում է երկրի, ռեգիոնի, ճյուղի կամ ձեռնարկության մասշտաբով աշխատունակ բնակչության ապահովվածությունը բնութագրելու համար: Առանձին ֆիրմայի շրջանակներում այդ հասկացությունն ավելի հաճախ օգտագործվում է «անձնակազմ»-ի ձևով: Անձնակազմը՝ դա ձեռնարկության բոլոր աշխատողների թվաքանակն է: Անձնակազմի հիմնական հատկանիշներն են

* Գործատուի հետ աշխատանքային պայմանագրով ձևակերպված աշխատանքային հարաբերությունները,
* Որոշակի որակական բնութագրումների տիրապետումը (պրոֆեսիա, մասնագիտություն, որակավորում և այլն),
* Անձնակազմի գործունեության նպատակային ուղղվածությունը, այսինքն աշխատողի համար նորմալ աշխատանքային պայմանների ստեղծում:

 Ձեռնարկության աշխատանքային ռեսուրսների հիմնական բնութագրումներն համարվում են թվաքանակը և կառուցվածքը:

 Ձեռնարկությունում աշխատանքային ռեսուրսների օգտագործման էֆեկտիվությունը (արդյունավետությունը) հիմնականում որոշվում է աշխատուժի իրավահաջորդության (մեկ աշխատողի փոխարինումը մեկ այլ՝ ավելի որակյալ մասնագետով) և կոլեկտիվի կայունության իրական գործընթացներով: Այդ կարևորագույն իրական գործընթացներն են հոսունությունը և կայունությունը, որոնք

փոխկապակցված են և լրացնում են միմյանց, իրենց որակական հատկանիշներով:

Աշխատանքային ռեսուրսները կարող են նպաստել ձեռնարկությունների զարգացմանը միմիայն այն դեպքում, եթե ունեն կրթական, մասնագիտական և ինտելեկտուալ համապատասխան մակարդակ, ինչպես նաև մշտական ցանկություն և տրամադրվածություն իրենց մասնագիտական մակարդակի բարձրացման ուղղությամբ: Ձեռնարկությունում աշխատանքային ռեսուրսների օգտագործման էֆեկտիվությունը պահպանելու համար պետք է յուրաքանչյուր աշխատող իր գործունեության բնագավառում ձգտի նորարարության: Այդ նորարարությունները կարող են հետապնդել ֆինանսական և աշխատանքային միջոցների խնայողության, նոր տեխնոլոգիաների ներդրման, աշխատանքի արտադրողականության և այլ տեխնիկո-տնտեսական ցուցանիշների բարձրացման նպատակներ:

 Ձեռնարկությունների անձնակազմի ճիշտ ընտրությունն ու տեղաբաշխումը ենթադրում է, որպեսզի յուրաքանչյուր աշխատողին հանձնարարվի՝ նրա գիտելիքների և պրակտիկ փորձի մակարդակին համապատասխան աշխատանք: Ուստի աշխատողներին բաշխելով ըստ աշխատատեղերի, անհրաժեշտ է ապահովել նաև, որ կատարվող աշխատանքի բարդությունը համապատասխանի կատարողի որակավորմանը: Ձեռնարկության գործունեության աշխատանքի որակը կախված է նաև նրանից, թե որքանով են աշխատողները համապատասխանում զբաղեցրած աշխատատեղերի պահանջներին, իսկ աշխատատեղերը՝ աշխատողների որակին:

1. ***Աշխատանքային ռեսուրսների ղեկավարումը:***

 Կազմակերպության աշխատանքային ռեսուրսների ղեկավարումը ենթադրում է նրա ռազմավարական դիրքորոշումների ու ընթացիկ պլանների կոորդինացում, արտադրանքի արտադրություն և իրացում, որակի ապահովում, զբաղվածության կարգավորում, կադրերի ընտրում, պատրաստում և տեղաբաշխում, նրանց պրոֆեսիոնալ հատկանիշների ու գործունեության գնահատում, կառավարչական աշխատանքի կատարելագործում:

 Աշխատանքային ռեսուրսների ձևավորումը, նրա շարժումն ու զարգացումը, կապված է կադրային քաղաքականության մշակման ու իրացման հետ, որն իր մեջ է ներառում.

* Աշխատուժի պլանավորումը, վարձումը, արտադրության մեջ ներգրավումը և տեղաբաշխումը,
* Մասնագիտական ուսուցումը, պատրաստումը և վերապատրաստումը,
* Կարիերայի պլանավորումը, ծառայության գծով առաջ քաշումը,
* Աշխատանքի ու նրա վարձատրման կազմակերպումը, կոլեկտիվի հոգեբանական բարենպաստ կլիմայի ստեղծումը:

Ղեկավարներն այն աշխատողներն են, ովքեր կազմակերպություններում և դրանց կառուցվածքային ստորաբաժանումներում ղեկավար պաշտոններ ենբ զբաղեցնում, օրինակ՝ տնօրեն, կառավարիչ, բաժնի վարիչ, վարպետ, գլխավոր հաշվապահ, գլխավոր ինժեներ, գլխավոր մեխանիկ, գլխավոր խմբագիր, կադրերի բաժնի պետ, ինչպես նաև նրանց տեղակալները:

Ձեռնարկություններում կադրերի հետ աշխատանքն իրականացնում են բոլոր գծային ղեկավարները, ինչպես նաև որոշ ֆունկցիոնալ բաժիններ, ծառայություններ, առանձին մասնագետներ և մենեջերներ. Կադրերի բաժինը, աշխատանքի ու աշխատավարձի բաժինը, տեխնիկական ուսուցման բաժինը, ԱԳԿ լաբորատորիան, կառավարիչները և այլն:

1. **Արտադրության կազմակերպման հասկացությունը:**

 Արտադրությունը նյութական բարիքների ստեղծման գործընթաց է՝ հասարակության գոյությունը և զարգացումն ապահովելու համար: «Կազմակերպում» տերմինը ծագել է հունարեն organon (օրգանիզմ) բառից, որը հետագայում անգլերենում վերափոխվել է՝ organization – կազմակերպություն, կազմակերպում, կառուցվածք:

 Արտադրության կազմակերպումը մարդկանց, նյութերը և սարքավորումներն իր կազմի մեջ ներառող ինտեգրալ համակարգերի նախագծումը, կատարելագործումը և գործնական իրականացումն է:

 Արտադրության կազմակերպումը կարելի է բնորոշել նաև որպես առավելագույն արդյունքի հասնելու նպատակով ժամանակի և տարածության մեջ արտադրության իրային տարրերի և կենդանի աշխատանքի օպտիմալ համակցման հնարների ու մեթոդների կիրառման գործընթաց:

 Արտադրության կազմակերպումը սերտորեն կապված է տնտեսագիտական և բնական մի շարք գիտությունների հետ: Այն առավել սերտ առնչվում է աշխատանքի կազմակերպմանը, քանի որ արտադրության կազմակերպման համար նախադրյալ է աշխատանքի բաժանումն ու կոոպերացումը, մյուս կողմից՝ արտադրության կազմակերպումը նպաստում է աշխատանքի արտադրողականության բարձրացմանը, աշխատանքի պայմանների բարելավմանը և այլն:

 Արտադրության կազմակերպման կատարելագործման աշխատանքները պետք է կատարվեն տնտեսական ղեկավարման բոլոր մակարդակներում ու փուլերում՝ երկրի զարգացման հեռանկարային որոշումներ կայացնելուց մինչև արտադրության օպերատիվ կարգավորում:

 Ցանկացած ձեռնարկության ձևավորման հիմքը հանդիսանում է արտադրական գործընթացը: **Նրա կազմակերպական ձևավորումն իրենից ներկայացնում է ինքնուրույն օղակների և արտադրական փուլերի բաժանում, որոնք սահմանում են ձեռնարկության ստորաբաժանումները**:

 Արտադրության կազմակերպումը իրականացվում է **հաջորդաբար, զուգահեռ կամ զուգահեռ-հաջորդական** ձևերով:

 Արտադրության հաջորդաբար կազմակերպումը որոշակի պրոցես է, որի ընթացքում հումքը, նյութերը յուրաքանչյուր հաջորդ օպերացիային են անցնում միայն նախորդ օպերացիաներում դետալների ամբողջ խմբաքանակը լրիվ մշակելուց հետո: Սա աշխատանքային ամենացածր արտադրողական ձևն է: Այստեղ մեծանում է արտադրական ցիկլի ժամանակի տևողությունը, քանի որ մշակված դետալների մի մասն անշարժ է մնում, մինչև ամբողջ խմբաքանակի վերջնական մշակումը, մյուս կողմից՝ այս ձևը ավելի ճկուն է արտադրական ծրագրի փոփոխման նկատմամբ, որի կիրառումը հաճախ արդարացվում է:

 Արտադրության զուգահեռ կազմակերպումը թույլ է տալիս աշխատանքի առարկաները նախորդ օպերացիաներում անհատական մշակումից հետո, առանց ժամանակ կորցնելու, փոխադրել հաջորդ օպերացիա: Այսպիսով, առանձին դետալներ չեն սպասում մինչև նախորդ գործառնություններում խմբաքանակի լրիվ մշակումն ավարտվի: Դա կրճատում է արտադրական ցիկլի տևողությունը և պակասեցնում է անավարտ արտադրության ծավալը: Արտադրության կազմակերպման զուգահեռ ձևը լայն տարածում ունի Ճապոնիայի արդյունաբերության մեջ:

 Զուգահեռ-հաջորդական ձևը արտադրության կազմակերպման ամենապրոգրեսիվ, օպտիմալ տեսակն է համարվում: Այստեղ կենտրոնացված են և զուգահեռ և հաջորդական ձևերի առավելությունները: Աշխատանքի առարկաները օպերացիայից-օպերացիա են անցնում տրանսպորտային խմբաքանակով: Դետալների խմբաքանակը ըստ օպերացիաների շարժվում է զուգահեռաբար: Սարքավորումները տեղադրված են մշակվող դետալների շարժման ուղղությամբ: Դրանց քանակին համապատասխան հատկացվում են արտադրական անհրաժեշտ տարածքներ: Արդյունքում ապահովվում է սարքավորումների ու աշխատուժի առավելագույն օգտագործումը, որը թույլ է տալիս ձեռք բերել աշխատանքի արտադրողականության բարձր մակարդակ և իջեցնել պատրաստվող արտադրանքի ինքնարժեքը:

1. **Արտադրության պատրաստումը, կազմակերպումը և սպասարկումը:**

 Արտադրության նախապատրաստումը նպատակաուղղված է արտադրանքի նոր տեսակների մշակմանն ու զարգացմանը, կամ արդեն իսկ արտադրված արտադրանքի արդիականացման գործընթացին:

 Ձեռնարկությունում արտադրական գործընթացի տեխնիկական և կազմակերպման տնտեսական բնութագրումները որոշվում են արտադրանքի տեսակով, արտադրության ծավալով, տեխնիկայի ու տեխնոլոգիայի տիպերով ու տեսակներով, մասնագիտական մակարդակով և այլն: Արտադրական գործընթացը բաղկացած է տեխնիկական, կազմակերպական-կառավարչական և տնտեսական բազմաթիվ օպերացիաներից՝ տեխնոլոգիական ընթացակարգի տարրերից, որոնք կատարվում են արտադրանքի պատրաստման ժամանակ: Այդ առանձին ընթացակարգերը կոչվում են օպերացիաներ՝ գործառնություններ:

 Գործառնությունը տարրական գործողություն է, որի նպատակն է աշխատանքի առարկայի վերափոխման միջոցով ստանալ նոր արտադրանք: Սովորաբար այն կատարվում է մեկ աշխատատեղում առանց սարքավորումների վերակարգավորման և իրականացվում է աշխատանքի միևնույն գործիքների հավաքածուի օգնությամբ:

 Ձեռնարկությունում **արտադրական գործընթացն** իրենից ներկայացնում է գործողությունների համակարգ, որի նպատակն է հումքը պատրաստի արտադրանքի վերածել՝ հասարակության պահանջմունքները բավարարելու համար: Այն իր մեջ է ներառում հիմնական, օժանդակ, սպասարկող և կառավարող գործընթացները, որոնք միանշանակ չեն: Աշխատանքի առարկան անմիջականորեն պատրաստի արտադրանքի վերածումը կատարվում է արտադրական գործընթացում, իսկ օժանդակ, կից և սպասարկող գործընթացները միայն պայմաններ են ստեղծում հիմնական արտադրական գործընթացների նորմալ ընթացքի համար: Կառավարչական գործընթացները կազմակերպում, նպատակաուղղում ու կոորդինացնում են արտադրության գործընթացը: Ձեռնարկությունում իրականացվող գործընթացների առանձին տեսակներ ապահովում են աշխատողների կոլեկտիվների սոցիալական, կենցաղային և կուլտուրական սպասարկումը: Դրանք բոլորը կապված են միմյանց հետ, չեն կարող գործել իրարից անկախ և ունեն որոշակի առանձնահատկություներ:

 Արտադրական պրոցեսներն, ինչպես և օպերացիաները, անկախ տեխնոլոգիական ուղղվածությունից և թողարկվող արտադրանքի առանձնահատկությունից, բաժանվում են հիմնական, օժանդակ և սպասարկող տեսակների:

 **Հիմնական** գործընթացները կոչված են իրականացնել ձեռնարկության նպատակը: Դրանք արտադրության հիմնական գործոնների խելացի օգտագործման միջոցով ապահովում են արտադրանքի թողարկումը: Համարվելով արտադրության միջուկը, հիմնական գործընթացներն, այնուամենայնիվ, չեն կարող իրականացվել առանց օժանդակ և սպասարկող գործընթացների:

 **Օժանդակ** գործընթացները կապված են արդյունքի արտադրության և ծառայությունների կատարման հետ: Դրանք անհրաժեշտ են հիմնական արտադրության նորմալ գործունեությունն ապահովելու համար: Օժանդակ գործընթացներին են վերաբերում ֆիրմայի սեփական կարիքների համար հատուկ հարմարանքների, գործիքների, վառելիքի և էներգիայի այլ տեսակների, երբեմն էլ սարքավորումների արտադրությունը, հիմնական միջոցների վերանորոգումը և այլն: Սպասարկող պրոցեսներն ապահովում են հումքի և նյութերի պահպանումը, ռեսուրսները տրամադրում են հիմնական արտադրությանը՝ վերամշակելու համար, աշխատանքի առարկաներն ու պատրաստի արտադրանքը տեղաշարժում են ինչպես կազմակերպության տերիտորիայում, այնպես էլ նրա սահմաններից դուրս և այլն:

 **Օժանդակ և սպասարկող** գործընթացները կարող են իրականացնել ինչպես իրենց մոտ՝ ձեռնարկություններում, այնպես էլ մասնագիտացված կազմակերպություններում: Շուկայի պայմաններում վերանորոգման, տրանսպորտային մասնագիտացված ձեռնարկությունների կենտրոնացված սպասարկումն ապահովում է ըստ պատվերի հատուկ հարմարանքների ու գործիքների արտադրությունը, նպաստում է համապատասխան աշխատանքի կատարման որակի բարձրացմանը, ֆիրմաների միջև միջարտադրական կապերի զարգացմանը, նրանց արտադրական առանձին կառուցվածքների պարզեցմանը և արտադրական գործընթացների ավտոմատացման մակարդակի աճին:

 Ինչպես մարդկային գործունեության ցանկացած տեսակ, այնպես էլ արտադրության կազմակերպումը հասարակության զարգացման հետ անընդհատ փոփոխվում ու կատարելագործվում է: Արտադրության կազմակերպման կատարելագործման ուղիներ ընտրելու և հիմնավորված միջոցառումներ մշակելու համար մշտապես վերլուծվում և գնահատվում է արտադրության կազմակերպման փաստացի վիճակը, բացահայտվում են դրա բարելավման ռեզերվները:

 Արտադրության կազմակերպման կատարելագործումը ենթադրում է ներարտադրական ռեզերվների և ձեռնարկության արտադրական ապարատի արդյունավետ օգտագործման պայմանների ստեղծում: Այդ պատճառով էլ արտադրության կազմակերպման կատարելագործման աշխատանքները պետք է կատարվեն տնտեսական ղեկավարման բոլոր մակարդակներում ու փուլերում՝ երկրի զարգացման հեռանկարային որոշումներ կայացնելուց մինչև արտադրության օպերատիվ կարգավորում:

1. **Աշխատավարձի էությունը և ֆունկցիաները:**

 Աշխատավարձը առաջացել է մարդկային հասարակության զարգացման այն շրջանում, երբ ձևավորվել է ապրանքային արտադրությունը, երբ հասարակությունը շերտավորվել է ձեռներեց –գործարարների և վարձու աշխատուժի: Գործարարների մոտ կուտակվել են արտադրության և ֆինանսական միջոցներ և որևէ արտադրական գործունեություն սկսելու համար անհրաժեշտ էր նաև վարձու աշխատուժ: Վարձու աշխատուժը իր ծառայությունների մատուցման դիմաց գործատուից ստանում էր աշխատուժի գինը: Աշխատուժի գինը ձևավորվում է աշխատանքի շուկայում, որի վրա ազդում են մի շարք գործոններ: Աշխատանքի՝ բուն արտադրության ընթացքում աշխատուժի գնի արտահայտման կոնկրետ ձևը դրամական արտահայտությամբ հանդիսանում է աշխատավարձը: Վարձու աշխատուժի համար աշխատավարձը հանդիսանում է կյանքի գոյության միջոցների հիմնական մասը, եկամտի մի տարրը, աշխատանքային ռեսուրսի՝ սեփականության իրավունքով օժտված աշխատուժի, իրացման մի ձևը: Աշխատավարձը վարձու աշխատողի աշխատանքի դիմաց տրվող դրամական վարձատրությունն է, իսկ գործատուի համար հանդիսանում է վարձու աշխատուժի փոխհատուցման ծախս:

Աշխատավարձը ազգային եկամտի մի մասն է, որը տրվում է աշխատողին կատարած աշխատանքի քանակին և որակին համապատասխան, պետության կամ գործատուի կողմից: Աշխատավարձի վճարելը սահմանված ժամկետում նրանց սրբազան պարտականությունն է: Աշխատավարձի ամսական չափը չի կարող ցածր լինել պետության կողմից սահմանված վարձատրության նվազագույն չափից:

Աշխատավարձը կատարում է մի շարք գործառույթներ (ֆունկցիաներ), որոնք ամբողջությամբ վերցրած, ճիշտ են արտահայտում նրա էությունը: Դրանք են՝

1. **Վերարտադրողական գործառույթ**: Այն ապահովում է վարձու աշխատողի և նրա ընտանիքի անդամների՝ որպես աշխատուժի ընդլայնված վերարտադրությունը:
2. **Խթանիչ գործառույթ**: Աշխատավարձի տարբեր ձևերն ու համակարգերը խթանում են բարձր արդյունավետ աշխատանքի կատարումը, նրա արտադրողականության աճը:
3. **Կարգավորող գործառույթ**: Աշխատավարձի մեծությունը կարգավորում է ճյուղերի և ռեգիոնների ռեսուրսների բաշխումը:
4. **Վճարունակ պահանջարկի ձևավորման** գործառույթ: Այն բնակչության վճարունակ պահանջարկը շաղկապում է սպառողական ապրանքների արտադրության հետ և որոշակի համամասնություն է սահմանում դրանց միջև:
5. **Չափող-բաշխող** գործառույթ: Այն վարձու աշխատողների և արտադրության միջոցների տերերի միջև սպառման ֆոնդը բաշխելիս արտացոլում է կենդանի աշխատանքի չափերը: Աշխատավարձի օգնությամբ որոշվում է արտադրության պրոցեսի յուրաքանչյուր մասնակցի բաժինը սպառման ֆոնդի մեջ:
6. **Կարգավիճակային** գործառույթ: Աշխատանքը դիտվում է որպես տնտեսական ու բարոյական կատեգորիա, որը մարդուն որոշակի սոցիալական կարգավիճակ է ապահովում:
7. **Աշխատանքի նորմավորումը և սակագնային համակարգը:**

Շուկայական էկոնոմիկայի պայմաններում ձեռնարկություններն իրավունք ունեն ինքնուրույն զբաղվել աշխատավարձի կազմակերպման հարցերով:

Աշխատանքի վարձատրման նորմաները պետք է պարտադիր կերպով ամրապնդվեն իրավական նորմերով, իսկ դրանց խանգարման դեպքում՝ նաև իրավական սանկցիաներով: Աշխատողի աշխատավարձը մինիմում աշխատավարձից ցածր չպետք է լինի: Մինիմում աշխատավարձը մասնավոր ձեռնարկություններում ապահովվում է սեփական միջոցների հաշվին, բյուջետային կազմակերպություններում՝ բյուջեից ֆինանսավորվող գումարների հաշվին: Մինիմում աշխատավարձի մեջ չեն մտնում զանազան վերադիրներն ու պարգևատրումները: Սպառողական ապրանքների գների աճը և կյանքի արժեքի թանկացումը օրենսդիր մարմիններից պահանջում են պարբերաբար վերանայել մինիմում աշխատավարձի չափը:

Շատ ձեռնարկություններում նախկին ձևով կիրառվում է աշխատանքի վարձատրման տարիֆային համակարգը, որտեղ աշխատավարձի կազմակերպման հիմնական տարրերն են հանդիսանում.

* աշխատանքի տեխնիկական նորմավորումը,
* աշխատավարձի տարիֆային (սակագնային) համակարգը,
* աշխատավարձի ձևերն ու համակարգերը:

Աշխատանքի տեխնիկական նորմավորումն աշխատանքային ծախսումների տեխնիկապես հիմնավորված նորմաներ սահմանելու պրոցես է, որն անհրաժեշտ է աշխատանքի քանակական ծախսերը և դրանց արդյունքները գնահատելու համար:

 Տարիֆային համակարգն իրենից ներկայացնում է նորմատիվային նյութերի (ցուցանիշների) համակցություն, որոնց օգնությամբ սահմանվում է ֆիրմայի աշխատողների աշխատավարձի մակարդակը, կախված նրանց որակավորումից (աշխատանքի բարդությունից), աշխատանքի պայմաններից, ձեռնարկության աշխարհագրական դիրքից և ճյուղային առանձնահատկություններից:

 Տարիֆը (սակագին), դրույքը՝ դա որևէ աշխատանքի կամ ծառայության վարձաչափ է, աշխատավարձի դրույք, որը սահմանում է աշխատանքային ծախսումները փոխհատուցելու համար: Աշխատավարձի տարիֆային նորմավորումը՝ դա բանվորների և ծառայողների աշխատավարձի սահմանված դրույքներն են, որոնք հիմնվում են տարիֆային որոշակի նորմատիվների վրա: Տարիֆային համակարգը իր մեջ ներառում է 3 տարրեր.

 ա) Տարիֆային դրույքներ՝ որոնք սահմանում են առանձին կատեգորիայի աշխատողների աշխատանքի վարձատրման մեծությունը մեկ ժամվա կամ օրվա համար: Տարիֆային դրույքների նկատմամբ աշխատանքի ոչ նորմալ պայմանների, արտահերթ աշխատանքների, տոնական օրերի համար նախատեսված վերադիրները և լրացուցիչ վճարումները որոշվում են ֆիրմաների ինքնուրույն նախաձեռնությամբ և ներառնվում են արտադրանքի ինքնարժեքի մեջ որպես աշխատանքի վարձատրման համար ծախսեր:

 բ) Տարիֆային ցանցը (գործակիցներ) որոշում է երկրորդ, երրորդ և ավելի բարձր տարակարգի աշխատողների տարիֆային դրույքների տարբերության չափը առաջին տարակարգի դրույքի նկատմամբ: Տարիֆային ցանցերը կազմվում են այնպես, որպեսզի բանվորների մեջ ստեղծվի իրենց որակավորումը (տարակարգը) բարձրացնելու նյութական շահագրգռվածություն

 գ) Տարիֆային-որակավորման տեղեկատուները՝ դրանք տարբեր աշխատանքների տարիֆավորման նորմատիվային փաստաթղթեր են, որոնց օգնությամբ աշխատողներին շնորհվում են որակավորման տարակարգեր: Տարիֆային տեղեկատուներն արտացոլում են էկոնոմիկայի տարբեր ճյուղերում կատարվող աշխատանքների ցանկը և այն պահանջները, որոնք ներկայացվում են բանվորներին: Տեղեկատուները բնութագրում են, թե ի՞նչ պետք է իմանա աշխատողը տվյալ աշխատանքի պրոցեսների մասին և ինչպե՞ս պետք է կատարի այդ կոնկրետ գործընթացի օպերացիաները: Արդյունաբերության մեջ օգտագործվում են տարիֆային-որակավորման տեղեկատուների **միասնական** և **ճյուղային** տեսակները: **Միասնական** տեղեկատուի միջոցով է կատարվում արդյունաբերության մեջ աշխատող բանվորների ավելի քան 60%-ի աշխատանքի վարձատրությունը: Միասնական տեղեկատուն պարտադիր է բոլոր մասնագիտությունների համար, անկախ ճյուղային պատկանելիությունից և ֆիրմայի տերիտորիալ տեղաբաշխումից: Իսկ  **ճյուղային** տեղեկատուներում արտացոլվում են այն մասնագիտությունների որակավորման բնութագիրը (պողպատ ձուլող, տեքստիլագործ, գինեգործ և այլն), որոնք չկան միասնական տեղեկատուների մեջ և տվյալ ճյուղի համար առանձնահատուկ են:

 Ֆիրմաները պետք է հոգ տանեն, որպեսզի տարիֆային դրույքի տեսակարար կշիռը աշխատավարձի կազմում ավելի բարձր լինի, հակառակ դեպքում աշխատավարձի վարձատրման կարգավորման գործում տարիֆային դրույքը կորցնում է իր խթանիչ դերը:

1. **Աշխատանքի վարձատրման ձևերը և համակարգերը:**

Աշխատանքի վարձատրման համակարգը և ձևերը աշխատանքի վարձատրության կարևոր տարրերից են: Աշխատավարձի ձևերի և համակարգերի միջոցով որոշվում է աշխատողների յուրաքանրյուր խմբի և որակավորման աշխատավարձի հաշվարկման կոնկրետ կարգը՝ ըստ նրանց ծախսած աշխատանքի քանակի և որակի, ինչպես նաև ըստ նրանց վերջնական արդյունքների:

Վարձատրման համակարգ ասելով, հասկանում ենք աշխատանքի արդյունքի և դրա դիմաց տրվող վարձատրության միջև գոյություն ունեցող չափակցման միջոցը և եղանակը: Ընդհանրապես, ծախսված աշխատանքը չափվում և հաշվառվում է ժամանակի և աշխատանքի արդյունքների միջոցով: Դրա համապատասխան էլ գոյություն ունեն վարձատրության երկու հիմնական ձև՝ **ժամանակավարձ և գործավարձ**:

Այն դեպքում, երբ աշխատանքի վարձատրությունը իրականացվում է փաստացի աշխատած ժամանակի համապատասխան, անվանում են  **ժամանակավարձային** ձև:

**Ժամանակավարձային** ձևը աշխատանքի վարձատրության չափը սահմանում է կախված ժամանակի մեծությունից: Այս դեպքում վարձատրման մեծությունը հաշվվում է մեկ ժամի (օր, շաբաթ, ամիս) համար, այն բազմապատկելով աշխատած ժամերի քանակով, այն է՝

3ո = 3ч x tp,

Որտեղ 3ո – աշխատողի աշխատավաչձի չափն է,

 3ч – աշխատողի համապատասխան տարակարգի տարիֆային դրույքն է,

 tp – աշխատած ժամանակն է (ժամ, օր, շաբաթ, ամիս),

 Աշխատանքի վարձատրման ժամային դրույքը հաշվարկվում է աշխատավարձի օրվա (ժամ, օր, շաբաթ, ամիս) համար սահմանված մեծությունը բաժանելով աշխատանքի նորմավորված կամ փաստացի աշխատած ժամերի վրա՝ ըստ հետևյալ բանաձևի.

Աշխատավարձի ժամային դրույքը = $\frac{Աշխատավարձի մեծություն (օր.ամիս…)}{Նորմավորված ժամերի քանակ}:$

Աշխատանքի վարձատրմանժամանակավարձային ձևն ունի հետևյալ համակարգերը.

1. ուղղակի կամ պարզ ժամանակավարձ,
2. ժամանակավարձային – պարգևատրական համակարգ,
3. ժամանակավարձային – պարգևատրական համակարգ՝ նորմավորված առաջադրանքի կատարմամբ:

**Գործավարձային է** կոչվում աշխատանքի վարձատրության այն ձևը, որի դեպքում աշխատողի աշխատավարձը որոշվում է իրականացվող աշխատանքների ծավալի կամ թողարկվող արտադրանքի յուրաքանչյուր միավորի համար նախապես սահմանված վարձատրության չափի հիման վրա: Վարձաչափը որոշելիս հիմք են ընդունում կատարվող աշխատանքի համար սահմանված տարակարգը, տարիֆային դրույթը և արտադրանքի կամ ժամանակի նորման:

 Գործավարձային վարձատրման կիրառման պայմաններն են.

* աշխատանքի քանակական ցուցանիշների առկայությունը. կատարվող աշխատանքի ծավալի հաշվառման հնարավորությունները,
* արտադրանքի քանակյի կամ աշխատանքի կատարման ծավալի ավելացման հնարավորությունները,
* աշխատանքի տեխնիկական նորմավորման հնարավորությունը,
* աշխատողների նյութական խրախուսման անհրաժեշտությունը:

Գործավարձային ձևը չի կարելի կիրառել, եթե այն հանգեցնում է արտադրանքի որակի վատացմանը, տեխնոլոգիական ռեժիմների ու սարքավորումների նորմալ սպասարկման խանգարմանը, տեխնիկայի անվտանգության պահանջների չպահպանմանը, հումքի ու նյութերի գերածախսին և այլն:

Յուրաքանչյուր ձեռնարկությունում կիրառվում է աշխատանքի վարձատրության այս կամ այն ձևը՝ կախված թողարկվող արտադրանքի բնույթից, աշխատանքի ու արտադրության կազմակերպման մակարդակից, տեխնոլոգիաների կիրառությունից և այլն: (Մանրամասն կարող եք կարդալ Գ.Խաչատրյան, Ձեռնարկության էկոնոմիկա և կառավարում, Երևան 2009, էջ.124-133, Ս.Պողոսյան, Աշխատանքի տնտեսագիտություն, Երևան 2004, էջ 256-281)

1. ՏԱՐԲԵՐ ԵՐԿՐՆԵՐՈՒՄ ԱՇԽԱՏԱՆՔԻ ՎԱՐՁԱՏՐՄԱՆ ԱՌԱՆՁՆԱՀԱՏԿՈՒԹՅՈՒՆՆԵՐԸ

Արտասահմանյան շատ երկրներում ձեռնարկության աշխատանքի գործունեության մեջ վարձատրման քաղաքականությունը որոշում են 4 գործոններ: Դրանք են.

1. Աշխատավարձի այն մակարդակը, որը վճարում են մրցակիցներն աշխատանքի նման ծավալի համար:
2. Կյանքի արժեքի մակարդակը:
3. Աշխատավարձի կարգավորման պետական միջամտությունը:
4. Ֆիրմաների ֆինանսական վիճակը (արդյունքները):

Արտասահմանյան երկրներում աշխատանքի վարձատրության կազմակերպման մեխանիզմը բնութագրվում է ծայրահեղ առանձնահատկությամբ: Որոշակի հետաքրքրություն է ներկայացնում արտասահմանյան երկրների դասական շուկաների փորձը: Օրինակ՝ Ֆրանսիայի, Ճապոնիայի, Շվեդիայի, ԱՄՆ-ի և այլն: Այս երկրներում աշխատանքի վարձատրության կարգավորման հիմնական ձևերն են՝

* Պետական կարգավորումը (նվազագույն աշխատավարձի սահմանումը, գնաճի շրջանում դրա աճի սահմանափակությունը):
* Կոլեկտիվ-պայմանագրային կարգավորումը ազգային և արդյունաբերական մակարդակներում (պայմանագրային հիմունքներով կառավարության, արդյունաբերության ղեկավարների և արհմիությունների միջև),
* ընկերության կոլեկտիվ պայմանագրերը (ֆիրմաները սահմանում են սակագների չափերը և աշխատավարձերը, հավելավճարները և լրացուցիչ վճարները, հաստատում են շահույթին մասնակցության համակարգը և այլն):
* Աշխատուժի շուկա (որոշում է միջին աշխատավարձը):

Բոլոր թվարկածները սերտորեն փոխկապակցված են, փոխազդում և ներգործում են միմյանց վրա, ստեղծելով աշխատավարձերի կարգավորման միասնական մեխանիզմ:

Մասնավորապես, Ֆրանսիայում աշխատանքի վարձատրության պետական կարգավորումը իրականացվում է երեք ուղղությամբ՝ հարկային համակարգի, աշխատանքային օրենսդրության, ինչպես նաև կախված գնաճի դինամիկայից աշխատավարձերի ֆոնդի աճի հաստատման միջոցով: Տեղական հարկերի հաշվարկման համար բազա հանդիսացող տարրերից մեկը աշխատանքի վարձատրության ֆոնդն է (դրա արժեքի 18% -ը): Ընկերության որոշ հարկային վճարումներ կապված են աշխատավարձային հիմնադրամի հետ: Աշխատավարձի ֆոնդի աճը կարգավորող կենտրոնական օղակը աշխատանքային օրենսգիրքն է և վարձատրության վերաբերյալ պայմանագրային հարաբերությունները արհմիությունների, նախարարությունների, ձեռնարկությունների և կոնկրետ աշխատողների հետ:

Շվեդիայում կիրառվում է համերաշխության աշխատավարձի քաղաքականությունը, որի հիմքն են հանդիսանում հետևյալ սկզբունքները՝ կատարված աշխատանքի համար համապատասխան աշխատավարձ և առավելագույն ու նվազագույն աշխատավարձերի միջև եղած տարբերության կրճատում: Շվեդիայում նույն որակավորում ունեցող և նմանատիպ աշխատանք կատարող տարբեր ձեռնարկությունների աշխատակիցները ստանում են նույն չափի աշխատավարձ, մասնավորապես` արտադրական համաձայնագրով սահմանված միջին աշխատավարձ: Իսկ հարկերը նվազեցվում են այնպես, որ նրանց վճարումից հետո Շվեդիայի բնակչության ցանկացած կատեգորիայի միջև աշխատավարձի չափը չի գերազանցում ½-ը: Աշխարհի ուրիշ ոչ մի երկրում գոյություն չունի աշխատավարձերի նման փոքր տարբերություն:

 Աշխատանքի վարձատրության կազմակերպման ճապոնական տեսակը հիմնվում է աշխատողների անձնական թերթիկներում առկա տվյալերի բազայի վրա (ելնելով տարիքից, սեռից, կրթական մակարդակից, աշխատանքի ստաժից և աշխատանքի ընդունման ձևից):

Ճապոնիայում աշխատողներին վերցնում են մշտական աշխատանքի և աշխատավարձի սակագնային համակարգը գործում է ավանդական համակարգով, ողջ կյանքի համար: Կազմում են գրաֆիկ, որտեղ երևում է կարիերայի կորը և անհատական վարձատրության կորը ու աշխատողի աշխատավարձը ըստ տարիների բարձրացնում են աշխատանքային որակավորման բարձրացմանը համապատասխան:

Աշխատողի աշխատանքային ստաժի սկիզբը համարվում է ոչ թե բուհը ավարտելու տարեթիվը, այլ աշխատանքի ընդունման տարեթիվը: Աշխատավարձի կազմակերպման գրաֆիկական մեթոդների նպատակն է որոշել աշխատավարձի մակարդակի որոշակի կախվածությունը ծառայության երկարատևությունից: Աշխատանքային ստաժի և ծառայության երկարության բարձրացման արդյունքում նրա աշխատանքի արդյունավետությունը մեծանում է, որը պետք է փոխհատուցվի աշխատավարձի բարձրացման միջոցով: Այս կախվածությունը բացահայտվում է գրաֆիկի միջոցով:

Ամերիկյան աշխատավարձի կազմակերպման ձևը հիմնված է աշխատանքի բովանդակության գնահատման և կատարողի կատարման պահանջներին: ԱՄՆ արդյունաբերական ընկերություններում վճարման մակարդակի տարբերությունները կախված են կատարված աշխատանքների բարդությունից, աշխատակիցների որակավորման, կրթության առկայությունից, պատասխանատվության մակարդակից, աշխատողների որակավորումը, կրթության մատչելիությունը, պատասխանատվության մակարդակը եւ այլն: Ընդհանուր առմամբ ԱՄՆ-ում կիրառվում է սակագնային դրույքաչափերի համակարգ, խրախուսելով հարակից և այլ մասնագիտությունների զարգացումը, նոր մասնագիտությունների տիրապետումը: Վարչակազմի և ռեյթինգի աշխատակիցների բոնուսները դառնում են ավելի զանգվածային և բազմազան, օգտագործելով տարբեր բոնուսներ: Բոնուսի չափը կազմում է միջինը` տարեկան աշխատավարձի 10%-ը: Ամերիկյան արտադրական ձեռնարկություններում օգտագործվում են անհատական բոնուսներ՝ նորմերի գերազանցության, որակյալ ապրանքի արտադրության, տեխնիկական կարգապահության պահպանման, երկարամյա աշխատանքի և ձեռնարկությանը նվիրված լինելու համար: Ընդհանրապես անհատական պարգևատրումները կազմում են հիմնական աշխատավարձի 30-40%-ը:

Արտասահմանյան երկրներում ձեռնարկություններում անձնակազմի պահպանման վրա կատարված ամենամյա ծախսերը կախված են ֆիրմայի ֆինանսական հնարավորություններից: Միջինը մի աշխատողի վրա ծախսվում է 3 միջին կարգի մարդատար մեքենայի արժեքի չափ գումար: Աշխատակիցների լրացուցիչ ծախսերը կարող են լինել ոչ պակաս, քան աշխատավարձի գումարները:

Աշխատանքի կազմակերպման նոր մեթոդները և պարգևատրումները շատ ընկերություններում ամբողջովին չեն փոխարինում ավանդական վճարային համակարգերին, այլ միայն լրացնում են դրանք, փոխազդելով միմյանց վրա:

1. **ԻՆՈՎԱՑԻՈՆ ԱՐՏԱԴՐՈՒԹՅԱՆ ՏԵԽՆԻԿԱԿԱՆ ՊԱՏՐԱՍՏՄԱՆ ՀԻՄՆԱԿԱՆ ՍԿԶԲՈՒՆՔՆԵՐԸ**

Նորամուծությունը (ինովացիան) նոր կամ կատարելագործված արդյունքների (ապրանքներ, ծառայություններ) տեղեկատվական գործընթացների մշակումն է և դրանց արտադրական յուրացումը: Արտադրության կատարելագործման համար օգտագործում են ամենաառաջավոր տեխնիկան, տեխնոլոգիան, գիտահետազոտական մշակումներն ու պրակտիկ արտադրության մեջ դրանց արմատավորումը: Տարբերվում են տեխնոլոգիական, ապրանքային, պրոցեսային և այլ նորամուծություններ:

**Տեխնոլոգիական** նորամուծությունը ձեռնարկատիրական գործունեության տեսակ է, որը կապված է նոր տեխնոլոգիաների մշակման և յուրացման հետ:

**Ապրանքային** նորամուծությունը վերաբերում է սկզբունքորեն նոր նյութերի ու կիսաֆաբրիկատների, նոր կոմպլեկտավորող մասերի, նոր ապրանքների ստացմանը, նոր ծառայությունների մատուցմանը, որոնք նախկինում գոյություն չեն ունեցել:

**Պրոցեսային (գործընթացային)** նորամուծությունը ենթադրում է արտադրության ավտոմատացման ավելի բարձր աստիճան, արտադրության կազմակերպման նոր մեթոդներ, ներառելով նոր լիցենզիաների, նոու-հաու-ի պրակտիկ կիրառում, կոնսուլտացիաներ և այլն:

Նորամուծության գլխավոր նախադրյալը այն է, որ արտադրությանը վերաբերող ամեն ինչ աստիճանաբար հնանում է. արտադրատեսակները, ծառայությունները, տեխնիկան, տեխնոլոգիան, շուկան կատարելագործում են պահանջում: Այդ նպատակով ձեռնարկություններում մի քանի տարին մեկ անգամ կատարվում է տեխնիկայի ատեստավորում: Այն կատարվում է, որպեսզի նորացվի արտադրությունը և բավարարվի սպառողի նոր պահանջմունքները:

Արտադրության տեխնիկական նախապատրաստումն իրականացվում է նոր արտադրանքի թողարկման, նախկին արդյունքի մոդեռնացման, առանձին արտադրամասերի վերազինման, վերակառուցման ու ընդլայնման, ինչպես նաև նոր սարքավորումների, մեքենաների, տեխնոլոգիաների ներդրման ձևերով:

1. **ՆՈՐ ԱՐՏԱԴՐՈՒԹՅԱՆ ՏԵԽՆԻԿԱԿԱՆ ՊԱՏՐԱՍՏՈՒՄԸ ԽՈՇՈՐ և ՄԻՋԻՆ ՁԵՌՆԱՐԿՈՒԹՅՈՒՆՆԵՐՈՒՄ**

Խոշոր և միջին ձեռնարկություններում նոր արտադրանքի, տեխնոլոգիաների նախագծերի մշակումը և իրականացումը բնութագրվում է արտադրության տեխնիկական նախապատրաստման գործընթացով և տնտեսական ու վարչական աշխատանքների տարատեսակներով:

Նոր արտադրանքի արտադրության նախապատրաստումը՝ դա նոր ապրանքների ստեղծման ու յուրացման, նոր տեխնոլոգիաների ներդրման գծով գիտական, նախագծային-կոնստրուկտորական, տեխնիկական, ներդրումային, շինարարական և արտադրական-տնտեսական աշխատանքների հաջորդաբար կապված կոմպլեքս է: Այն ներառում է նաև նորմատիվային-տեխնիկական միջոցառումների կիրառումը, որն իրականացվում է երկու ստադիայով՝

1. **Փորձա-կոնստրուկտորական աշխատանքներ**, այս ստադիայում կատարվում են փորձարարական աշխատանքներ. մակետների, մոդելների մշակում, տեխնոլոգիական հարմարանքների ու ոչ ստանդարտ սարքավորումների առանձին բաղկացուցիչ մասերի աշխատանքի ստուգում:
2. **Ոչ ստանդարտ սարքավորումների արտադրության տեխնոլոգիական հագեցվածություն**: Այս ստադիայում նյութականացվում են փորձա-կոնստրուկտորական աշխատանքների ստադիայից ստացված գիտական մշակումները:

Նոր արտադրանքիարտադրության նախապատրաստման մակարդակը կախված է տեխնիկական, տնտեսական, կազմակերպական, սոցիալական և շատ այլ գործոններից:

Տեխնիկական գործոններին են վերաբերում տիպային ու ստանդարտ տեխնոլոգիական պրոցեսների մշակումն ու ներդրումը, տեխնոլոգիական հագեցման ստանդարտացված և ունիֆիկացված միջոցների օգտագործումը, տեխնոլոգիական հարմարանքների ավտոմատացված նախագծային համակարգերի, ինչպես նաև արտադրության կառավարման ավտոմատացված համակարգերի կիրառումը, դետալների մեխանիկական ու ձերմային մշակման պրոգրեսիվ ռեժիմների գործադրումը, տեխնոլոգիական առաջավոր մեթոդների արմատավորումը:

Արտադրության տեխնիկական նախապատրաստումն իրականացվում է նոր արտադրանքի թողարկման, նախկին արդյունքի մոդեռնացման, առանձին արտադրամասերի վերազինման, վերակառուցման ու ընդլայնման, ինչպես նաև նոր սարքավորումների, մեքենաների, տեխնոլոգիաների ներդրման ձևերով:

Խոշոր և միջին ձեռնարկություններում նոր արտադրանքի յուրացման գործում տեխնոլոգիայի նախագծումը հանդիսանում է արդյունքի նախագծման էտապի շարունակությունը: Եթե նախագծման առաջին էտապում որոշվում է, ինչպիսի՞ն պետք է լինի նոր արտադրանքը, ապա տեխնոլոգիական նախագծման էտապում սահմանվում է, ի՞նչ եղանակով, տեխնիկական ի՞նչ մեքոդների ու միջոցների օգնությամբ պետք է այն արտադրվի: Այս էտապում են որոշվում նաև արտադրանքի ինքնարժեքը, շուկայական գինը, ինչպես նաև նախագծի արդյունավետությունը:

1. **ՀԵՌԱՆԿԱՐԱՅԻՆ ՊԼԱՆԱՎՈՐՈՒՄ ՁԵՌՆԱՐԿՈՒԹՅՈՒՆՈՒՄ, ՖԻՐՄԱՅՈՒՄ**
2. **ԸՆԹԱՑԻԿ ՊԼԱՆԱՎՈՐՈՒՄ ՁԵՌՆԱՐԿՈՒԹՅՈՒՆՈՒՄ**

Պլանը ձեռնարկության և նրա ստորաբաժանումների սոցիալ-տնտեսական զարգացումը կանխատեսելու և նախապատրաստելու ծրագիրն է առաջիկա ժամանակաշրջանի համար: Այն իրականացվում է պլանավորման գործընթացի միջոցով:

Պլանավորումը՝ դա ձեռնարկության գործունեության պլանների մշակումն ու կարգավորումն է, որը ներառում է կանխատեսումը, հիմնավորումը, կոնկրետացումը և արտագծումը մոտակա և հեռավոր հեռանկարի համար:

Ցանկացած ձեռնարկության արտադրական և իրացման գործունեության պլանավորման համակարգ ներառում է 3՝ միմյանց հետ սերտորեն կապված և փոխգործող ենթահամակարգեր. ռազմավարական, ընթացիկ և օպերատիվ պլանավորում: Ձեռնարկության զարգացման հեռանկարային պլանների հիման վրա մշակվում են տարեկան պլաններ: Նման պլանները հաճախ կոչում են ընթացիկ պլան: Պլանների հեռանկարային տեսակների մշակումը բնորոշ է հիմնականում արտադրանքի բարդ պրոֆիլ ունեցող միջին և հատկապես խոշոր ֆիրմաներին: Իսկ փոքր ձեռնարկությունները, որպես կանոն, սահմանափակվում են օպերատիվ-օրացուցային և ընթացիկ պլանների մշակմամբ:

Ձեռնարկություններում կատարվող կանխագուշակումների ու մարքեթինգային հետազոտությունների հիման վրա կազմվում են ընթացիկ կամ հեռանկարային պլաններ, որոնք պայմանավորվում են.

* Արտադրանքի կենսացիկլով,
* Ձեռնարկության արտադրության մասշտաբներով,
* Շուկայական կոնյուկտուրայի դինամիկայով, որտեղ գործում է ֆիրման,
* Պետության տնտեսական-քաղաքական հիմնախնդիրներով,
* Ներքին ու արտաքին միջավայրի այլ գործոններով և այլն:
1. **ԲԻԶՆԵՍ ՊԼԱՆԻ ՄՇԱԿՈՒՄ**

Ձեռնարկատիրական գործունեության սկիզբը հայտարարում է բիզնես-պլանը: Բիզնես-պլանը՝ դա տնտեսապես հիմնավորված վերլուծական փաստաթուղթ է, որը ցույց է տալիս պլանավորվող նախագծի ռեալությունը, ընդգծում է ֆիրմայի նպատակը, նրա իրականացման միջոցներն ու ստացված արդյունքները: Պլանի մշակման ժամանակ ձեռնարկատերը հաշվի է առնում հետևյալ գործոնները.

* Տնտեսական զարգացման անկայունությունը և տնտեսվարման փոփոխման կանոնները,
* Ձեռնարկատիրական գործունեության ելքի անորոշությունը, արտաքին միջավայրից ձեռնարկատիրոջ հարաբերական անպաշտպանվածությունը,
* Պլանի բոլոր բաժինների վրա արտաքին գործոնների ազդեցությունը:

Ձեռնարկատիրության պրակտիկայում և գիտական գրականության մեջ բիզնես-պլանի բովանդակության և կառուցվածքի նկատմամբ միասնական մեթոդական մոտեցում չկա: Որոշ տեսաբաններ առաջարկում են մշակել բիզնես-պլանի 10 բաժին, ոմանք՝ 12, ուրիշները՝14 բաժին:

Բիզնես-պլանը՝ դա ենթադրվող բիզնեսի գծով մշակված և կարճ, ճիշտ և մատչելի ձևով (30-35 էջի սահմաններում) շարադրված ծրագիր է, կարևոր փաստաթուղթ, որը հնարավորություն է ընձեռնում դիտարկել ձեռնարկատիրական գործունեության մի քանի տարբեր իրավիճակներ և դրանցից ընտրել ամենահեռանկարային և արդյունավետ պլանը և միջոցներ գործադրել այն իրականացնելու համար: Բիզնես-պլանը մշակվում է 3-5 տարիների համար, որտեղ առաջին տարվա համար մշակված նախագիծը կոնկրետ պլանային փաստաթուղթ է հանդիսանում, ինչպես ձեռնարկատիրոջ, այնպես էլ նրա գործընկերների և վարկավորողների համար:

Բիզնես-պլանի հիմնական նպատակն է հիմնավորել ենթադրվող բիզնեսը և գնահատել նրա արդյունքները որոշակի ժամանակահատվածի համար: Այն կոնկրետացնում է ձեռնարկության գործունեության ուղղությունը և ապահովում է բիզնեսի տնտեսական կառավարումը:

Բիզնես-պլանի կառուցվածքը, կախված գործունեության կոնկրետ նպատակներից, նրա օբյեկտից ու խնդիրներից, ժամանակի ընթացքում կարող է փովխել ու կատարելագործվել: Բիզնես-պլանը սովորաբար կազմվում է նոր ձեռնարկություններ հիմնադրելու, գործող ձեռնարկությունները վերակառուցելու, նորամուծություններն արմատավորելու գործընթացներում կապիտալ ներդրումների պլաններ մշակելու և դրանց օպտիմալ տարբերակների ընտրությունը հիմնավորելու համար:

1. **ՁԵՎԱՎՈՐՄԱՆ և ՂԵԿԱՎԱՐՄԱՆ ՀԱՇՎԱՌՄԱՆ ՏՆՏԵՍԱ-ՄԱԹԵՄԱՏԻԿԱԿԱՆ ՄԵԹՈԴՆԵՐԸ և ՎԵՐԼՈՒԾՈՒԹՅՈՒՆԸ**

Ժամանակակից կառավարման հաշվառման մեջ դժվար է գերագնահատել որոշումների կայացման մոդելի դերը: Ամենատարածված ծրագրերը այն են, որոնք նվազեցնում են օպտիմալ արտադրության պլանավորման նախնական առաջադրանքները, սահմանափակ ռեսուրսների ռացիոնալ բաշխումը և տնտեսվարող սուբյեկտների արդյունավետ գործողությունը դեպի ծայրահեղ խնդիրների, օպտիմալ կառավարման գործառույթները և խաղային խնդիրները:

Տնտեսական-մաթեմատիկական մոդելը տնտեսական պրոցեսի մաթեմատիկական նկարագրությունն է կամ այնպիսի օբյեկտ, որը ցույց է տալիս կամ վերարտադրում է իր էական հատկանիշները եւ ի վիճակի է այդ գործընթացի կամ առարկայի մասին հիմնարար նոր տեղեկատվություն տրամադրել:

Տնտեսագիտական-մաթեմատիկական մոդելավորումն հիմնված է նմանատիպ մեթոդի վրա, որն օգտագործում է իդեալական կամ նյութական առարկաներ, որոնք պատշաճ կերպով արտացոլում են հետաքննության ընթացքում կատարվող գործընթացները` եզրակացություններ տալով այլ հատկանիշների նմանության հիման վրա հետաքննության ենթարկվող առարկայի առկայության մասին: Համեմատությունը մի մեթոդ է, որը չունի ցուցադրական ուժ:

Նմանությունը, որի հիման վրա հիմնվում է ապացույցը, կարող է պատահական լինել, եւ բնութագրերի ընտրովի վերլուծության դեպքում կարեւոր առանձնահատկությունները կարող են փոխարինվել ոչ պատշաճով:

Այդ իսկ պատճառով անալոգիաները խոսվում են որպես հավանական փորձի մեթոդ: Մաթեմատիկական մոդելները տանում են հետազոտողին` ձեւական տրամաբանական եզրակացություններ օգտագործելով մաթեմատիկական գործիքները, եւ մոդելների իմաստալից մեկնաբանումը եւ հաշվարկման արդյունքներն են տեսական եւ էմպիրիկ տնտեսագիտության բնագավառում:

Տնտեսական-մաթեմատիկական մոդելը պետք է ունենա հետևյալ հատկությունները` համարժեքություն, օբյեկտիվություն, պարզություն, զգայունություն, կայունություն, համընդհանրություն: Որպեսզի մաթեմատիկական մոդելը բավարարի բոլոր վերոհիշյալ պահանջները, անհրաժեշտ է ուշադիր ուսումնասիրել թեման, հավաքել մեծ քանակությամբ տեղեկատվություն և վերլուծել:

Տնտեսական համակարգերի բարդությունը թույլ չի տալիս զարգացնել ցանկացած տնտեսական իրավիճակին մոդելներ կառուցելու ունիվերսալ մեթոդներ: Մյուս կողմից, նույն մաթեմատիկական մոդելը կարող է օգտագործվել տարբեր բովանդակության խնդիրների լուծման համար: Տնտեսական եւ մաթեմատիկական մոդելավորման ոլորտում գիտական հետազոտությունների արդյունքում կուտակվել է խնդիրների լուծման մոդելների եւ մեթոդների որոշակի ցուցակ, ինչը հնարավորություն է տալիս դասակարգել իրական խնդիրը որպես տարբերակներից մեկը եւ դրանով հեշտացնելով խնդիրը լուծելու:

Տնտեսական խնդրի մաթեմատիկական ուսումնասիրությունները իրականացնելու համար անհրաժեշտ են հետեւյալ հիմնական քայլերը.

Մոդելի նույնականացում

(идентификация)

Խնդրի համեմատումը հայտնի մոդելների հետ

Նոր մոդելի նախագծում

(идентификация)

Տիպային մոդելի ընտրություն

Լրացուցիչ պայմանների մուտքագրում

Խնդրի լուծման մեթոդի նույնականացում

(идентификация)

Մեթոդի փոփոխություն (идентификация)

Հայտնի մեթոդի կիրառում

Նոր մեթոդի մշակում

* մաթեմատիկայի ուսումնասիրություն և ուսումնասիրության նպատակների որոշում;
* խնդրի ձևակերպում;
* վիճակագրական տվյալների հավաքում;
* մաթեմատիկական մոդելի կառուցում;
* խնդրի լուծման մոդելի կիրառումը;
* ստուգման օրինակում մոդելի որակը ստուգելը;
* անհրաժեշտության դեպքում մոդելի ճշգրտում;
* գործնականում արդյունքների իրականացում:
1. **ԲԻԶՆԵՍԻ ՀԱՏՎԱԾՆԵՐԻ (ՍԵԳՄԵՆՏՆԵՐԻ) ԳՈՐԾՈՒՆԵՈՒԹՅԱՆ ԱՐԴՅՈՒՆՔՆԵՐԻ ԳՆԱՀԱՏՈՒՄԸ**

Բիզնեսի սեգմենտները, դրանք կազմակերպությունների, ձեռնարկությունների մաս կազմող հատվածներն են` կառուցվածքային ստորաբաժանումները:

Կառավարչական որոշումներ կայացնելու գործընթացում անհրաժեշտություն է առաջանում տեղեկատվություն տրամադրել կազմակերպության բիզնեսի առանձին հատվածների գործունեության վերաբերյալ: Հաշվապահական կառավարչական հաշվառման համակարգում տեղեկատվություն է կուտակվում ընկերության առանձին կառուցվածքային ստորաբաժանումների (սեգմենտների) արտադրական գործունեության մասին, որոնք կոչվում են պատասխանատվության կենտրոններ:

Կառավարչական հաշվառման մեջ պատասխանատվության կենտրոն համարվում են կազմակերպության կառուցվածքային ստորաբաժանումները, որը ղեկավարում է կառավարիչը: Նա վերահսկում է բիզնեսի այս հատվածում ներդրված ծախսերը, եկամուտները և միջոցները: Նրանց ներդրումը կազմակերպության վերջնական ֆինանսական արդյունքի ձևավորման մեջ տարբեր է: Հետևաբար անհրաժեշտ է առանձնացնել յուրաքանչյուր կառուցվածքային միավորման եկամուտների և ծախսերի վերլուծությունը:

Կազմակերպության բաժանումը պատասխանատվության կենտրոններին և դրանց վարկանիշը կոչվում է ձեռնարկության կազմակերպչական կառուցվածք: Ադմինիստրացիան է որոշում, թե որ հատվածին (սեգմենտին) ինչ լիազորություններ տալ, կատարողների միջև ինչպես բաժանել պատասխանատվությունը, թե ինչպիսի տեսք պետք է ունենա կազմակերպության հիերարխիկ կառուցվածքը:

Անկախ կառուցվածքային միավորումների չափերից, կառավարչական հաշվառման ոլորտում առանձնանում են պատասխանատվության կենտրոնների չորս տիպեր.

• ծախսերի կենտրոններ;

• եկամուտների կենտրոններ;

• շահույթի կենտրոններ;

• ներդրումային կենտրոններ:

Այս կենտրոնների դասակարգման հիմքում ընկած է նրանց ղեկավարների ֆինանսական պատասխանատվության չափանիշը, ինչը որոշվում է ղեկավարների լիազորությունների ողջ լայնությամբ և լիարժեք պատասխանատվությամբ:

Ծախսային կենտրոնի ղեկավարն ունի նվազագույն կառավարման լիազորություն, հետևաբար, ստացված արդյունքների համար նվազագույն պատասխանատվություն է կրում: Այն կիրառվում է միայն ծախսված ծախսերի համար: Կառավարչական հաշվառման համակարգը նպատակաուղղված է միայն պատասխանատվության կենտրոնի ծախսերը չափելու և ամրագրելու համար: Պատասխանատվության կենտրոնի գործունեության արդյունքներն (արտադրված արտադրանքի ծավալը, մատուցված ծառայությունները, կատարված աշխատանքները) հաշվի չեն առնվում, հատկապես, քանի որ շատ դեպքերում դրանք հնարավոր չէ չափել:

Ծախսային կենտրոնների ձևավորումը պետք է իրականացվի ձեռնարկության կազմակերպական և տեխնոլոգիական առանձնահատկությունների ուսումնասիրության և վերլուծության հիման վրա: Որպես կանոն, կենտրոնացված կառավարման կառույցներ ունեցող ձեռնարկությունները ներկայացված են մի քանի ծախսային կենտրոններով:

Հարկային կենտրոնը այն պատասխանատվության կենտրոնն է, որի կառավարիչը պատասխանատու է եկամուտ ստանալու համար, բայց պատասխանատու չէ ծախսերի համար: Օրինակ, առևտրային կազմակերպության մեծածախ բաժինը, հրատարակչությունում բաշխման բաժինը և այլն:

Այսպիսի ստորաբաժանումների ղեկավարների գործունեության գնահատականը սովորաբար հիմնվում է իրենց աշխատած եկամուտի վրա, ուստի այս դեպքում կառավարչական հաշվառման խնդիրը լինելու է պատասխանատվության կենտրոնի գործունեության արդյունքների արձանագրելը:

Սակայն, դա չի նշանակում, որ կազմակերպության միավորումում ծախսեր չկան: Ցանկացած եկամտի կենտրոն, նույնիսկ ամենափոքր, ծախսեր է կատարում: Կառավարչական հաշվառման համակարգում այն ​​որակվում է որպես եկամուտների կենտրոն, քանի որ կազմակերպության ադմինիստրացիան որևէ պատճառաբանությամբ որոշում է մենեջերի վրա չդնել պատասխանատվություն, իր միավորման կատարած ծախսերի համար:

Մրցակցային պայքարում գոյատևելու համար ձեռնարկությանը բավարար չէ կառավարվել ծախսերի գումարներով`այն պետք է շահույթ ստանա, բայց շահույթը չի հանդիսանում ծախսերի և եկամուտների կենտրոնների ղեկավարների նպատակը: Հետևաբար զարգացած շուկայական տնտեսությամբ երկրների ձեռնարկություններում առավել հաճախ հանդիպում են շահույթների և ներդրումների կենտրոններ:

Շահույթի կենտրոններ - դա մի հատված է, որի ղեկավարը պատասխանատու է ինչպես եկամտի, այնպես էլ իր միավորման ծախսերի համար: Շահույթի կենտրոնի ղեկավարը որոշումներ է կայացնում սպառված միջոցների և սպասվող եկամտի չափի մասին: Նման պատասխանատվության կենտրոնի գործունեության գնահատման չափանիշը ստացված շահույթի չափն է:

Հետևաբար, կառավարչական հաշվառումը պետք է պատասխանատվության կենտրոն տեղեկություն ներկայացնի մուտքագրված ծախսերի արժեքի և այդ կենտրոնի ծախսերի մասին, ինչպես նաև արտադրանքի հատվածային (սեգմենտային) գործունեության վերջնական արդյունքները: Կառավարչական հաշվառման համակարգում պատասխանատվության կենտրոնի շահույթը կարող է հաշվարկվել տարբեր ձևերով: Երբեմն հաշվարկներում ներգրավված են միայն ուղղակի ծախսերը, երբեմն էլ ներառվում են նաև անուղղակի ծախսերը ամբողջությամբ կամ մասամբ:

Շահույթի կենտրոնի նպատակն է առավելագույն շահույթ ստանալ թողարկվող արտադրանքի ծավալի և գնի հաշվին, ինչպես նաև ներդրվող ռեսուրսների օպտիմալ oգտագործման շնորհիվ: Շահույթի կենտրոնների ղեկավարները, ի տարբերություն ծախսային կենտրոնների ղեկավարների, շահագրգռված չեն արտադրանքի որակի նվազեցմամբ, քանի որ դա նվազեցնում է իրենց եկամուտները և շահույթը, ըստ որի գնահատվում են իրենց աշխատանքի արդյունավետությունը:

Շահույթի կենտրոնները իրենց բոլոր առավելությունների հետ մեկտեղ, ունեն մի այսպիսի թերություն` շահագրգռված չեն, որ իրենց տրամադրված ներդրումները արդյունավետ օգտագործվեն: Այդպիսի թերություն չունեն ներդրումների կենտրոնները - ձեռնարկության այս հատվածների մենեջերները ոչ միայն վերահսկում են իրենց ստորաբաժանումների ծախսերն ու եկամուտները, այլև հետևում են, որ ներդրված միջոցները արդյունավետ օգտագործվեն: Ներդրումային կենտրոնների ղեկավարները, համեմատած բոլոր բարձրագույն պատասխանատվության կենտրոնների ղեկավարների հետ, ունեն ավելի շատ իրավունքներ, հետևաբար, ավելի մեծ պատասխանատվություն են կրում ընդունված որոշումների համար: Մասնավորապես, նրանց իրավունք է տրված ընդունել սեփական ներդրումային որոշումներ, այսինքն, ձեռնարկության ղեկավարության կողմից հատկացված միջոցները բաշխել տարբեր նախագծերի իրագործման համար:

Կառավարչական հաշվառումը նախատեսված է կուտակելու ոչ միայն քանակական, այլ նաև որակական տեղեկատվություն կազմակերպության մասնաճյուղերի գործունեության մասին: Բիզնեսի զարգացումը, որպես կանոն, ուղեկցվում է գոյություն ունեցող արտադրական օբյեկտների ընդլայնմամբ, չնախատեսված հատվածների (սեգմենտների) պահպանմամբ, գործունեության նոր ուղղություններով և այլն: Գործարար գործունեության մեջ տեղի ունեցող փոփոխությունները պետք է ուղեկցվեն կառավարչական հաշվառման համակարգի համապատասխան փոփոխություններով:

Ձեռնարկության գոյություն ունեցող կազմակերպչական կառուցվածքը պետք է պարբերաբար վերլուծվի և վերանայվի, հաշվի առնելով ձեռնարկության տնտեսական գործունեության մեջ փոփոխությունները (արտադրանքի նոր տեսակների հիմնական արտադրությունը, տեխնոլոգիական փոփոխությունները, ղեկավարների փոփոխությունը և այլն) և' գիտական, և' տեխնոլոգիական առաջընթացի ձեռքբերումները:

Կառավարչական հաշվառման տեղեկատվությունը հաշվապահ-վերլուծաբանի կողմից վերամշակվելուց և ձևակերպվելուց հետո ներկայացվում է ինչպես ձեռնարկության ղեկավարությանը, այնպես էլ կազմակերպության բոլոր մասնաճյուղերի ղեկավարներին: Հաշվետվության ներկայացման հիմնական նպատակն է բոլոր ներքին շահագրգիռ կողմերին տրամադրել անհրաժեշտ տեղեկատվություն:

Հաշվետվության ներկայացման համար Սեգմենտների ընտրությունը կազմակերպությունն իրականացնում է ինքնուրույն` հաշվի առնելով իրավաբանական անձի կազմակերպական կառուցվածքը (որը լիովին համապատասխանում է հաշվապահական կառավարչական հաշվառման սկզբունքներին):

Օրինակ, «Պերեկրեստոկ» ռուսական մանրածախ առևտրային ցանցը ծախսերը կառավարելու նպատակով առևտրային ձևաչափերի հիման վրա հատկացնում է բիզնեսի հատվածները` հիպերմարկետներ, սուպերմարկետներ, զեղչային համակարգեր, որոնցից յուրաքանչյուրը բաղկացած է առևտրային հարթակներից:

«Վելիկան Քիշենիա» սուպերմարկետների ուկրաինական ցանցը վերաբերում է նույն արդյունաբերությանը, ունի առևտրի և աշխատանքի տեխնոլոգիաների նույն ձևաչափը, գործում է նույն կարգի գնորդների համար: Այնուամենայնիվ, հաշվետու սեգմենտների կառուցվածքները ընտրելու ժամանակ ընտրվել է այլ մոտեցում` պարենային ուղղվածություն (մսի և ձկան արտադրության, խոհարարություն, հրուշակեղեն):

Ձեռնարկությունների ստորաբաժանումների գործունեությունը գնահատվում են ֆինանսական և ոչ ֆինանսական ցուցանիշներով: Ֆինանսական և ոչ ֆինանսական գործունեության գնահատման չափորոշիչների միջև օպտիմալ հավասարակշռության որոշումը ցանկացած ձեռնարկության կառավարման առջև ծառացած հիմնական խնդիրներից մեկն է: Շուկայական տնտեսությամբ երկրների պրակտիկայում առավել հաճախ օգտագործվում են ֆինանսական բնույթի չորս ցուցանիշներ` շահույթ, ակտիվների վերադարձը, մնացորդային շահույթ, տնտեսական ավելացված արժեք: Որպես ոչ ֆինանսական բնույթի ցուցանիշներ` գույքահարկի առկայությունը, գնորդներին տրամադրվող արտադրանքի որակը, հաճախորդների բավարարվածության մակարդակը և հաճախորդների սպասարկումը: Այս գործոնները նույնպես անհրաժեշտություն կա հասկանալու, կատարելագործելու և գնահատելու:

Տեղեկատվության և ղեկավարվող ֆինանսական և ոչ ֆինանսական գործունեության գնահատման չափանիշների սահմանումը ընկերության ղեկավարության առջև ծառացած կառավարչական վերահսկողության հիմնական խնդիրներից մեկն է: Լուծով այս խնդիրը, առաջին հերթին, անհրաժեշտ է հասկանալ ֆինանսական և ոչ ֆինանսական չափանիշների միջև առկա հիմնական տարբերությունները: Նախկինում հաշվի չի առնվել այնպիսի ցուցանիշ, ինչպիսին է հաճախորդի բավարարվածության մակարդակը: Այսօր բազմաթիվ մարքեթինգային ուսումնասիրություններ գտնում են, որ հաճախորդների գոհունակության և շահութաբերության միջև կապ գոյություն ունի: Գրեթե բոլոր խոշոր արևմտյան ընկերությունները վերլուծում են ծառայություններից հաճախորդների բավարարվածության մակարդակը և համեմատում արդյունքները մրցակիցների կատարողականի հետ:

Ոչ ֆինանսական ցուցանիշների կապը ընկերության վերջնական արդյունքների հետ կարող է որոշվել միայն վիճակագրական տվյալների հիման վրա, որոնց հավաքագրումը կարող է տևել մի քանի ամիս կամ նույնիսկ տարի:

Արտադրամասերի ապրանքի որակը և գործարքի կատարման արդյունքից գնորդի բավարարվածությունը կարող է հանգեցնել նոր բաժանորդների հետ գործարքներ կնքելուն և գնումներ կատարած գնորդի պատրաստակամությանը` նոր գնումներ կատարելու համար, ինչը հետագայում բավարար ազդեցություն կունենա ստորաբաժանումների ֆինանսական արդյունքների վրա:

Այնուամենայնիվ, բավականին դժվար է հաստատել ֆինանսական ցուցանիշների և ստորաբաժանումների եկամուտների չափի առկայությունը և փոխկապակցվածության աստիճանը, քանի որ դրանք իրարից առանձնացված են ժամանակի առումով:

Ոչ ֆինանսական չափորոշիչները բնութագրվում են կորուստով: ժամանակի ընթացքում գնալով ավելի դժվար է օբյեկտիվորեն գնահատել ստորաբաժանման գործունեությունը նույն ոչ ֆինանսական չափանիշով: Դա պայմանավորված է նրանով, որ ժամանակի ընթացքում ոչ ֆինանսական ցուցանիշները հասնում են գրեթե հնարավոր առավելագույն մակարդակին, իսկ համեմատվող ստորաբաժանումների և ոչ ֆինանսական ցուցանիշների միջև տարբերությունները դառնում են աննշան:

Ոչ ֆինանսական չափանիշների զարգացումը բարդ խնդիր է, բայց առանց դրա լուծման հեշտ չէ զբաղվել ռազմավարական սեգմենտինգի պլանավորմամբ: Եթե ընկերության ղեկավարությունը կարող է գնահատել բաժնի անցյալի գործունեության արդյունքները ֆինանսական ցուցանիշների օգնությամբ, ապա ոչ ֆինանսական չափանիշները թույլ են տալիս կանխատեսել հատվածի հետագա աշխատանքի արդյունքները:

Բիզնեսի սիգմենտների կատարողականի գնահատման ցուցանիշների համակարգը կառուցելու գործընթացում կարևոր է հետևել համեմատության, կայունության, հետևողականության սկզբունքներին, ինչպես նաև ձեռնարկության գործունեության արդյունքների պլանավորման և վերլուծության ընթացքում` միասնական միջոցների կիրառմանը:

Կառավարչական հաշվապահական հաշվառումը, որը իրենից ներկայացնում է հաշվառման, պլանավորման, վերահսկողության, եկամուտների, ծախսերի եւ տնտեսական գործունեության վերլուծության համակարգ, իրականացնում է ձեռնարկության ֆինանսական արդյունքների օպտիմալացման համար տեղեկատվական աջակցության գործառույթը:

1. **ՀԱԿԱՃԳՆԱԺԱՄԱՅԻՆ ԿԱՌԱՎԱՐՄԱՆ ՍՈՑԻԱԼ-ՏՆՏԵՍԱԿԱՆ և ԻՐԱՎԱԿԱՆ ՀԻՄՔԵՐԸ**

Ձեռնարկությունում ճգնաժամերին նախապատրաստվելու, իսկ հետագայում հակաճգնաժամային գործունեություն իրականացնելու համար շատ կարևորվում է ձեռնարկության կենսական պարբերաշրջանի դիտարկումը և դրանց ներքո ճգնաժամային հնարավոր զարգացումների մանրակրկիտ ուսումնասիրումը: Նման մոտեցման պարագայում կորուստը կլինի զգալիորեն պակաս, իսկ ճգնաժամից դուրս գալը` ավելի հեշտ:

Ձեռնարկության կենսական պարբերաշրջանի փուլերը չոսն են`

1. Ձեռնարկության ստեղծում ու զարգացում
2. Ձեռնարկության աճ
3. Ձեռնարկության հասունացում
4. Ձեռնարկության ծերացում:

Բոլոր 4 փուլերն էլ ունեն իրենց բովանդակային առանձնահատկությունները, որոնք էլ հենց պայմանավորում են այդ պարբերաշրջանների ներքո տեղի ունեցող ճգնաժամային զարգացումների բնույթը` իրենց պատճառահետևանքային դրսևորումներով և լուծումներով:

Ձեռնարկության ստեղծման փուլում հնարավոր է պոտենցիալ ճգնաժամ, որի հիմնական պատճառը սովորաբար լինում է ձեռնարկության զարգացման բյուջեի սղությունը: Այս դեպքում ճգնաժամի հաղթահարման պահանջներն աննշան են, հաղթահարման ներուժը` բավարար:

Ձեռնարկության աճի փուլին բնորոշ է գաղտնի ճգնաժամը: Եթե ձեռնարկության ղեկավարության կողմից չի նկատվում գաղտնի ճգնաժամը և չի սկսվում դրա հաղթահարման գործընթացը, ապա հասունացման փուլում կարող է զարգանալ սուր, սակայն հաղթահարելի ճգնաժամ:

Ծերացման փուլում իրացվելիության կորստի ժամանակ առաջանում է ձեռնարկության բյուջեի պակասուրդ (դեֆիցիտ): Կազմակերպությունում զարգանում է սուր, անհաղթահարելի ճգնաժամ և ճգնաժամի հաղթահարման պոտենցիալը գործնականում սպառված է: Կազմակերպության խնդիր է դառնում սնանկությունից խուսափումը: Սա հնարավոր է միայն ձեռնարկության ամբողջական վերակազմավորման, կառուցվածքային փոփոխության և արդիականացման միջոցով: Անկախ ճգնաժամի պատճառներից ու բնույթից, այն միշտ ուղեկցվում է ձեռնարկության տնտեսական ակտիվության անկումով: Տնտեսական անկման պայմաններում առանձնահատուկ նշանակություն է ձեռք բերում ձեռնարկության հակաճգնաժամային կառավարումը:

Ճգնաժամային պայմաններում ձեռնարկությունների առջև ծառացած խնդիրները շատ են` սկսած ձեռնարկությունների ուղղակի գոյատևումից մինչև դրանց մրցունակության բարձրացումն ու զարգացման որակական նոր մակարդակի հաղթահարումը:

Հակաճգնաժամային միջոցառումների որոշ փուլեր կարելի է բավականին արագ հաղթահարել` հենվելով միայն ներքին ռեսուրսների ու ներուժի վրա: Սակայն կան իրավիճակներ, երբ պահանջվում են ներդրումներ` տեխնոլոգիական ու վարչարարական արդիականացման և որակական նոր լուծումների ուղղությամբ:

Ռազմավարական հակաճգնաժամային միջոցառումները, որոնք ամբողջացնում են կանխարգելիչ կառավարումը, ուղղվում են ձեռնարկությունների երկարաժամկետ նպատակների մշակմանը և իրականացմանը` ձեռնարկությունում իրավիճակի վերլուծության և գնահատման, արտադրական հնարավորությունների ուսումնասիրման, նորարական ռազմավարությունների ու կազմակերպության ֆինանսական առողջացման ընդհանուր հայեցակարգերի մշակման և ներդրման ճանապարհով:

1. **ԱՆՈՐՈՇՈՒԹՅԱՆ ՊԱՅՄԱՆՆԵՐՈՒՄ ՀԱԿԱՃԳՆԱԺԱՄԱՅԻՆ ԿԱՌԱՎԱՐՄԱՆ ՎԵՐԼՈՒԾՈՒԹՅՈՒՆԸ ՌԻՍԿԵՐՈՎ**

Ձեռնարկությունները, ձեռնարկատիրական գործունեություն իրականացնելիս, ստիպված են անորոշության պայմաններում կայացնել կառավարչական որոշումներ, երբ անհրաժեշտ է բազմաթիվ տարբերակներից ընտրել և կայացնել միայն մեկ որոշում: Ցավոք, միշտ չէ, որ այդպիսի որոշումներ կայացնելը ճիշտ է լինում, և հետևանքները կարող են լինել անկանխատեսելի: Մարդկային գործունեության ցանկացած բնագավառում կարող է լինել ռիսկի գործոն, որը հանգեցնում են խնդրի դրական կամ բացասական լուծմանը:

Ռիսկերի կառավարում ասելով հասկանում ենք տնտեսվարող սուբյեկտի ձեռնարկատիրական գործունեության հնարավոր բարդությունների կանխարգելում, ապահովելով կայուն կառավարում, հաշվի առնելով սեփական և ներգրավված միջոցների օգտագործումը:

Ռիսկերի հակաճգնաժամային կառավարման մեթոդները ունեն մի քանի տարբեր կառավարման տեխնոլոգիաներ, մասնավորապես`

• կայուն դիրք շուկայի նվաճված հատվածում,

• կայուն ֆինանսական վիճակ, անկախ պետության սոցիալ-տնտեսական փոփոխություններից,

• արտաքին միջավայրում զգալի փոփոխությունների արդյունավետ արձագանքում,

• առկա խնդիրների օպերատիվ լուծման ընթացքում հնարավոր դժվար իրավիճակների կանխարգելում,

• ձեռնարկատիրության բոլոր կառուցվածքային ստորաբաժանումներում նորարարության գործընթացի հետևողականություն,

• ճգնաժամային իրավիճակների չեզոքացման համար նվազագույն կորուստներով ճիշտ կառավարչական որոշումների ընդունում:

Հակաճգնաժամային ռիսկերի կառավարումը ենթադրում է ռիսկերի կառավարման համակարգի ստեղծում` որակավորված «ռիսկի կառավարիչների» ներգրավմամբ, որոնք ռիսկերի կառավարման որոշումների մշակման և իրականացման գործընթացում մեթոդաբանական օգնություն կցուցաբերեն տնտեսվարող սուբյեկտներին ճգնաժամային իրավիճակը հաղթահարելու համար: Կան հակաճգնաժամային ռիսկերի կառավարման գործընթացի հետևյալ գործառույթները.

1. Իրավիճակի դիագնոստիկա (ախտորոշում)
2. Տեղեկատվության վերլուծություն
3. Որոշման տարբերակների ներկայացում
4. Որոշման կայացում:

Ցավոք, բազմաթիվ կազմակերպություններ գործում են չունենալով ռիսկերի կառավարման պլան: Յուրաքանչյուր կազմակերպություն, ելնելով իրենց գործունեության պայմաններից, ինքնուրույն պետք է որոշեն ռիսկի պլանավորման նպատակներն ու խնդիրները:

Ընդհանուր առմամբ, նման խնդիրները պետք է ամփոփված լինեն նորարարությունների և ռիսկերի, դրանց իրականացման հնարավորության, ծախսերի և կորուստների կրճատման, շուկայի հատվածի և վաճառքի ապրանքների ծավալների աճի, սոցիալ-տնտեսական քաղաքականության կատարելագործման ռազմավարական պլանավորման մեջ:

1. ՍՆԱՆԿԱՑՈՒՄԸ ՏՆՏԵՍՈՒԹՅՈՒՆՈՒՄ ՈՐՊԵՍ ՏՆՏԵՍՈՒԹՅՈՒՆԸ ԱՊԱՀՈՎՈՂ ՀԻՄՆԱԿԱՆ ՄԵԽԱՆԻԶՄ

Սնանկությունը ֆիզիկական կամ իրավաբանական անձի ֆինանսական անվճարունակությունն է, պարտատերերի նկատմամբ պարտքային պարտավորությունների կատարման անընդունակությունը որպես նրանց առևտրային գործունեության շարունակման նախնական պայման: Ձեռնարկության սնանկության դեպքում պետությունը սովորաբար աջակցություն է ցուցաբերում, իսկ դրա անհնարինության դեպքում ձգտում է կանխարգելել սնանկացման գործընթացը՝ վաճառելով սնանկ ձեռնարկության գույքը նրա պարտատերերին:

Սնանկությունը կարելի է բնութագրել որպես գույքի փոխանցման ինքնակարգավորման ինստիտուտ՝ անարդյունավետ սեփականատերերից՝ արդյունավետներին: Սնանկ ճանաչված տնտեսվարող սուբյեկտի աճուրդներում վաճառվող արտադրամիջոցների զգալի մասն ունի ընդհանուր կիրառման նշանակություն և կարող է օգտագործվել տնտեսության ամենատարբեր ոլորտներում: Այդպիսիք կարող են լինել շենքերը և շինությունները, տարածքները, հողը, արժեթղթերը, գույքի և սարքավորումների բազմաթիվ տեսակներ: Նոր սեփականատիրոջը անցնելու հետևանքով, այն ճյուղերից, որտեղ տեղի է ունենում արտադրական լճացում, գույքը «քոչում է» զարգացող այն ճյուղերը, որոնց ապրանքների նկատմամբ կա պահանջարկ: Սրանից հետևություն, որ ձեռնարկության սնանկացումը տնտեսության կառուցվածքային վերակառուցման շուկայական գործիք է, որն ապահովում է արտադրական հոսքերի շարժը ճգնաժամի մեջ հայտնված ճյուղերից՝ վերելքում գտնվող ոլորտները:

Տնտեսագիտության տեսության մեջ ընդունված է առանձնացնել սնանկության երեք հիմնական պատճառ: Առաջինը, ձեռնարկության անարդյունավետ կառավարումն է, որի հետևանքով ստեղծված սնանկությունը ընդունված է անվանել գործարարության (բիզնեսի) սնանկություն: Երկրորդ պատճառը թաքնված է սեփականատիրոջ այն թերությունների մեջ, որոնք կապված են հաճախ պարզ վերարտադրության ապահովման, իսկ ավելի հաճախ ընդլայնված վերարտադրության համար անհրաժեշտ ներդրումային ռեսուրսների սակավության հետ: Այդպիսի սնանկությունը անվանվում է սեփականատիրոջ սնանկություն: Իսկ երրորդ պատճառ կարող է դառնալ այն, որ ձեռնարկությունը թողարկում է ոչ մրցունակ արտադրանք հնացած սարքավորումներով կամ տեխնոլոգիայով, կամ էլ տեղաբաշխվածության պատճառով (փոխադրման ծախսերը չափից շատ են), կամ էլ շուկայում չի դիմանում մրցակցությանը: Եթե իրերի նման վիճակը չի կարելի վերացնել ղեկավարների փոխարինման կամ ներդրումների ներմուծման ճանապարհով, ապա առկա է սնանկության այն տեսակը, որը անվանվում է արտադրության սնանկություն:

Ձեռնարկության սեփականատերը, եթե չի ուզում իր սնանկության մասին տեղեկանալ թերթերից, պետք է կարողանա տիրապետել այնպիսի մեթոդների և հնարքների, որոնք թույլ կտան հեռացնել սնանկության վտանգը և կանխել դրանք: Սնանկությունը կանխելու մեթոդների և հնարքների ամբողջությունը կազմում է հակաճգնաժամային կառավարման էությունը՝ կառավարման նոր ուղղությունը:

1. ՁԵՌՆԱՐԿՈՒԹՅՈՒՆՈՒՄ, ՖԻՐՄԱՅՈՒՄ ԻՆՈՎԱՑԻՈՆ ԳՈՐԾՈՒՆԵՈՒԹՅԱՆ ԷՈՒԹՅՈՒՆԸ և ԴԵՐԸ

Արդյունաբերական ձեռնարկություններն անընդհատ արտադրության մեջ են արմատավորում նորույթներ: Դա պայմանավորված է որոշակի օբյեկտիվ՝ արտաքին գլոբալ պրոցեսներով. աճում է բնակչությունը և նրա պահանջները, զարգանում է գիտությունը և տեխնիկան, ընդլայնվում են արտադրության մասշտաբները, սրվում է մրցակցությունը և այլն: Նման պայմաններում ոչ մի ձեռնարկություն չի կարող երկար գոյատևել, եթե չի կատարելագործում արտադրությունը, չի ապահովում արտադրանքի բարձր որակը, չեն կիրառում աշխատանքի կազմակերպման նոր մեթոդներ, չեն օգտագործում նոր տեղեկատվական տեխնոլոգիաներ և այլն: Ուստի ձեռնարկությունների արդյունավետ գործունեության համ ար անհրաժեշտ են նորամուծությունների սիստեմատիկ արմատավորումներ:

Նորամուծությունը նոր կամ կատարելագործված արդյունքների տեղեկատվական գործընթացների մշակումն է և դրանց արտադրական յուրացումը: Նորարարությունը (ինովացիան) գործունեության տեսակ է, որի նպատակն է գիտական հետազոտությունների ու մշակումների արդյունքներն օգտագործել թողարկվող արդյունքի որակը բարելավելու, պատրաստման տեխնոլոգիան կատարելագործելու, ինչպես նաև ներքին և արտաքին շուկաներում այն աստիճանաբար ներդնելու և արդյունավետ յուրացնելու համար: Նորարարական (ինովացիոն) գործունեության նպատակը գիտական հետազոտությունների ու մշակումների ընկալումն է, որպես անվանումների ընդլայնման, և´ նորացման, և´ արտադրանքի որակի բարելավման, և´ զարգացման արդյունքների օգտագործման, և´ առևտրայնացմանն ուղղված գործունեություն, դրանց արտադրության տեխնոլոգիայի կատարելագործում, հետագա ներդրման՝ և´ ներքին, և´ արտաքին շուկաներ: Ինովացիոն գործունեությունը, կապված նորարարության նպատակների համար կապիտալ ներդրումների հետ, կոչվում է ինովացիոն-ներդրումային գործունեություն:

1. ԻՆՈՎԱՑԻՈՆ ԳՈՐԾՈՒՆԵՈՒԹՅԱՆ ԷՖԵԿՏԻՎՈՒԹՅՈՒՆԸ

«Արդյունավետությունը» (լատիներեն effectus –արդյունք, ինչ որ գործունեության հետևանք) մարդկային գործունեության գլխավոր բնութագրումներից մեկն է, տնտեսական կարևորագույն կատեգորիա: Արդյունավետությունը՝ դա գործունեության բոլոր կողմերից ստացված արդյունքների գումարն է, դա նյութական բարիք ստեղծող մարդկային աշխատանքի արդյունք է՝ նրա արգասիքությունը: Տնտեսական արդյունավետության հիմք է հանդիսանում ծախսերի և արդյունքի չափակցումը: Տնտեսական արդյունավետությունը՝ դա կենդանի և առարկայացված աշխատանքի ամենաքիչ ծախսումներով ամենամեծ արդյունքի ձեռք բերումն է և ժամանակի խնայողության օրենքի գործողության կոնկրետ ձևի դրսևորումը Արտադրության տնտեսական արդյունավետության ընդհանրացնող ցուցանիշ է համարվում շահույթի նորման:

Նորարարական տնտեսության մեջ կիրառվում են ավանդական տնտեսության առավելագույն արդյունավետության ցուցանիշները: Քանի որ դրանք կենտրոնացած են ոչ թե տնտեսական աճի, այլ նորարարական զարգացման չափման վրա, գնահատվում է ոչ թե վերջնական արդյունքի բացարձակ աճը, այլ նորարարության ազդեցությունը ձեռնարկության կամ երկրի տնտեսության մրցակցային դիրքի վրա: Այս արդյունավետությունը արտացոլում է բարդ սոցիալ-տնտեսական հարաբերությունները՝ սպառողների կողմից նորարարությունների պահանջարկը, ինչպես նաև նորարարական ենթակառուցվածքի կատարելագործումը և արտադրողների ստեղծարար ներուժի մակարդակը: Հետևաբար, նորարարության գործունեության արդյունավետությունը բնորոշում է բոլոր հանրային սուբյեկտների՝ պետության, սպառողի, բիզնեսի և հիմնարկությունների մասնակցությունը նորարարական գործունեություն իրականացնելու մեջ:

Պետության նորարարական գործունեության արդյունավետությունը կարելի է որոշել երկրի տնտեսության վարկանիշի ցուցանիշները համեմատելով համաշխարհային նորարարական ցուցանիշների մակարդակի հետ:

1. ՆՈՐԱՐԱԿԱՆ և ՆԵՐԴՐՄԱՆ ԳՈՐԾՈՒՆԵՈՒԹՅԱՆ ՓՈԽԿԱՊԱԿՑՎԱԾՈՒԹՅՈՒՆԸ

Ինովացիոն գործունեությունը, կապված նորարարության նպատակների համար կապիտալ ներդրումների հետ, կոչվում է ինովացիոն-ներդրումային գործունեություն: «Ինովացիոն ոլորտը» իրենից ներկայացնում է նախագծողների, ներդրողների, մրցունակ ապրանքներ արտադրողների և կազմակերպության փոխգործունեության համակարգ: Քանի որ նորարարական գործունեությունը նպատակաուղղված է ձեռնարկությունների մրցունակության պահպանմանը, այն չի կարող դիսկրետ (վերացական) լինել: Դրա շարունակական իրականացումը պահանջում է զգալի ներդրումներ` նորարարության զարգացման արդյունավետությունը ապահովելու համար: Հետևաբար, նորարարական և ներդրումային գործողությունները փոխկապակցված են, չնայած նրանք միշտ չէ, որ համընկնում են:

Նորարարության և ներդրումային գործունեության փոխհարաբերությունները առաջանում են օպտիմալ ներդրումային նախագծի ընտրության գործընթացում: Այլընտրանքային ծրագրերի քննարկման ժամանակ ձեռնարկությունը միշտ կանգնած է երկընտրանքի առաջ՝ ընտրել նորարարական ռազմավարությունը, թե ընթացիկ առավելագույն եկամուտների ստացումը:

Երկարաժամկետ կառավարմամբ նրանք նախ ընտրում են լավագույն ներդրումային ռազմավարությունը, ապա այնուհետև դիտարկվում են կոնկրետ նորարական ծրագրի արդյունավետությունը: Հետևաբար, նորարարության և ներդրումային գործունեության փոխհարաբերությունները կարևոր դեր են խաղում ձեռնարկության զարգացման համար:

1. ՆԵՐԴՐՈՒՄՆԵՐԻ ՀԱՍԿԱՑՈՒԹՅՈՒՆԸ և ՏԵՍԱԿՆԵՐԸ

Ներդրումը տնտեսական գործունեության այնպիսի ձև է, որն այսօրվա սպառումը կրճատում է՝ ապագայում արտադրանքն ավելացնելու և բարձր շահույթ ստանալու համար: Ներդրումներն ըն դգրկում են նյութական արտադրության ոլորտը (շենքեր, տեխնիկա, վերակառուցում և այլն), ոչ նյութական արտադրության սֆերան, ֆինանսների բնագավառը: Ներդրումը տնտեսագիտության մեջ ամենից հաճախ օգտագործվող կատեգորեա է: Ներդրումների շուկան ֆինանսական շուկայի բաղկացուցիչ մասն է: Նրա հիմնական առանձնահատկությունը միջին և երկարաժամկետությունն է

Ներդրումների հիմնական ձևերն են՝

1. Ուղղակի ներդրումներ,
2. Պորտֆելային ներդրումներ,
3. Պետական ներդրումներ,
4. Մասնավոր ներդրումներ,
5. Համատեղ ներդրումներ,
6. Օտարերկրյա ներդրումներ,
7. Երկրի ներսում ներդրումներ,
8. Արտասահմանում ներդրումներ,
9. Երկարաժամկետ ներդրումներ,
10. Կարճաժամկետ ներդրումներ,
11. Գույքային ներդրումներ,
12. Ֆինանսական ներդրումներ:
13. ՆԵՐԴՐՈՒՄԱՅԻՆ ԳՈՐԾՈՒՆԵՈՒԹՅԱՆ ՖԻՆԱՆՍԱԿԱՆ ԱՂԲՅՈՒՐՆԵՐԸ

Ֆիրմայի ներդրումային ռեսուրսների ձևավորման գործընթացը ներառում է.

* Ներդրումների նկատմամբ պահանջների կանխագուշակումը, որոշումը և ճիշտ հաշվարկները,
* Ներդրումների ֆինանսավորման հնարավոր աղբյուրների որոնումը,
* Ձևավորված աղբյուրների բաշխումը ըստ ներդրումների ուղղությունների:

Ներդրումների ֆինանսավորման հնարավոր աղբյուրները բաժանվում են երկու խմբի՝ ներքին կամ սեփական միջոցների և արտաքին (ներգրավված) միջոցների:

Ներդրումային գործունեության ֆինանսավորմանն ուղղված ձեռնարկության սեփական միջոցներին են վերաբերում. շահույթի հաշվին կազմավորված հիմնադրամը և չօգտագործված շահույթը, ամորտիզացիոն մասհանումների ֆոնդը, արժեթղթերի լրացուցիչ էմիսիայից ստացված միջոցները, ավելորդ և մաշված հիմնական միջոցների իրացումից գոյացած գումարները:

Ներդրումային նախագծերի ֆինանսավորման համար փոխառու և ներգրավված միջոցներին են վերաբերում պետական բյուջեի միջոցները, պետական դրամական նպաստները (սուբսիդաներ), բանկային վարկը, ինչպես նաև ֆրանչայզինգը, լիզինգը, վենչուրային կապիտալը և այլն:

Ներդրումների ֆինանսավորման հնարավոր աղբյուրներն են՝

1. Սեփական ֆինանսական միջոցները,
2. Բանկերից ստացվող փոխատվական միջոցները,
3. Սեփականաշնորհված ձեռնարկությունների բաժնետոմսերի վաճառքից գոյացած միջոցները
4. Ինվեստիցիոն նախագծերի հիման վրա արտասահմանյան ներդրումների ներգրավումը:

Ընդ որում սեփական միջոցները համարվում են ֆիրմայի ներքին ռեսուրսներ, իսկ մյուսները՝ ստացվում են դրսից: Պետական բյուջեի միջոցների հաշվին կատարվող ներդրումները գլխավորապես նպատակամղվում են համապետական ներդրումային ծրագրերի ֆինանսավորմանը: Պետությունն իրագործում է ձեռնարկատիրության աջակցության զանազան ծրագրեր. ուղղակի վարկեր, ապահովագրական վարկեր, առանձին նախագծերի համար շնորհներ, ապահովագրում, ուղղակի լրավճարներ, բաժնեմասային մասնակցություն և այլն:

1. ԱՐՏԱԴՐՈՒԹՅԱՆ ՈՐԱԿԸ ԵՎ ՑՈՒՑԱՆԻՇՆԵՐԸ

Ֆիրմայում արտադրվող բոլոր ապրանքները պետք է ունենան սպառողական արժեք, այսինքն օբյեկտիվ հատկություն՝ հասարակական և անձնական պահանջմունքներ բավարարելու համար: Իսկ արտադրանքի որակն արտահայտում է այդ պահանջմունքների բավարարման չափը, այսինքն՝ նրա օգտակարության **աստիճանը**:

Արտադրանքի որակը նշանակալի չափով պայմանավորում է տեխնիկական արտադրության տեմպերը, հասարակական աշխատանքի արտադրողականությունը, հասարակության անդամների բարեկեցությունը:

Արտադրանքի որակը՝ դա նրա հատկությունների համակցությունն է, որոնք պայմանավորում են նրա պիտանիությունը՝ որոշակի պահանջմունքներ բավարարելու և ըստ նշանակության օգտագործելու համար:

Որակի ցուցանիշը՝ արտադրանքի որակի կազմի մեջ մտնող հատկությունների քանակական բնութագրումն է, որոնք կիրառելի են նրա արտադրության, շահագործման, կամ սպառման որոշակի պայմանների նկատմամբ: Ցուցանիշի անվանումը որոշում է իրի բնութագրվող հատկությունը՝ ամրությունը, հզորությունը, հուսալիությունը և այլն: Որակի ցուցանիշների թվային նշանակումները չափվում են ինչպես քանակական, այնպես էլ ոչ քանակական մեծություններով: Կախված արտադրանքի հատկություններից, որակի ցուցանիշները կարող են վերաբերվել այդ երկու դասերից մեկին, արտահայտվել դրանցից մեկի միջոցով:

**Առաջին խմբին** են վերաբերվում այն ապրանքները, որոնց որակը կարող է չափվել օբյեկտիվ միջոցներով՝ հզորություն, արագություն, կշիռ, լարվածություն, և այլն:

**Երկրորդ խմբին** են վերաբերվում այն ապրանքները, որոնց որակը չի կարող որոշվել օբյեկտիվ միջոցներով՝ ապրանքի համը, արտաքին տեսքը, հոտը և այլն:

**Արտադրանքի որակի հիմնական ցուցանիշներն են.**

1. Տեխնիկական շահագործման ցուցանիշներ (արտադրման ոլորտ, տեխնիկական արտադրություն, պատենտային իրավական պաշտպանություն, ռեսուրսատարություն),
2. Հուսալիության ցուցանիշ (երկարակեցություն, անխափանության ապահովում, վերանորոգման պիտանիություն, պահպանվածություն),
3. Տեխնոլոգիական ցուցանիշներ (Աշխատանքի աշխատատարություն, արտադրանքի ինքնարժեք, տեխնոլոգիականություն, տեխնիկական հագոցվածություն),
4. Ստանդարտացման մակարդակի ցուցանիշներ(կիրառելիության ոլորտը, կրկնելիության հաճախականությունը, կոնսերվատիվ հաջորդականություն, ստանդարտացում),
5. Տեխնիկական էսթետիկայի ցուցանիշներ (էրգոնոմիական նորմերը և մարդ-մեքենա համակարգի համապատասխանությունը, արտադրանքի գեղեցկությունը, արտադրանքի խնայողությունն ըստ սպառողի. Արտադրանքը և շրջակա միջավայրը):

Արտադրանքի որակի բարելավումը չպետք է իրականացվի ամեն գնով: Անհրաժեշտ է արտադրել տեխնիկական և տնտեսական պահանջներով հիմնավորված որակյալ արտադրանք՝ հասարակության անդամների անընդհատ աճող պահանջմունքները բավարարելու համար:

1. ՏԵԽՆԻԿԱԿԱՆ ԿԱՐԳԱՎՈՐՈՒՄ

Արտադրանքի որակի բարելավման ամբողջ կոմպլեքսը կարելի է միավորել երեք հիմնական՝ տեխնիկական, տնտեսական ու կազմակերպական խմբերի մեջ:

Տեխնիկական խնդիրները ներառում են արտադրանքի արտադրության տեխնիկական բազայի կատարելագործումը, նոր տեխնոլոգիաների արմատավորումը, որակի վերահսկողության ուժեղացումը, արտադրության կուլտուրայի բարձրացումը, արտադրանքի ստանդարտացման ու նորմալացման հետագա զարգացումը: Տեխնիկապես բարդ արտադրանքի արտադրության, արտադրական-տեխնիկական բազայի զարգացումը ենթադրում է դրանց սերիական թողարկմանը նախորդող մի շարք նախապատրաստական միջոցառումներ: Այստեղ կարևոր է հատկապես կոնստրուկտորական բյուրոների և փորձարարական բազայի պահանջների խստացումը:

Որակի բարելավման պայման է՝ նոր տեխնոլոգիայի կիրառումը և տեխնիկական վերահսկողության ուժեղացումը:

Տեխնիկական կարգավորումը՝ դա հարաբերությունների իրավական կարգավորումն է արտադրության, շահագործման, պահեստավորման, տեղափոխման և իրացման աշխատանքները կատարելու կամ ծառայությունների մատուցման ոլորտում:

1. ԱՐՏԱԴՐՈՒԹՅԱՆ ՍՏԱՆԴԱՐՏԱՎՈՐՈՒՄԸ և ԱՐՏԱԴՐՈՒԹՅԱՆ ՈՐԱԿԻ ԻՐԱՎԱԿԱՆ ԱՊԱՀՈՎՈՒՄԸ

Ստանդարտացումը՝ դա գործունեություն է, որտեղ մշակվում և սահմանվում են որոշակի պահանջներ, նորմեր, կանոններ, բնութագրումներ արտադրանքի, աշխատանքի ու ծառայությունների բազմաթիվ տեսակների արտադրության, մշակման, կազմակերպման ու կատարման, ստուգման ու վերահսկողության վերաբերյալ: Դրանց մի մասը պարտադիր է կիրառման համար, մյուսը՝ հանձնարարական բնույթ ունի: Ստանդարտացումը միջոց է արտադրանքի որակը բարձրացնելու, գիտա-տեխնիկական առաջընթացն արագացնելու համար: Այն կատարվում է յուրաքանչյուր ձեռնարկությունում և ժողովրդական տնտեսության կոմպլեքսների մասշտաբով: Ստանդարտացման իրավական հիմքը համարվում է պետության կողմից սահմանված «Ստանդարտացման մասին» օրենքը:

Արտադրանքի ստանդարտացման նպատակն է սահմանել.

* արտադրանքի անվտանգությունը կյանքի առողջության, ունեցվածքի և շրջակա միջավայրի նկատմամբ,
* արտադրանքի փոխադարձ փոխարինումը և տեխնիկական ու տեղեկատվական նյութերի համատեղելիությունը,
* չափման միասնականությունը,
* ռեսուրսների խնայողությունը:

Ստանդարտացման օբյեկտներ են համարվում արտադրանքը, աշխատանքը և ծառայությունները:

Ստանդարտը դա փաստաթուղթ է, որտեղ սահմանվում են արտադրանքի բնութագրումները, նրա արտադրության պրոցեսի իրականացման կանոնները, շահագործման, պահպանման, տեղափոխման, իրացման մեթոդները, ձևերը, աշխատանքի, ծառայությունների կատարման պայմանները և այլն: Ստանդարտը սահմանվում է կամավոր և բազմակի օգտագործման համար: Կամավոր և բազմակի օգտագործումը նշանակում է, որ ստանդարտացման օբյեկտ կարող է լինել միայն այն իրը, առարկան, որը բազմաթիվ անգամ օգտագործվում է գիտության, տեխնիկայի, արտադրության բազմաթիվ ոլորտներում, տնտեսության ճյուղերում, կենցաղում: Իսկ հազվագյուտ օբյեկտները՝ արվեստի կտավները, սկզբունքորեն ստանդարտացման օբյեկտ լինել չեն կարող:

Ստանդարտները լինում են՝

* միջազգային ստանդարտներ,
* ՀՀ պետական ստանդարտներ,
* ճյուղային ստանդարտներ,
* ձեռնարկության ստանդարտներ,
* տեխնիկական պայմաններ,
* հասարակական միավորումների ստանդարտներ,
* ստանդարտացման գծով կանոններ,
* սերտիֆիկացման գծով հանձնարարականներ:

**Արտադրանքի որակի իրավական ապահովումը**: Շուկայական տնտեսության պայմաններում մեծ ուշադրություն է հատկացվում սպառողների շահերի պաշտպանությանն՝ անհրաժեշտ որակի ու սպառողի կյանքին ու առողջության համար անվտանգ ապրանքների ձեռք բերման իրավունքի և նրա պետական ու հասարակական պաշտպանության ապահովումը:

Իրավական կարգավորման հարաբերությունների հիմնական սուբյեկտներ են համարվում. Սպառողն՝ այն քաղաքացին, որը պատվիրել է կամ ձեռք է բերել ապրանքներ, պատրաստողը, կատարողը, վաճառողը, անկախ դրանց սեփականության ձևերից, ինչպես նաև անհատ ձեռնարկատերերը, որոնք արտադրում և իրացնում են ապրանքներ:

 Պատրաստողի, կատարողի, վաճառողի իրավունքն ու պարտականություններն են.

- սահմանել ապրանքի պիտանելիության, ծառայության ժամկետը,

- ապրանքի վրա նշել երաշխիքային ժամանակը,

- ապահովել վերանորոգման հնարավորությունը և տեխնիկական սպասարկումը,

- տեղեկատվություն տրամադրել ոչ միայն արտադրանքի, այլ և արտադրողի, վաճառողի, սպասարկողի մասին:

 Սպառողի իրավունքները պաշտպանելու և նրան վաճառվող ապրանքների մասին արժանահավատ տեղեկատվություն հաղորդելու համար մշակվում են պետական ստանդարտներ, որոնք անհրաժեշտ պահանջներ են սահմանում ապրանքների նկատմամբ: Ըստ այդ պահանջների, սպառողն իրավունք ունի իմանալ ապրանքի, աշխատանքի, ծառայության հատկությունների և դրանց անվտանգության մասին, արտադրանքի, ծառայության, աշխատանքների պատրաստման հեղինակների և արդյունքների իրացման ժամանակի ու ռեժիմի մասին և այլն:

1. ԱՐՏԱԴՐՈՒԹՅԱՆ ՈՐԱԿԻ ԿԱՌԱՎԱՐՈՒՄ

Ցանկացած գործընթացի կառավարումը համարվում է շրջանաձև ցիկլ. Պլանավորում, իրականացում, վերահսկում, կառավարչական ներգործություն: Արտադրանքի որակի կառավարման գործընթացը նույնպես կարելի է պատկերացնել որպես նման ցիկլերի իրականացում: Այդ ցիկլն ապահովում է արտադրանքի արտադրության պրոցեսի մշտական, հետևողական իրականացումը և նրա որակական մակարդակի բարձրացումը: Որակի կառավարման գործընթացը կարելի է կազմակերպել հետևյալ կոմպլեքսային միջոցառումների հիման վրա.

* որակի տվյալ պրոբլեմին վերաբերող նյութերի հավաքում և վերլուծում,
* բացահայտված թերությունների պատճառների ուսումնասիրում,
* պրոբլեմի պլանավորում և նրա որոշումների իրականացում,
* ստանդարտացում,
* արդյունքների գնահատում, ամփոփում և անցնել որակի հաջորդ պրոբլեմին:

Սպառվող արտադրանքի նկատմամբ շուկայի բարձր պահանջները, ինչպես նաև արտադրության մեջ կատարվող գործընթացների՝ որակի ապահովման նկատմամբ մոտեցումները ձեռնարկություններից պահանջում են ստեղծել որակի համակարգ, որն ընդգրկի արտադրանքի արտադրության բոլոր ստադիաները. մատակարարների հետ ռեսուրսների գծով պայմանագիր կնքելուց մինմչև պատրաստի արտադրանքի կամ ծառայության իրացումը:

Արտադրանքի որակի կառավարումը պետք է իրականացվի սիստեմային կարգով, այսինքն՝ ձեռնարկություններում գործի արտադրանքի որակի կառավարման համակարգ՝ կազմակերպական կառուցվածք, որն իր անդամների մեջ բաժանում է պատասխանատվությունը տեխնոլոգիական յուրաքանչյուր օղակի նկատմամբ և հետևում է արտադրական այդ գործընթացների կատարմանը:

47. ՁԵՌՆԱՐԿՈՒԹՅԱՆ ԾԱԽՍԵՐԻ ԴԱՍԱԿԱՐԳՈՒՄԸ

Ձեռնարկությունները իրենց գործունեության ընթացքում որոշակի ծախսեր են կատարում: Այստեղ հետազոտության օբյեկտ են հանդիսանում ծախսերը, որոնք կարող են չափվել դրամական արտահայտությամբ, այդ պատճառով էլ նրանց անվանում են դրամական կամ ֆինանսական ծախսեր:

Ձեռնարկության ծախսերի տակ հասկացվում է նրա տնտեսական օգուտի պակասեցումը, որն առաջանում է դրամական միջոցների, այլ ունեցվածքի շարքից դուրս գալու հետևանքով կամ պարտավորությունների ծագմամբ, որը հանգեցնում է նրա կապիտալի փոքրացմանը:

Ձեռնարկության բոլոր դրամական ծախսերը խմբավորվում են ըստ երեք հատկանիշների.

* ծախսեր, որոնք կապված են շահույթի ստացման հետ,
* ծախսեր, որոնք կապված չեն շահույթի ձևավորման հետ,
* հարկադիր ծախսեր:

***Շահույթի ստացման հետ կապված ծախսերն*** են՝ ներդրումները, արտադրանքի արտադրության և իրացման ծախսերը:

**Ներդրումները**՝ դրանք այն կապիտալ ծախսերն են, որոնց նպատակն է ընդլայնել կազմակերպությունների սեփական արտադրության ծավալները, ինչպես և եկամուտ ստանալ ֆինանսական և ֆոնդային շուկաներում:

**Արտադրանքի արտադրության և իրացման գծով ծախսերի** կազմի մեջ են մտնում նյութական ծախսերը, այսինքն՝ արտադրանքի արտադրության, ծառայությունների կատարման գործընթացներում ծախսված նյութական ռեսուրսները, աշխատանքի վարձատրումը և սոցիալական ապահովության վճարները, արտադրական գործընթացների կառավարման հետ կապված ծախսերը, արտադրության մեջ օգտագործվող հիմնական միջոցների, ոչ նյութական ակտիվների գծով ծախսերը, որոնք փոխհատուցվում են ամորտիզացիայի ձևով:

Շահույթի ստացման հետ չկապված ծախսեր՝ դրանք սպառման, աշխատողների սոցիալական, բարեգործության և հումանիտար այլ նպատակների վրա կատարված ծախսերն են:

Հարկադիր ծախսերը՝ դրանք հարկային վճարումներն են, սոցիալական ապահովության համար մասհանումները, անձնական և ունեցվածքային պարտադիր ապահովագրության ծախսերը, պարտադիր ռեզերվների ստեղծումը, տնտեսական սանկցիաները:

Ծախսերը ստորաբաժանվում են **հաստատուն և փոփոխուն** տեսակների: **Հաստատունը** այն ծախսերն են, որոնք կապված չեն արտադրանքի ծավալի հետ: **Փոփոխուն ծախսերը** կախված են թողարկվող արտադրանքի ծավալից և անընդհատ փոփոխվում են: Դրանց են վերաբերվում հումքի, նյութերի, վառելիքի և կոմպլեկտավորվող իրերի, կիսաֆաբրիկատների ու էներգիայի բոլոր տեսակների գծով ծախսերը, հիմնական բանվորների աշխատավարձը, սարքավորումների վերանորոգման ու սպասարկման գծով ծախսերը և այլն:

Ծախսերը ստորաբաժանվում են **ուղղակի և անուղղակի** տեսակների: **Ուղղակի** ծախսերին են վերաբերում այն ծախսերը, որոնց կարելի է անմիջապես վերագրել միավոր արտադրանքի ինքնարժեքին: Անուղղակի ծախսեր են այն ծախսերը, որոնց ծագման պահին հնարավոր չէ դրանց վերագրել արտադրանքի այս կամ այն կոնկրետ տեսակին: Նման ծախսերը նախապես կուտակվում են առանձին հաշիվներում, այնուհետև հաշվետու ժամանակաշրջանի վերջում համամասնորեն բաշխվում են արտադրական ծախսերի միջև (օրինակ հիմնական բանվորների աշխատավարձը կամ ուղղակի նյութական ծախսերը):

Բացի ծախսերի նշված խմբավորումից, դրանք դասակարգվում են նաև **ըստ ծագման տեղի և ըստ օբյեկտի**: Այս դեպքում ծախսերը դասակարգվում են կախված ձեռնարկության կողմից թողարկվող արտադրանքի, ծառայությունների կամ աշխատանքի առանձին տեսակների, կամ օբյեկտների:

**49. ՁԵՌՆԱՐԿՈՒԹՅԱՆ, ՖԻՐՄԱՅԻ ՇԱՀՈՒՅԹ**

Արտադրական ցանկացած կազմակերպության նպատակն է եկամտի (շահույթի) ստացումը: Կազմակերպության եկամուտներ են համարվում դրամական միջոցների հոսքերի, այլ ունեցվածքից մուտքերի և պարտավորությունները մարելու հետևանքով տնտեսական օգուտների ավելացումը, որը հանգեցնում է նրա կապիտալի մեծացմանը:

Շուկայական հարաբերությունների ազատականացման պայմաններում, երբ ձեռնարկատիրական գործունեությունը կազմակերպվում և իրականացվում է սեփականության տարբեր ձևերի համատեղ գոյության և զուգորդության հիման վրա, տնտեսավարման հիմնական մեթոդը առևտրային հաշվարկն է, որի նպատակն է շահույթի ստացումը: Շահույթը իրենից ներկայացնում է սեփականության ցանկացած ձևի ձեռնարկությունների կողմից ստեղծված կուտակումների որոշակի մասի դրամական արտահայտությունը:

Շահույթի տնտեսական էությունը վերաբերում է ժամանակակից տնտեսագիտության տեսության մեջ առկա բարդ և դիսկուսիոն (վիճելի) պրոբլեմին: Տնտեսական տեսակետից շահույթը՝ դա դրամական մուտքերի և ելքի միջև տարբերությունն է: Տնտեսավարման տեսակետից շահույթը՝ դա հաշվետու ժամանակաշրջանի սկզբում և վերջում ձեռնարկության ունեցվածքային կարողությունների միջև տարբերությունն է: Շահույթի ստացումը հանդիսանում է ձեռնարկության գործունեության հիմնական ստրատեգիական նպատակը:

Շահույթը՝ դա ֆիրմայի ավելացված արժեքի մի մասն է, որը ստացվել է արտադրանքի իրացումից, աշխատանքների կատարումից, ծառայությունների մատուցումից: Այլ կերպ, շահույթը ձեռնարկության զուտ եկամտի դրամական արտահայտությունն է, որն իրենից ներկայացնում է համակցված եկամտի և համակցված ծախսերի տարբերությունը:

**50. ՁԵՌՆԱՐԿՈՒԹՅԱՆ, ՖԻՐՄԱՅԻ ՇԱՀՈՒՅԹԻ ՊԼԱՆԱՎՈՐՄԱՆ ՄԵԹՈԴՆԵՐԸ**

Շահույթի պլանավորումը ձեռնարկության ֆինանսական գործունեության բաղկացուցիչ մասն է: Այն կատարվում է ըստ ձեռնարկության գործունեության բոլոր տեսակների: Դա պայմանավորված է գործունեության տարբեր ոլորտներից ստացված շահույթի հարկման մեթոդոլոգիական որոշակի հաշվարկումներով:

Կայուն զարգացող էկոնոմիկայի պայմաններում շահույթի պլանավորումն իրականացվում էառաջիկա 3-5 տարիների համար: Համեմատաբար կայուն գների և տնտեսավարման կանխագուշակվող պայմանների դեպքում կիրառվում է շահույթի ընթացիկ պլանավորումը մեկ տարվա շրջանակներում: Տնտեսական ու քաղաքական ոչ կայուն իրավիճակների դեպքում, այն պլանավորվում է ավելի կարճատև ժամանակի համար՝ եռամսյակ, կես տարի:

Շահույթի պլանավորումն օգտագործում է բիզնես-պլանի բոլոր չափանիշները և որոշում է ձեռնարկության ամբողջ գործունեությաքն ֆինանսական արդյունքը:

Շահույթի պլանավորման մեջ օգտագործում են ուղղակի հաշվի, վերլուծական և արտադրական (գործառնական) լծակի վրա հիմնված մեթոդները:

1. **Ուղղակի հաշվի մեթոդի** հիմքում ընկած է արտադրանքի թողարկումից և իրացումից ստացած շահույթի հաշվարկը: Այդ մեթոդի ավելի պարզ տարբերակը ներառում է շահույթի պլանի՝ ըստ խոշորացված դիրքերի հաշվարկը:
2. **Վերլուծական մեթոդն** օգտագործվում է թողարկվող արտադրանքի ասորտիմենտի աննշան փոփոխման և գնի սղաճի աճի բացակայության դեպքում: Վերլուծական մեթոդի առավելությունն այն է, որ այն ցույց է տալիս տարբեր գործոնների ազդեցությունը շահույթի մեծության վրա, սակայն դա դրսևորվում է միայն տնտեսավարման կայուն պայմաններում:
3. Արտադրական (գործառնական) լծակի էֆեկտի վրա հիմնված մեթոդի դեպքում շահույթի պլանավորումը հենվում է ծախսերը՝ հաստատուն և փոփոխուն մասերի բաժանման և սահմանային (մարժինալ) շահույթի հաշվարկման վրա: Այստեղ արտադրանքի իրացումից ստացված արդյունքից հանվում են փոփոխուն ծախսերը և արդյունքում մնում է սահմանային շահույթը:

Առևտրական ձեռնարկության համար շատ կարևոր է որոշել ծախսերի փոխհատուցման այն սահմանը, որից հետո սկսվում է շահույթի ստացումը: Դրա համար հարկավոր է ֆիրմայի գործունեության մեջ գտնել անվնասաբերության կետը:

**Անվնասաբերության կետ** է կոչվում վաճառքի ծայրագույն ծավալը, որի դեպքում առևտրական ձեռնարկությունն ընդունակ է ծածկել իր բոլոր ծախսերը, չստանալով շահույթ, ինչպես և վնաս չկրել:

**51. ՁԵՌՆԱՐԿՈՒԹՅԱՆ, ՖԻՐՄԱՅԻ ՇԱՀՈՒՅԹԻ ՕԳՏԱԳՈՐԾՈՒՄԸ և ԲԱՇԽՈՒՄԸ**

Շահույթի տնտեսական էությունը վերաբերում է ժամանակակից տնտեսագիտության տեսության մեջ առկա բարդ և դիսկուսիոն (վիճելի) պրոբլեմին: Տնտեսական տեսակետից շահույթը՝ դա դրամական մուտքերի և ելքի միջև տարբերությունն է: Տնտեսավարման տեսակետից շահույթը՝ դա հաշվետու ժամանակաշրջանի սկզբում և վերջում ձեռնարկության ունեցվածքային կարողությունների միջև տարբերությունն է: Շահույթի ստացումը հանդիսանում է ձեռնարկության գործունեության հիմնական ստրատեգիական նպատակը:

Շահույթը՝ դա ֆիրմայի ավելացված արժեքի մի մասն է, որը ստացվել է արտադրանքի իրացումից, աշխատանքների կատարումից, ծառայությունների մատուցումից: Այլ կերպ, շահույթը ձեռնարկության զուտ եկամտի դրամական արտահայտությունն է, որն իրենից ներկայացնում է համակցված եկամտի և համակցված ծախսերի տարբերությունը:

Ձեռնարկությունը շահույթ է ստանում, եթե նրա արտադրած արտադրանքի վաճառքից ստացված միջոցները գերազանցում են իրացված արտադրանքի ինքնարժեքին: Ընդհանուր կարգով շահույթի ցուցանիշը կարելի է հաշվարկել հետևյալ կերպ.

П = ВР – С,

որտեղ П-ն վաճառքից ստացված շահույթն է,

С-ն իրացվող արտադրանքի ինքնարժեքն է,

ВР –ն արտադրանքի իրացումից ստացված արդյունքը:

**53. Հաշվապահական Հաշվառման համակարգի հիմնական տարրերը**

Ինչպես ցանկացած գիտություն, այնպես էլ հաշվապահական հաշվառումն ունի իր մեթոդը և նրան բնորոշ տարրերը: Ինչ են իրենցից ներկայացնում այդ տարրերից յուրաքանչյուրը:

1. Սկզբնական հաշվառում և փաստաթղթաշրջանառություն
2. Գույքագրում
3. Հաշիվների պլան
4. Կրկնակի գրանցում
5. Ունեցվածքի և պարտավորությունների գրանցում
6. Կալկուլյացիա
7. Հաշվեկշռի կազմում
8. Հաշվապահական հաշվետվություն

**Սկզբնական հաշվառում և փաստաթղթաշրջանառություն**` հաշվապահական հաշվառման առաջին հիմնական առանձնահատկությունը նրա փաստաթղթերով հիմնավորվածությունն է: Սկզբնական փաստաթուղթը` դա հաշվապահական հաշվառման գործիք է, որը կազմվում է տնտեսական գործընթացներ կատարելու պահին և համարվում է տեղի ունեցող փաստի առաջին վկայություն: Սկզբնական հաշվային փաստաթղթերի շարժումը` դրանց երևան գալու պահից մինչև արխիվ հանձնելը, ընդունված է անվանել փաստաթղթաշրջանառություն: Տնտեսական սուբյեկտների կողմից սկզբնական փաստաթղթի մշակումը և ներկայացման ժամկետի կարգավորումը կոչվում է փաստաթղթաշրջանառության գրաֆիկ:

Փաստաթղթերի հիմնական գործառույթը հանդիսանում է տեղեկատվության հաստատագրումն ու արտացոլումը: Դա թույլ է տալիս ապահովել նրա պահպանումը, ժամանակի և տարածության մեջ փոխանցելու հնարավորությունը, բազմակի օգտագործումը, տեղեկատվության ստեղծումից հետո նրան դիմելու հնարավորությունը: Տեղեկատվության հավաքագրման և գրանցման կազմակերպման օպտիմալ տարբերակը` նրա օպերատիվ ավտոմատացված գրանցումն է:

**Գույքի ցուցակագրում (գույքագրում)**: Գույքագրումը (ինվենտարիզացիա)` դա տնտեսական օբյեկտների փաստացի առկայության ստուգումն է հաշվապահական հաշվառման տվյալներին համապատասխան: Այն թույլ է տալիս ստուգել, թե տնտեսական բոլոր գործառնություններն են փաստաթղթերով ձևակերպված և արտացոլված հաշվապահական հաշվառման համակարգում, ինչպես նաև անհրաժեշտ ուղղումներ ու ճշգրտումներ մտցնել դրանց վիճակի մեջ: Համաձայն գործող օրենսդրության, գույքագրման կատարումը պարտադիր է հետևյալ դեպքերում. Ձեռնարկության ունեցվածքը վարձակալման հանձնելու, վաճառելու, ինչպես նաև նրա կարգավիճակը փոխելու դեպքերում, տարեկան հաշվապահական հաշվետվություն կազմելուց առաջ, նյութական-պատասխանատու անձը փոխելու, հափշտակման փաստերի ու չարաշահումների հայտնաբերման, տարերային աղետների, վթարների կամ այլ արտակարգ պատահարների ժամանակ, կազմակերպության լուծարման կամ այլ, օրենսդրությամբ նախատեսված դեպքերում:

**Հաշվապահական հաշվառման հաշիվների պլան**: Իրենց բազմազանությունից անկախ, տնտեսական փաստերը ենթարկվում են խմբավորման ու դասակարգման: Յուրաքանչյուր խմբի օբյեկների համար բացվում է հաշվապահական հաշիվ: Հաշիվն ունի անվանում և համար, օրինակ «Դրամարկղ» 251, «Հաշվարկային հաշիվ» 252, «Անձնակազմի հետ աշխատանքի վճարման գծով հաշվարկներ» 257, «Շահույթներ և կորուստներ» 341 և այլն: Հաշիվները միավորվում են խմբերի մեջ, որոնց համակցությունն իրենից ներկայացնում է կազմակերպության հաշիվների պլան: Հաշվապահական պլանի և նրա կիրառման գծով հրահանգի հիման վրա ձեռնարկությունները հաստատում են հաշվապահական հաշվառման ***հաշիվների աշխատանքային պլան***:

**Կրկնակի գրանցում**: Հաշիվն իրենից ներկայացնում է երկկողմանի աղյուսակ, որի մի կողմը կոչվում է «Դեբետ», իսկ մյուս կողմը`«Կրեդիտ»: «Դեբետը» նշանակում է մուտք, ստացում, իսկ «Կրեդիտը»` պարտքի ծագում, պակասեցում, ունեցվածքի արտահոս: Կրկնակի գրանցման էությունը կայանում է նրանում, որ յուրաքանչյուր տնտեսական օպերացիա արտացոլվում է, որպես մինիմում, հաշվապահական հաշվառման երկու հաշիվներում: Կրկնակի գրանցման վերահսկող ֆունկցիայի էությունը կայանում է նրանում, որ որոշակի ժամանակաշրջանի համար բոլոր հաշիվների գծով դեբետային պտույտները հավասարվում են բոլոր կրեդիտային պտույտներին:

**Կալկուլյացիան** հաշվապահական հաշվառման մեթոդների տարրերից մեկն է: Կալկուլյացիան արտադրանքի միավորի ինքնարժեքի հաշվարկն է դրամական արտահայտությամբ: Կալկուլյացիոն հաշիվների միջոցով իրականացվում է արտադրանքի ինքնարժեքի հաշվարկումը:

 **Ձեռնարկության հաշվեկշիռ**: Տնտեսական տեսակետից հաշիվների գծով դեբետային մնացորդները բնութագրում են ձեռնարկության ակտիվները, իսկ կրեդիտայինն` արտահայտում է ֆիրմայի պասիվը: Ըստ ձեռնարկության հաշիվների, դեբետային և կրեդիտային մնացորդների գումարը ժամանակի գրանցման պահին ձևավորում է ձեռնարկության հաշվեկշիռը: Հաշվեկշռի ակտիվի հիմնական բաժիններն են հանդիսանում ոչ ընթացիկ և ընթացիկ ակտիվները, իսկ պասիվի բաժիններն են` պահուստները, երկարաժամկետային և կարճաժամկետային պարտքերը: Երկակի գրանցման մեթոդի կիրառման դեպքում սկզբնական մնացորդների և ըստ հաշիվների շրջանառության միջոցների հավասարումը հանգեցնում է մնացորդների վերջնական հավասարեցմանը: Այսպիսով, կատարվում է հաշվեկշիռ կազմելու հիմնական պայմանը` ակտիվների և պասիվների հավասարումը:

Շուկայական տնտեսության պայմաններում տեղեկատվության օգտագործողների համար վերլուծական ցուցանիշների ընդարձակ և հիմնական աղբյուրը ***հաշվապահական հաշվեկշիռն է***: Այսպես, հաշվեկշռի տվյալներով սեփականատերերը, կառավարիչները կարող են եզրակացնել տնտեսական սուբյեկտի գույքային ունեցվածքի մասին: Հաշվեկշռից կարելի է իմանալ, թե սեփականատերը ի՞նչ ակտիվների է տիրապետում և տնտեսական եկամուտների ինչպիսի՞ ակնկալիքներ ունի դրանց օգտագործման ընթացքում:

Հաշվեկշռի միջոցով հնարավոր է որոշել, թե արդյո՞ք կազմակերպությունը առաջիկա ժամանակահատվածում կարող է կատարել իր պարտավորությունները երրորդ անձանց նկատմամբ՝ բաժնետերերի, ներդրողների, վարկատուների, գնորդների, վաճառողների, թե՞ նրանց սպասում են ֆինանսական դժվարություններ: Հաշվեկշռի տվյալներով կարելի է եզրակացնել կազմակերպության գործունեության վերջնական արդյունքների մասին, բացահայտել հաշվետու տարվա ընթացքում սեփական կապիտալի (զուտ ակտիվների) աճը, ինչը վկայում է կազմակերպության կառավարչության ունակությունը պահպանելու և ավելացնելու վստահված նյութական ու դրամական ռեսուրսները, որը արտացոլվում է զուտ շահույթի ձևով՝ պասիվում:

Հաշվապահական հաշվեկշիռը, ըստ կառուցվածքի, իրենից ներկայացնում է թվերի երկու շարք, որոնց հանրագումարները պետք է իրար հավասար լինեն: Հավասարակշռելիության այս վիճակը հաշվաապահական հաշվեկշռի ձևի արտաքին հատկանիշն է, իսկ բովանդակային առումով այն ապահովում է հաշվապահական հաշվեկշռի հիմնական բանաձևը.

**ԱԿՏԻՎՆԵՐԸ = ՍԵՓԱԿԱՆ ԿԱՊԻՏԱԼ + ՊԱՐՏԱՎԱՐՈՒԹՅՈՒՆՆԵՐ**

Հաշվապահական հաշվեկշիռը սովորաբար ներկայացվում է երկկողմանի աղյուսակի ձևով, որի ձախ մասը կոչվում է ակտիվ, աջը՝ պասիվ: Հաշվեկշիռը արտացոլում է տնտեսության ակտիվների և պասիվների վիճակը՝ դրամական արտահայտությամբ: Այդ պատճառով հաշվեկշռի հոդվածների ճիշտ գնահատման հարցը բացառապես կարևոր նշանակություն ունի թե՛ հաշվեկշռի կազմման, թե՛ տնտեսական գործունեության գնահատման համար:

**Հաշվապահական հաշվետվություն:** Արտադրական կազմակերպության «Հաշվապահական հաշվետվություն»-ը կազմվում է նրա ձևավորման գործընթացում օգտագործվող տեղեկատվության նկատմամբ ընդհանուր պահանջների հիման վրա, այն է` արժանահավատության, տվյալների լրիվության, հաշվետու ցուցանիշների ձևավորման եղանակների ընտրության մեջ հետևաղականության և ազատության պայմաններում: Հաշվապահական հաշվետվության հիմնական ձևերն են. հաշվեկշիռը, ֆինանսական արդյունքների մասին հաշվետվությունը, սեփական կապիտալի փոփոխությունների մասին հաշվետվությունը և հաշվետվություններին կից բացատրությունները:

**54. Հաշվապահական հաշվետվությունը որպես հաշվապահական գործընթացի վերջնական փուլ**

***Հաշվետվությունը*** կազմակերպության անցած ժամանակահատվածի աշխատանքի պայմաններն ու արդյունքները բնութագրող ցուցանիշների համակարգ է:

Ըստ էության դա հաշվային գրանցումների հատուկ տեսակ է: Այն որոշակի ժամանակահատվածում կազմակերպության ու դրա ենթաբաժինների վիճակի ու դրա գործունեության արդյունքների ամփոփ տվյալների համառոտ դուրսբերումն է ընթացիկ հաշվառման տվյալներից: Հաշվետվությունը կազմվում է ընթացիկ հաշվառման բոլոր տեսակների (հաշվապահական, վիճակագրական և օպերատիվ - տեխնիկական) տվյալների հիման վրա, որի շնորհիվ ապահովվում է ձեռնարկչատիրական գործունեության բազմակողմանի արտացոլումը:

***Ֆինանսական հաշվետվությունը*** հաշվետու ժամանակաշրջանում կազմակերպության հաշվետու ամսաթվի դրությամբ գույքային և ֆինանսական վիճակի ու ֆինանսական գործունեության արդյունքները բնութագրող ցուցանիշների համակարգ է: Ֆինանսական հաշվետվությունը կազմում են իրավաբանական անձ հանդիսացող բոլոր կազմակերպությունները (անկախ սեփականության ձևից) ներառյալ օտարերկրյա ներդրումներով կազմակերպությունները: Ֆինանսական հաշվետվությունը ծառայում Է կազմակերպության տնտեսական գործունեության մասին տեղեկատվության հիմնական աղբյուր: Ֆինանսական հաշվետվությունների նպատակը կազմակերպության ֆինանսական վիճակի, գործունեության ֆինանսական արդյունքների և ֆինանսական վիճակի փոփոխությունների վերաբերյալ ֆինանսական հաշվետվություններն օգտագործողներին անկողմնակալ տեղեկատվությամբ ապահովումն է, որը նրանց օգտակար է տնտեսական որոշումներ կայացնելու համար:

Ֆինանսական հաշվետվությունների փաթեթը ընդգրկում է ֆինանսական վիճակի, ֆինանսական արդյունքների, սեփական կապիտալում փոփոխությունների, դրամական միջոցների հոսքերի մասին հաշվետվությունները և ֆինանսական հաշվետվություններին կից ծանոթագրություններն ու փաստացի շահութահարկի հաշվարկը: Բացի այդ ընդգրկում է ֆինանսական հաշվետվության արժանահավատությունը հաստատող աուդիտորական եզրակացությունը (եթե կազմակերպությունը, համաձայն օրենսդրության, ենթակա է պարտադիր աուդիտի) և բացատրագիր:

***Ձև 1 Ֆինանսական վիճակի մասին հաշվետվություն.*** արտացոլում է հաշվետու ամսաթվի դրությամբ կազմակերպության ֆինանսական վիճակը, որի գնահատման հետ կապված տարրերն են ակտիվները, սեփական կապիտալը և պարտավորությունները:

***Ձև 2 Համապարփակ ֆինանսական արդյունքների մասին հաշվետվություն.*** արտացոլում է հաշվետու ժամանակաշրջանում կազմակերպության գործունեության ֆինանսական արդյունքները, որի հետ կապված տարրերն են եկամուտները և ծախսերը:

***Ձև 3 Սեփական կապիտալում փոփոխությունների մասին հաշվետվություն.*** արտացոլում է կազմակերպության սեփական կապիտալի հոդվածների մնացորդը հաշվետու ամսաթվի դրությամբ և դրանց շարժը հաշվետու ժամանակաշրջանում:

***Ձև 4 Դրամական միջոցների հոսքերի մասին հաշվետվություն.*** արտացոլում է դրամական միջոցների մնացորդը հաշվետու ամսաթվի դրությամբ և դրանց շարժը հաշվետու ժամանակաշրջանում:

***Ձև 5 Ֆինանսական հաշվետվություններին կից ծանոթագրություններ***. Ներառում են պատմողական նկարագրություններ կամ տեղեկատվություն ֆինանսական հաշվետվություններում ներկայացված չմանրամասնեցված հոդվածների, ինչպես նաև այն հոդվածների մասին, որոնք չեն բավարարում այդ հաշվետվություններում ճանաչման չափանիշներին: Ինչպես նաև արտացոլում են կազմակերպության հաշվապահական հաշվառման քաղաքականությունը:

**55. ՀԱՐԿԱՅԻՆ ՀԱՄԱԿԱՐԳԻ ԲՆՈՒԹԱԳԻՐԸ**

Հարկային համակարգը պետության տարածքում օրենքով գանձվող հարկերի համախումբն է, հարկման նկատմամբ իշխանության և կառավարության մարմինների իրազեկությունը, ներառյալ բյուջետային համակարգի օղակներով հարկային մուտքերի բաշխումը և հարկերի հավաքման գործընթացը ապահովող պետական հարկային մարմինները:

Պետության ֆինանսական հարաբերությունների համակարգում, նրա բյուջեի եկամուտների ապահովման գործում առաջնակարգ դեր են կատարում հարկերը և տուրքերը: Դրանք պարտադիր վճարներ են, որը հարկային օրենսդրության հիման վրա պետությունը գանձում է իրավական և ֆիզիկական անձերից՝ տնտեսավարող սուբյեկտներից ու բնակիչներից: Հարկը պետության եկամուտների գլխավոր աղբյուրներից է և ուղղված է նրա արտաքին ու ներքին գործառույթների իրականացման գծով ծախսերի ֆինանսավորմանը: Ժամանակակից պայմաններում հարկերը կազմում են շատ երկրների պետական բյուջեի եկամուտների հիմնական մասը (79-90%):

**Հարկերը՝** դա կազմակերպություններից կամ ֆիզիկական անձից գանձվող պարտադիր, անհատական անհատույց վճար է, սեփականության իրավունքով նրանց պատկանող դրամական միջոցների որոշ մասի օտարման ձև, որի նպատակն է ֆինանսներով ապահովել պետության կամ տեղական կազմավորումների գործունեությունը:

**Տուրքերը՝** դրանք պարտադիր մուծումներն են, դրամական գանձույթ, որոնք գանձվում են կազմակերպություններից ու ֆիզիկական անձերից որոշակի գործողությունների ու մատուցած ծառայությունների համար, որը կատարում են պետական մարմինները, տեղական ինքնակառավարման օրգանները և այլ լիազորված կազմակերպություններն ու պաշտոնատար անձիք:

Հարկերը կատարում են հետևյալ գործառույթները՝ կարգավորող, խթանող, բաշխման, ֆիսկալային: Այդ գործառույթները կարելի է միավորել 2 հիմնական՝ ֆիսկալային ու տնտեսական-սոցիալական գործառույթների մեջ: Դրանցից առաջինը համարվում է հարկային համակարգի գլխավոր գործառույթը, որը կիրառում են առանց բացառության բոլոր պետությունները: Ֆիսկալայի գործառույթի միջոցով ձևավորվում են պետության դրամական եկամուտները: Տնտեսական գործառույթի միջոցով պետությունը ներգործում է հասարակական արտադրության վրա: Ձեռնարկությանը հարկային արտոնություն տալով, պետությունը լուծում է լուրջ ռազմավարական խնդիրներ: Շահույթի մի մասն ազատելով հարկերից, ձեռնարկատերը հնարավորություն է ստանում այն օգտագործել նոր տեխնիկա գնելու կամ առաջավոր տեխնոլոգիա ներդնելու համար: Դրանով պետությունը խրախուսում է գիտա-տեխնիկական առաջընթացին:

Հարկային համակարգը հենվում է պետության համապատասխան օրենսդրության վրա: Հարկը սահմանված է լինում միայն այն դեպքում, երբ օրենքով որոշվում են հարկ վճարողները և հարկման տարրերը, այն է՝ հարկման օբյեկտը, հարկային բազան, հարկային դրույքը, հարկման ժամանակաշրջանը, հարկի վճարման կարգը և ժամկետները, ինչպես նաև հարկային արտոնությունները:

Հարկային համակարգի տարրերն են՝

1. Հարկման սուբյեկտը,
2. Հարկման օբյեկտը,
3. Հարկման բազան,
4. Հարկային դրույքը
5. Հարկային ժամանակաշրջանը,
6. Հարկային արտոնություններ՝ առանձին հարկերի և տուրքերի վճարման նկատմամբ սահմանվում են արտոնություններ: